
PASTABA. — Eidami paskutiniu prof. K. Būgos nusi¬ 
statymu („Kalba ir senovė“, 1 d. 14 p.) nuo šiolei 
rašome „Romuva” (tariame „Romuvė,-6s“). 

Redakcija. 





Prof. M. de Munnynck’as 
lietuvių tautai. 

Tėvas M. de Munnynck’as, Pamokslininkų Ordeno vienuolis, 
yra vienas iš žymiausiųjų Šveicarijos Friburgo Universiteto 
profesorių. Filosofas iš pašaukimo, estetas iš savo pobūdžio, 
prof. M. de Munnynck’as jungia dargi turiningoje savo dva¬ 
sioje teologijos mokslą su pagilintu gamtos patirčių supratimu. 
Žodžiu tariant yra tai asmuo, kuris stovi dabartinės mūsų 
kultūros viršūnėje, iš kur laimėjusiu žvilgiu aprėpia visą 
pasaulio bei mūsų gyvenimo plotą. — Mes, kurie esame 
sėmę mokslo Friburgo Universitete prof. M. de Munnynck’ui 
vadovaujant, negalime įsivaizdinti savo Alma Mater neat¬ 
simindami sykiu šviesaus savo vadovo, kuris mūsų įsitikinimu 
yra jos vertingiausias reiškėjas. — Prof. M. de Munnynck’o 
asmuo juo labiau yra vertas mūsų akyse pagarbos ir meilės, 
kad jis neliko kurčias atžvilgiu į teises tautinio mūsų atgimimo, 
kuriam jis yra pripažinęs viešai ir iškilmingai gilią prasmę ir 
kilnų uždavinį. Jo žodis, tartas Friburge š. m. liepos 2 d., 
palaiminant lietuvių studentų tautinę vėliavą, praneša to 
momento aplinkybes ir, siekdamas toliau, mezga artimesnių 
santykių su visa mūsų tauta. Jis, belgas, palaiminant šveicarų 
žemėje lietuvių vėliavą kalba apie idėjinį trijų tautų soli¬ 
darumą, — nejaugi toji simbolinga iškilmė nėra jau tikra 
šitų tautų susidraugavimo pradžia? Ogi šitame susidrauga¬ 
vime prof. M. de Munnynck’o asmuo liks visados gyvas tiek 
Lietuvoje, kiek ir Šveicarijoje, tarp ko kito dėkingų jo mo¬ 
kinių darbais. Mes norime tad tikėtis, jog garbingojo Moky¬ 
tojaus dvasia liks gyva ir naši taip pat „Romuvoje“, kuri 
laiko sau už garbę ir laimę įrašyti atmintiną jo žodį į savo 
puslapius ir sykiu viešai pareikšti aukštąją pagarbą dvasiškam 
savo Tėvui. 

Prof. M. de Munnynck. 


Allocution pour la Bėnėdiction 
du drapeau dės Etudiants lithuaniens. 

Fribourg, 2 juillet 1922. 

Mes frėres, 

Dieu doit ėtre le centre de nos prėoccupations et de toutes 
nos entreprises. Nous ne serons chrėtiens que lorsque, k tous 
les tournants de notre vie, nous examinerons quel rapport nos 
projets peuvent avoir avec la gloire de Dieu. En ce moment, 
une nation qui depuis dės annėes vient demander a Fribourg 
la nourriture de rintelligence s’unit dans une pensėe nationale, 
dans un ėlan patriotique, autour de son drapeau. 11 me parait 
donc utile et opportun de suspendre un instant nos instructions 
traditionnelles, et de nous associer aux espėrances de nos 
etudiants de la Lithuanie, pour les diriger vers Notre Pere qui 
ėst dans les cieux. 

Ils ont vėcu de la vie fribourgeoise; ils Pont admirėe; 
ils Pont aimėe. Vous avez appris k respecter et k aimer les 
lithuaniens, qui k travers dės difficultės ėnormes et souvent 
insoupęonnėes sont venus vous demander la Science pour 
leur esprit, la forte leęon de votre expėrience nationale et 
politique. Ils sont devenus les enfants spirituels de Fribourg. 
Vous vous associerez donc un instant k cette cėrėmonie, k 
cette Bėnėdiction de leur drapeau, qui serą un nouveau trait 
d’union entre la lointaine Lithuanie, et la vieille et chėre 
patrie fribourgeoise. 

Un drapeau national ėst un dės plūs puissants symboles 
qui puissent s’ėtaler aux yeux de Phumanitė. Nuos nous 
dėcouvrons devant cette ėtoffe multicolore. Lorsqu’elle claque 

Prof. Af. de Munnynck’as. 


Prakalba, pasakyta palaiminant lietuvių 
studentų vėliavą. 

Friburgas, 1922 m. liepos m. 2 d. 

Mano broliai! 

Privalu, kad Dievas būtų mūsų rūpesnių, visų mūsų 
pasiryžimų centras. Mes vien tada tebūsime krikščionys, 
kai, visuose gyvenimo posūkiuose, seksime, kokio santykio 
gali turėti mūsų projektai su Dievo garbe. Šitą valandą 
viena tauta, kuri ištisą metų eilę ieško Friburge protinio 
peno, telkiasi aplink savo vėliavą vienos tautinės minties 
vedama, vieno patrijotinio jausmo žadinama. Man rodosi 
tad bus naudinga ir tinkama pertraukti valandėlei paprastus 
mūsų mokslo darbus ir susidraugauti su mūsų studentais 
lietuviais viltimi, kad ją pakreiptume į mūsų Tėvą, kursai 
yra danguje. 

Jie yra gyvenę Friburgo gyvenimu, yra juo susižavėję 
ir pamilę. Jūs esate pramokę gerbti bei mylėti lietuvius, 
kurie, nežiūrint dideliausių sunkenybių, dažnai netikėtinų 
nuošaliniam žvilgiui, yra atvykę semtis pas jus žinijos savo 
dvasiai, išeiti geros pamokos iš jūsų tautinio ir politinio 
prityrimo. Jie yra tapę dvasiniais Friburgo vaikais. Jūs 
tad turite valandėlę pašvęsti šitai iškilmei, šitam palaiminimui 
jų vėliavos, kuri liks nauja jungiamąja graudimi tarp tolimos 
Lietuvos ir senos ir brangios Friburgo tėvynės. 


Tautinė vėliava yra vienas galingiausių simbolių, kurie 
gali pasireikšti žmonijos žvilgiui. Mes darome pagarbos 
ženklų prieš šitą daugiaspalvę medžiagą. Kai ji plevėsuoja 

Allocution pour la Benediction du drapeau dės Etudiants lithuaniens 


au vent, je ne sais quel souffle traverse notre ame. L’enthou- 
siasme et l’amour semblent le reflet et l’ėcho de sės couleurs et 
de sės bruissements, parce que le drapeau ėst le symbole 
efficace de la patrie. 

La patrie! Le patriotisme! Dans notre organisme sočiai, 
fatiguė hėlas! par trop d’ėpreuves, trop d’erreurs et trop de 
crimes, ii y a dės membres gangrėnės pour qui ces mots ne 
couvrent plūs que dės illusions, dės survivances d’un ancien 
fėtichisme, dės relents nausėabonds et dėlėtėres d’anciennes 
sottises et de sėculaires mėfaits. Mais celui qui a conservė 
l’ėquilibre sain de la nature humaine, celui qui possėde une 
conception nette de la vie terrestre, de son sens et de sa 
destinėe cėleste, ėst toujours prėt a rėpėter avec le poete: 

A tous les coeurs bien nes que la patrie ėst chėre! 

La patrie n’est pas seuleument le territoire politique sur 
lequel nous sommes nes, et dont les frontiėres ont ėtė tracėes 
par la brutalitė d’ėvėnements sanglants ou les mėprises dės 
diplomates. — Le patriotisme ėst un sentiment d’amour, 
spontanė, instinctif, qui jaillit de notre ame. Or une tendance 
irrėflėchie, spontanėe, doit correspondre & une modalitė pro- 
fonde de notre personne. De fait, tout concourt a faęonner 
notre ame qui ėst ėminemmerit plastique. Le milieu naturel, 
les larges plaines ou les montagnes abruptes, le climat, notre 
constitution corporelle dėterminėe par rhėrėditė, notre ėdu- 
cation, notre entourage familial, tout cela contribue & donner 
& notre ame une physionomie caractėristique. Ajoutez & ce 
modelage inconscient l’influence de la langue qui nous apporte 
les idėes et les sentiments cristallisės de nos ancėtres, le droit 
qui & chaque minute rėgle nos rapports avec nos voisins, 
l’histoire qui nous apprend notre origine, notre passė, et 
dėtermine nos espėrances lėgitimes pour Tavenir; — et vous 
comprendrez sans peine que l’homme abstrait dės thėoriciens, 
l’homme du fantaisiste „Contrat sočiai“ n’existe pas. Tous, 
en vertu dės facteurs multiples que je viens d’ėnumėrer, nous 
possėdons une physionomie interne, ėminemment personnelle, 

Prof. M. de Munnynck’as — lietuvių tautai 


nuo vėjo, kažkoks dvelkimas pagauna mūsų sielą. Entuzi- 
jazmas bei meilė atrodo jos spalvų ir šlamesių atspindžiu 
bei atgarsiu, kadangi vėliava yra veikiamasis tėvynės 
simbolis. 

Tėvynė! Patrijotizmas! Socijaliniame mūsų organizme, 
nuvargusiame, deja, nuo pertekliaus nelaimių, paklaidų ir 
nusidėjimų, esama apmirusių narių, kurių akyse tuodu žodžiu 
teslepia savyje iliuzijų, senovinio fetišizmo liekanų, dvokiančių 
pelėsių, padengusių senovines kvailybes ir trunkančius per 
šimtmečius nusižengimus. Tas betgi, kas yra apsaugojęs 
sveiką žmogaus prigimties pusiausvyrą; tas, kas tur aiškų 
supratimą apie gyvenimą žemėje, apie jo prasmę ir dangiš¬ 
kąjį jo paskyrimą, — tasai yra visuomet pasiryžęs kartoti 
drauge su poetu: 

Visoms geroms širdims yra brangi tėvynė! 

Tėvynė nėra vien politinė teritorija, kurioje mes esame 
gimę, ir kurios ribos yra užbriežtos kruvinų įvykių žiaurumu 
arba diplomatų paklaidomis. — Patrijotizmas yra savaimingas, 
instinktyvus meilės jausmas, kuris tiška iš mūsų sielos 
gelmių. Tuo tarpu nesąmoningai savaiminga linkmė tur 
atatikti vienai giliųjų mūsų asmens savybių. Iš tikro, viskas 
dalyvauja pavidalo nudirbime mūsų sielai, kuri taip ryškiai 
pasižymi plastine savo ypatybe: gimtoji apylinkė, plačiosios 
lygumos arba staigūs kalnai, klimatas, mūsų kūno prigimtis 
paveldėjimo nulemta, išauklėjimas, šeimynos draugė, — visa 
tai turi veikmės susidarant charakteringai mūsų sielos fizijo- 
nomijai. Pridėkite dar prie šitos nesąmoningos lipdybos 
įtaką kalbos, kuri perteikia mums mūsų protėvių idėjas bei 
jausmus; teisę, kuri kiekvienu metu normuoja mūsų san¬ 
tykius su mūsų kaimynais; istoriją, kuri skelbia mums mūsų 
kilmę ir mūsų praeitį ir nustato teisius mūsų lūkesius 
ateičiai; — ir jūs lengvai suprasite, kad teorininkų atitraukto 
žmogaus, fantastinės „Visuomeninės Sutarties“ žmogaus ne¬ 
sama tikrumoje. Kiekvienas mūsų, dėl priežasties tų gausingų 
veiksnių, kuriuos esu ką tik minėjęs, tur išvidinę fizijonomiją. 

Allocution pour la Bėnėdiction du drapeau dės Etudiants lithuaniens 


qui doit aboutir k dės tendances, k dės enthousiasmes, k dės 
amours distinctifs. 

Or ces mėmes influences s’exercent sur tous ceux qui 
sont nes ccmme nous et qui vivent comme nous. Leur ame 
parle le mėme langage que la notre, et ėst marquėe dės 
mėmes traits; avec eux tous nous possėdons un visage de 
famille. Nous les voyons aimer, dėsirer, espėrer et produire 
ce que nous aimons, espėrons et produisons. Touss’unissent 
k nous dans un mėme ėlan vers un idėal commun. — Cet 
idėal, c’est la patrie. 

Et cette communautė de sentimente, d’idėes et de tendances 
ėst l’ame du patriotisme. Cette ame, de par la nature humaine, 
rėclame un corps; et eile le trouve dans le sol, dans le territoire 
qui semble baignė dans cette atmosphėre de souvenirs, d’espė- 
rance et d’amour. 

Et voilė pourquoi le drapeau, symbole de la patrie, fait 
battre nos coeurs. Voila pourquoi ii remue les fibres les 
plūs intimes de notre nature. Voila pourquoi k son aspect 
nous nous inclinons devant notre Pere cėleste, afin que sa 
puissance protėge notre patrie; afin que sa sagesse guide 
l’effort national; afin que sa misėricorde bėnisse nos patrio- 
tiques espėrances. 


Mais ne croyez pas que le patriotisme se rėduit a une 
impulsion de notre sensibilitė, a la vague „charitas patriae“ 
que connaissait Cicėron. S’il n’ėtait que cela, la raison ne 
manquerait pas de le tuer par son implacable analyse. Le 
patriotisme, rėduit au sentiment, ėst aveugle; et l’intelligence 
veut la lumiėre. Tout ce qui ne se soumet pas k sės lois 
rigides peut devenir fantaisie et chimėre, et ne tardė pas a 
tomber au niveau de l’absurde et du malfaisant. 

Mais le patriotisme n’est pas l’irrationnel et la patrie n’est 
pas une chimėre. Ils se prėsentent devant la raison; et la 
raison s’incline devant leur majestė. Pour vous, intellectuels, 
qui demandez k l’universitė de Fribourg le sens rationnel 
de la vie et la connaissance rėflėchie de l’ame humaine, la 

Prof. M. de Munnynck’as — lietuvių tautai 


visai savitą, kuri neišvengiamai skirtinu būdu apsireiškia 
savąja linkme, entuzijasmu, meilė. 

Tuo tarpu tos pačios įtakos veikia visus tuos, kurie 
yra gimę ir gyvena vienose su mumis aplinkybėse. Jų siela 
bylo viena su mumis kalba ir yra pareikšta tokiomis pat 
žymėmis; drauge su jomis mes visi turime bendrąjį šeimynos 
gymį. Mes matome juos mylint, trokštant, tikint ir kuriant 
tai, ką mes mylime, tikime ir kuriame. Jie visi spiečiasi 
su mumis viename kilsme į bendrąjį idealą. — Tasai idealas 
tai mūsų tėvynė. 

Ir šitas jausmų, idėjų, pastangų bendrumas sudaro patri- 
jotizmo sielą. Ogi šita siela, sulig žmogaus prigimtimi, 
reikalauja kūno ir jį randa toje žemėje, toje teritorijoje, 
kuri rodosi nardantis šitoje atsiminimų, vilties ir meilės 
atmosferoje. 

Ir štai kodėl vėliava, tasai tėvynės simbolis, sujudina 
mūsų širdis. Štai kodėl ji virpina intimiausias mūsų pri¬ 
gimties stygas. Štai kodėl jos akivaizdoje mes lenkiamės 
prieš dangiškąjį mūsų Tėvą melsdami, kad Jo galybė saugotų 
mūsų tėvynę; kad Jo išmintis vaduotų tautinius mūsų žygius; 
kad Jo gailestingumas laimintų patrijotiškus mūsų lūkesius. 


Tačiau nemanykit, kad patrijotizmas suvedamas į vieną 
mūsų jausmingumo versmę, į tai, ką Ciceronas neaiškiai 
vadindavo vardu „charitas patriae“. Jei jis tebūtų vien tai, 
protas neužtruktų jį griaudamas negailestinga savo analize. 
Patrijotizmas, suvestas į jausmą, yra aklas; ogi intelektas 
ieško šviesos. Visa tai, kas nelinksta po kietų jo dėsnių, 
gali tapti fantazija ir šmėkla ir veikiai nuslenka į žalingosios 
nesąmonės lygį. 

Tačiau patrijotizmas nėra iracijonalinis dalykas, ir tėvynė 
nėra šmėkla. Juodu prisistato protui; o protas linksta prieš 
jųdviejų didybę. Jums, protininkams, kurie ieškote Friburgo 
universitete protingos gyvenimo prasmės ir sąmoningo pa¬ 
žinimo žmogaus sielos, tėvynės šventumas ir patrijotizmo 
didingumas negali būti paslaptimis. 

Allocution pour la Benėdiction du drapeau dės Etudiants lithuaniens 


saintetė de la patrie et la grandeur du patriotisme ne peut 
pas ėtre un mystėre. 

Vous n’ignorez pas que l’amour lėgitime a pour objet 
le Bien. Le bien le plūs proche ė notre volontė ėst notre 
propre personne: trės lėgitimement nous nous aimons nous 
mėmes. Mais dės l’ėveil de notre intelligence nous pėnėtrons 
jusqu’ė la source divine de notre ėtre, jusqu’au būt suprėme 
de notre vie. Nous nous trouvons en face de Dieu. C’est 
Lui, l’existence souveraine, qui nous donne l’existence. C’est 
Lui, le Bien infini, qui produit tout notre bien. C’est Lui 
qui par sa puissance nous donne l’action fėconde, qui par 
sa sagesse illumine notre voie, et qui par sa misericorde 
surnaturelle nous prėpare dės ici-bas ė la vie divine de 
l’ėternitė. Nous nous aimons; nous devons donc aimer Dieu 
au-dessus de toute chose, au-dessus de nous-mėmes; car ce 
que nous aimons en nous-mėmes, c’est l’ėtre; et notre ėtre 
n’est que l’ombre portėe de l’ėtre, de la puissance et de la 
bontė de Dieu. 

Or le Tout-Puissant associe ė son activitė fėconde la 
la prodigieuse fėconditė de sės crėatures. II ėst notre principe 
suprėme; mais ii nous produit par l’action efficace dės ėtres 
finis. Nous devons aimer Dieu parce qu’il ėst notre cause; 
nous devons donc aimer tous les collaborateurs de Dieu 
dans la production de notre personne. C’est ainsi que l’amour 
de nos parents s’impose comme le corollaire obligė de l’amour 
de Dieu. C’est ainsi que la piėtė filiale ėst le reflet ėtincelant 
de la piėtė envers Dieu. 

Or, — nous le constations tout ė l’heure, — ii n’est pas 
un aspect de notre ame qui n’ait ėtė modelė par la patrie 
Nous voyons les ėtres sous un angle particulier, nos juge- 
ments sur les hommes et les choses ont une nuance spėciale, 
nos efforts et leurs rėsultats apportent dans l’harmonie du 
monde un accord caractėristique, parce que notre patrie nous 
a formės, parce que notre entourage se rėflette dans notre 
esprit et notre coeur, parce que la langue que nous parlons 
nous imprėgne dės souvenirs de nos ancėtres, parce que 

Prof. M. de Munnynck’as — lietuvių tautai 


Jūs juk žinote, jog teisi meilė turi objektu Gėrį. Gėris, 
artimiausias mūsų valiai, yra mūsasis asmuo: visai teisiai 
mes mylime patys save. Bet, sulig mūsų intelekto pabudimu, 
mes siekiame iki dieviškajam mūsų būtybės šaltiniui, iki 
aukščiausiam mūsų gyvenimo tikslui. Mes atsiduriame Dievo 
akivaizdoje. Tai Jis, viršiausioji buitis, suteikia mums buities. 
Tai Jis, begalinis Gėris, gamina kiekvieną mūsų gėrį. Tai 
Jis savo galia suteikia mums našaus veiksmo, apšviečia 
savo išmintimi mūsų kelią ir ruošia mus viršprigimtiniu 
savo gailestingumu jau šitoje žemiškoje pakalnėje dieviška¬ 
jam amžinybės gyvenimui. Mes mylime save; mes privalome 
tad mylėti Dievą daugiau už kiekvieną daiktą, daugiau už 
save pačius, nes tai, ką mes mylime savyje, yra esybė; ogi 
mūsų esybė tėra tik atspindis, einąs iš Dievo esybės, Jo 
galybės bei gerumo. 

Tuo tarpu Jis, Visagalįs, jungia su našiu savo aktyvumu 
stebėtiną savo kūrinių vaisingumą. Jis yra mūsų tikroji 
pirmapradė; tačiau Jis mus padaro vykdomuoju apribotų 
būtybių veiksmu. Mes privalome mylėti Dievą; kadangi 
Jis yra mūsų priežastis; mes privalome todėl mylėti visus 
Dievo bendradarbius, prisidėjusius prie mūsų asmens kūrimo. 
Šitokiu būdu mūsų tėvų meilė yra mums prievolė, kaipo 
privalomas Dievo meilės papildymas. Šitokiu būdu sūniškoji 
pagarba yra skaidrus dievobaimingumo ataspindis. 

Tuo tarpu, kaip esame ką tik konstatavę, nėra nė vieno 
mūsų sielos atžvilgio, kur tėvynė nebūtų padėjusi savo ant¬ 
spaudo. Mes žvelgiame į pasaulį tam tikru sau tinkamu 
matymo būdu, mūsų spręsmai apie žmogų bei daiktus turi 
saviško pospalvio, mūsų pastangos ir jų išdavos įpina į 
pasaulio aidiją savąją gaidą, kadangi mūsų tėvynė yra mus 
nudirbusi, kadangi apsupąs mus tarpas atspindi mūsų dvasioje 
ir n)ūsų širdyje, kadangi kalba, kuria mes kalbame, atmuša 
mumyse mūsų protėvių pėdsakus, kadangi bendrasis mūsų 
tautos veikimas vykdo mūsų pasitikėjimus ateitimi. Tėvynė 
apipavidalina mus iš visų pusių, siekdama giliai ir neišdil¬ 
domai į mūsų esmę. Tėvynė mus gamina; ji yra Dievo 

Allocution pour la Benediction du drapeau dės Etudiants lithuaniens 


l’activitė commune de notre peuple incame nos espėrances 
pour l’avenir. La patrie nous faęonne de toute part, d’une 
maniėre profonde et indėlėbile. La patrie nous produit; eile 
ėst la collaboratrice de Dieu dans la constitution de notre 
personne. Et c’est pourąuoi l’amour de la patrie, non seulement 
se justifie devant la raison, mais s’impose comme une vertu 
obligatoire, qui se range comme une modalitė spėciale & cotė 
de l’amour de Dieu et de la piėtė filiale. 

Nous aimons donc notre patrie par un entramement 
irrėsistible de notre nature; nous Taimons encore, et davan- 
tage, parce que Dieu veut que nous l’aimions, parce que le 
patriotisme ėst une vertu, sans laquelle on ne conęoit mėme 
pas une vie complėtement chrėtienne. 


Le patriotisme ėst une vertu; que pour vous ii le reste 
toujours! Sachez le bien: un amour instinctif, saint dans 
sa source, peut s’altėrer dans sa nature et devenir fatal dans 
sės rėsultats. 11 vous faut aimer votre patrie, mais suivant 
les indications de votre intelligence qui vous manifestent la 
volontė de Dieu. 

Que l’amour de votre patrie ne devienne jamais le mėpris 
et la haine de la patrie dės autres. Vous devez l’aimer parce 
que Dieu Ta aimėe, parce qu’Il l’a associėe aux oeuvres de 
sa Providence. Or Dieu a aussi aimė les autres pays et les 
autres nations. Toutes les patries, qui s’inclinent devant la 
loi de notre Pere commun, sont les soeurs de la votre. 
Aimt z les fraternellement. Et si la Lithuanie doit toujours 
occuper dans votre coeur la premiėre place, n’oubliez pas 
que votre patriotisme doit ėtre la mesure et le modele du 
respect, de la justice et de la bienveillance, que les autres 
pays peuvent attendre de votre charitė. 

Aimez votre patrie; et pour l’aimer suivant la vertu et la 
raison, connaissez-la! Sachez ce qu’elle ėst; sachez ce qu’elle 
vaut; sachez ce qu’elle peut. Evitez les erreurs de l’amour 
aveugle. Ne croyez pas qu’elle soit la plūs grande, la plūs 
belle, la plūs puissante, la plūs mėritoire. lllusions et sottises 

bendradarbė, dalyvaudama mūsų asmens nudirbime. Štai 
kodėl tėvynės meilė ne tik pasiteisina prieš protą, bet prisi¬ 
stato mums privalomąja dorybe, kuri, kaipo viena savo rūšies 
reiškėją, stoja j eilę drauge su Dievo meile ir sūniškąja pagarba. 

Taigi mes mylime savo tėvynę neatsispiriamai nešami 
mūsų prigimties linkme; mes ją mylime dar daugiau todėl, 
kad Dievas nori, kad ją mylėtume, kadangi patrijotizmas 
yra dorybė, be kurios negalima įsivaizdinti pilnai krikščioniško 
gyvenimo. 


Patrijotizmas yra dorybė, ir tegul tokiu lieka jisai jums 
visados! Žinokit dargi viena: savaiminga meilė, net šventa 
iš savo versmės, gal apkisti savo prigimtyje ir pasidaryti 
nelemta savo išdavose. Jums privalu mylėti savo tėvynė, 
bet visados sulig jūsų proto nurodymais, kurie jums apreiškia 
Dievo valią. 

Kad jūsų tėvynės meilė niekados nevirstų kitos kurios 
tėvynės panieka bei neapykanta! Ir šitą jūs privalote mylėti, 
kadangi Dievas yra ją pamilęs, ir kadangi savo Apvaizda Jis 
yra ją pastatęs šalia kitų savo kūrinių. Ir Dievas yra pamilęs 
kitas šalis ir kitas tautas. Visos tautos, kurios linksta prieš 
mūsų bendrojo Tėvo įstatymą, yra sesers jūsiškei. Mylėkit 
jas broliškai. Ir jei Lietuva turi visados laikyti jūsų širdyje 
pirmąją vietą, nepamirškit, kad jūsų patrijotizmas privalo 
būti matas ir pavyzdys tos pagarbos, teisybės ir širdingumo, 
kurių kitos šalys gali laukt iš jūsų geros valios. 

Mylėkit savo tėvynę; o, kad ją mylėtumėt sulig dora bei 
protu, pažinkit ją! Žinokit tai, kuo ji yra; žinokit tai, ko ji 
verta; žinokit tai, ką ji pajėgia. Vengkit aklosios meilės 
paklaidų. Netikėkit ją esant didžiausią, gražiausią, galingiausią, 
vertingiausią. Tai tebūtų kvailas apsimonijimas; ir niekas 
nėra tiek prisidėjęs prie ardymo pačių tėvynės bei patrijo- 

que tout cela; et rien n’a davantage contribuė k ruiner Hdėe 
mėme de „patrie“ et de „patriotisme“ que ces malfaisantes 
absurditės. Vous la verrez telle qu’elle ėst, mėme avec sės 
faiblesses, mėme avec sės misėres, mėme avec sės tautės. — 
Et vous n’en aimerez pas moins la Lithuanie au-dessus de 
toutes les rėgions du globė terrestre; car vous avez un motif 
indestructible, ėminemment rationnel, pour votre prėdilection: 
la Lithuanie ėst votre patrie. 

Oui, pour l’aimer connaissez-la; et prenez pleinement 
conscience du role qu’elle doit remplir dans l’activitė gėnėrale 
de la civilisation. — Voyez: eile ėst placėe sur les confins 
de deux mondes, de deux conceptions de la vie, qui parfois 
se heurtent dans dės luttes dėsolantes et stėriles. Nous, 
occidentaux, nous ne comprenons guėre le pessimisme 
rėsignė, la sensibilitė rėveuse, et les spėculations intuitives 
de rOrient. Et eux, les orientaux, semblent totalement 
inaccessibles a la froide dialectique, a l’activitė dėvorante, 
k la fėconde agitation de TEurope occidentale. Vous semblez 
appelės k les comprendre tous deux. Dieu vous a placės a 
une articulation importante de Tbumanitė. A vous de colla- 
borer k la fusion harmonieuse du mysticisme du Levant et 
de Tactivisme rationnel de TOccident. 11 y a Iš une grande 
et noble tache que vous remplirez dans toute la mesure de 
vos forces, si vous rėpondez k l’appel du Seigneur. 

Oui, pour aimer votre patrie prenez conscience de son 
role; — et la mission que je viens de vous rappeler m’en 
suggėre une autre, que vous partagez avec dės nations, dont 
la base a ėtė raffermie par le temps et rhistoire, avec la 
Suisse, avec la Belgique. Eile me rappele une mission 
grandiose, qui ouvre dės perspectives superbes sur 1’avenir 
de l’humanitė. 

La Suisse et la Belgique sont placėes, comme vous, k la 
jonction de deux cultures, dont eiles assurent l’osmose normale 
et la pacifique collaboration. Comme eiles, vous constituez 
une nation, petite par le nombre de sės membres, faible par 
consėquent si Ton mesure la force par l’ampleur dės armėes 

tizmo idėjų, kaip kad šitos kenksmingos nesąmonės. Jums 
privalu ji matyti tokia, kokia jinai yra, dargi su jos ydomis, 
su jos menkumu, su jos paklaidomis. — Ir jūs vis dėlto 
mylėsite Lietuvą labiau už visas žemės rutulio šalis, nes jūs 
turite nesugriaunamą, giliai protingą motyvą savo išskiria- 
majai meilei: Lietuva yra j ūso j i tėvynė. 

Taip, kad ją mylėtumėt, pažinkit ją; sykiu stengkitės 
nuodugniai nusimanyti apie rolę, kurią jinai privalo atlikti 
bendrame civilizacijos vyksme. — Įsidėmėkit: ji yra atsidūrusi 
tarpusieny dviejų pasaulių, dviejų pasaulėžiūrų, kuriedvi 
kartais susispiria nelemtose ir bergždžiose kovose. Mes, 
vakariečiai, sunkiai suprantame Rytų pasyvų pesimizmą, 
svajojamąjį jausmingumą ir intujityvias spekuliacijas. Ir jie, 
rytiečiai, rodosi visai neprieinami šaltai Vakarų Europos 
dijalektikai, pagaunančiam veiklumui, vaisingam trūsėjimui. 
Jūs rodos esate pašaukti suprasti sykiu ir tų ir kitų. Dievas 
yra jus įkurdinęs svarbiame žmonijos sąnaryje. Jums iš¬ 
puola prisidėti prie darnaus sutapdymo Rytų misticizmo su 
racijonaliniu Vakarų aktivizmu. Čia esama didelio bei gar¬ 
bingo uždavinio, kurį jūs lemtai atliksite sulig savo jėgomis, 
jei tik atsiliepsite į Viešpaties kvietimą. 

Taip, norėdami mylėti savo tėvynę įsisąmoninkit jos 
rolę; —ogi pašaukimas, kurį aš esu ką tik jums priminęs, 
man daro įtaigos apie kitą pašaukimą jūsų paveldimą sykiu 
su kitomis tautomis, kurių gyvavimo pagrindas liko jau 
laiko bei istorijos sustiprintas, — su Šveicarija, su Belgija. 
Jis man primena didingą pašaukimą, kuris atitengia puikių 
perspektyvų į žmonijos ateitį. 

Šveicarija ir Belgija, kaip ir jūs, yra atsidūrusios tam 
daikte, kur susibėga dvi kultūros, kuriomdviem jiedvi lai¬ 
duoja normalaus savitarpio įsisunkimo ir taikaus bendra¬ 
darbiavimo. Kaip kad jiedvi, jūs sudarote tautą, negausingą 
savo narių skaičiumi, taigi silpną, jei pajėga matuojama 
kariuomenės didžiu ir armotų gausa. Ir vis dėlto, kaip kad 
Šveicarija ir Belgija, jūs norite gyventi, jūs norite išvystyti 
tautinę savo individualybę pilnoje laisvėje. Todėl jūs pri- 

et le nombre dės canons. Et cependant, comme la Suisse 
et la Belgique, vouz voulez vivre, vous voulez dėployer votre 
caractėre national en pleine libertė. Dės lors vous devez 
proclamer bien haut que la force matėrielle n’est pas la 
mesure du droit ė la vie. Vous devez affirmer, ė la face du 
monde, que dėsormais la loi de la jungle, la loi dės tigres 
et dės loups, ne peut plūs ėtre qu’un souvenir humiliant 
dans les relations internationales. Vous devez affirmer que 
les nations se sont dėcouvert une ame, une intelligence et 
une morale; et que dėsormais leurs rapports ne peuvent ėtre 
regis que par la loi de la charitė qui ėst la loi du Christ, 
par le droit inviolable de la justice qui ėst le droit de Dieu. — 
Ce dėveloppement moral s’impose dėsormais ė toutes les 
nations, grandės ou petites; et dans le dėsarroi gėnėral qui 
nous torture et nous inquiėte nous avons au moins la conso- 
lation d’assister k l’ėpanouissement progressif de leur con- 
science. Mais ce devoir ėst plūs pressant pour les petites 
nations, parce que pour eiles ii ėst une condition de vie. 
La Providence semble leur avoir enlevė la force de la matiėre, 
pour qu’elles ne s’appuient que sur les forces de l’esprit. 
La Suisse a ėtė pendant dės siėcles l'image vivante de cet 
idėal de Thumanitė. La Belgique a saignė sur les champs 
de bataille pour apprendre au monde que le droit de la 
justice peut nous ėtre plūs prėcieux que la vie. Suisses et 
belges, nous avons le droit de compter sur l'appui dės 
lithuaniens. Le mėme devoir vous incombe; le patriotisme 
vous Timpose; et nous sommes certains que vous saurez 
Taccomplir pour l’honneur dės hommes et la gloire de Dieu. 


Mes frėres dans le Sauveur Jėsus, tous nous nous inclinons 
devant la majestė de Dieu; tous nous prions pour que la 
bėnėdiction donnėe par le prėtre du Seigneur soit ratifiėe 
par les misėricordieux dėcrets de la Providence divine. Vous, 
Messieurs les lithuaniens, vous vous trouvez ici sur le sol 
de la Suisse, qui a donnėe au monde tant de vigoureuses 
leęons de patriotisme, de force et de sagesse. Vous vous 

valote griežtai paskelbti viešumai, kad materijalinė jėga nėra 
matas gyvenimo teisei. Jūs turite pareikšti pasaulio akivaiz¬ 
doje, kad nuo šiolei džiangalų, tariant, tigrų ir vilkų teisė, 
tegali būti vien pažeminančiu atsiminimu tarptautiniuose 
santykiuose. Jūs privalote pareikšti, kad tautos yra savyje su- 
radusios vieną sielą, vieną protą, vieną dorą, ir kad nuo 
šiolei jų santykiai tegali būti tvarkomi vien meilės dėsniu, 
kuris yra Kristaus dėsnis, nesugriaunamu teisybės įstatymu, 
kuris yra Dievo įstatymas. — Šita dorinė pažanga peršasi 
nuo šiolei visoms tautoms, didelėms ir mažoms; ir toje 
visuotinoje suirutėje, kuri mus kankina bei baugina, mes 
terandame bent paguodos iš to, kad mums tenka matyti 
pažangiai besiskaidrinančią jų sąžinę. Ogi šita prievolė yra 
ypatingai svarbi mažoms tautoms, kadangi joms jinai yra 
gyvenimo sąlyga. Apvaizda rodosi esanti atėmusi joms 
materijalinę jėgą, kad jos tesiremtų dvasios jėgomis. Šveica¬ 
rija yra buvusi per ištisus šimtmečius gyvas šito žmonijos 
idealo paveikslas. Belgija paplūdo savo krauju karo lau¬ 
kuose, kad išrodytų pasauliui, jog teisybės dėsnis gali mums 
būti brangesnis net už gyvenimą. Šveicarai ir belgai, mes 
turime teisės laukti paramos iš lietuvių. Ta pati prievolė gula 
ir ant jūsų; patrijotizmas jums ją įsako; ir mes esame įsitikinę, 
kad jūs sugebėsite ją išpildyti žmonių garbei ir Dievo šlovei. 


Mano broliai Išganytojuje Kristuje, visi mes nusilenkiame 
prieš Dievo didybę; visi mes meldžiame, kad palaima, 
Viešpaties tarno suteikta, būtų patvirtinta gailestingais dieviš¬ 
kosios Apvaizdos įsakymais. Jūs, gerbiamieji lietuviai, stovite 
dabar Šveicarijos žemėje, kuri yra suteikusi pasauliui tiek 
galingų patrijotizmo, tvirtybės ir išminties pamokų. Jūs stovite 
sykiu tarp daugelio tautų atstovų, kurie visi jungia savo dvasią 

trouvez au milieu dės reprėsentants de nations multiples, qui 
tous s’associent a la joie et au geste religieux de la Lithuanie. 
Que ce soit Iš un hommage š votre patrie; mais que ce soit 
aussi le rappel d'un devoir. Votre patriotisme doit s’ėlever 
au-dessus dės impulsions aveugles et dės convoitises ėtroites. 
Votre patriotisme doit ėtre une vertu qui trouve sa base et 
sa loi dans la voiontė de Dieu. Alors vous pourrez aimer 
la Lithuanie sans rėserve; alors votre drapeau deviendra un 
symbole glorieux aux yeux de tous les chrėtiens, parce que 
votre patriotisme, ardent et ėclairė, serą un accord harmonieux 
dans la grande symphonie, qui de rhumanitė toute entiėre 
doit s’ėlever jusqu’au trone de notre Pėrė cėleste, et retentir 
pour sa gloire jusque dans rėternitė. 

su Lietuvos džiaugsmu ir religiniu užsimojimu. Tėsie tai 
pagarba jūsų tėvynei, bet tėsie tai priminimas irgi jūsų prie¬ 
volės. Jūsų patrijotizmas privalo pakilti aukščiau aklų polinkių 
ir siaurų užgaidų. Jūsų patrijotizmas privalo būti dorybė, kuri 
randa savo pagrindą ir savo dėsnį Dievo valioje. Tuomet 
jūs galėsite mylėti Lietuvą neribojamai; tuomet jūsų vėliava 
taps garbingu simboliu visų krikščionių akyse, nes jūsų 
patrijotizmas, karštas ir skaidrus, bus dar vienu harmoningu 
akordu didžioje simfonijoje, kuria visos žmonijos dvasia 
tur pakilti iki dangiškajam mūsų Tėvo sostui ir suskambėti 
dėl Jojo garbės aidais, siekiančiais amžinybę. 

Pirmosios Atžalos. 

(Tęsinys) 

Tautinės Civilizacijos Problema Lietuvoje. 

/. Tezė. Rytų nuosvara Lietuvoje. — II. Antitezė. Vakarų 
nuosvara Lietuvoje. — III. Sintezė. Tautinis Lietuvos at¬ 
gimimas ir jo idealas: suderinimas dviejų pasaulių pirma¬ 
pradžių tautinės lietuvių civilizacijos lytyse. 

Tautinės lietuvių civilizacijos išsivystymo atžvilgiu galima 
nužiūrėti Lietuvos istorijoje trys gadynės. Pirmoji gadynė 
reiškiasi Rytų pirmapradžių vyravimu ir baigiasi 1569 metais, 
įvykus Liublino unijai. Antroji gadynė reiškiasi Vakarų pirma¬ 
pradžių vyravimu ir baigiasi 1883 metais, išaušus tautiniam 
lietuvių atgimimui. Šiuo pastaruoju prasideda trečioji gadynė, 
einama iki šiolei. Norint išspręsti tautinės lietuvių civilizacijos 
problemų, tenka paeiliui ištirti visos šitos trys gadynės, nes 
dabartinis lietuvių civilizacijos stovis yra ištiso istorinio 
Lietuvos vyksmo išdava. Tai ir daroma čia formoje santraukos 
iš autoriaus knygos „Sur les confins de deux mondes“. 

I. Tezė. 

Rytų Nuosvara Lietuvoje. 

A.Grendžiamosios lietuvių tautybės pirmapradės. 

/. Grendžiamieji lietuvių tautybės padėliai , atnešti iš Rytų ir apsau¬ 
goti tautos dvasioje. — 2. Pagrindinės etninio lietuvių pobūdžio 
žymės: išvidinis tautinės dvasios turtingumas 
ir menkas jos reiškimasis aikštėn. 

Tautoms žengiant iš laikų apytamsos į istorijos viešumą, 
trys veiksnių grupės tur ypatingos svarbos jų likimui: viena 


20 









Tautinės Civilizacijos Problema Lietuvoje. 


grupė surišta su etniniu tautų pobūdžiu, kita — su geogra¬ 
fine padėtim, trečia — su istorinėmis išvidinio ir išlaukinio 
gyvenimo aplinkybėmis. Įdomu tad susekti, kuo apsireiškė 
kiekviena šitų veiksnių grupė kultūriniame lietuvių gyvenime 
pirmosios gadynės bėgyje. Visų pirma, kokios reikšmės 
turėjo čia etninis lietuvių tautos pobūdis? — Atsakymas į 
šitą klausimą tur svarbos ne vien pirmajai gadynei, bet ir 
kitom dviem; todėl bus prie jo apsistota palyginti ilgėliau. 

Lietuviai, kaip ir kiti indai-europiečiai, eidami iš rytų į 
vakarus nešėsi su savim Rytų dvasios pirmapradžių. Naujo 
buvimo vietose ir prie naujų aplinkybių šitos pirmapradės 
palengvėl kišdavo ir sutapdavo su kitomis iš salies {gauna¬ 
momis pirmapradėmis. Vis dėlto apie lietuvių tautą reik 
pasakyti, kad ji, konservatyvinio savo tradicijonalizmo dėliai, 
ilgiausiai ir gryniausiai apsaugojo savo pobūdyje ir gyvenime 
senovės Rytų pirmaprades. Net šios dienos lietuvių kalboje, 
jų mytologijos likučiuose, liaudies poezijoje aiškiai jausti 
Rytų pasaulio skardai, kaipo pagrindinė tautos pobūdžio 
žymė, kuri net šiandien kelia aikštėn ir duoda pažinti bendrą 
Europos tautų veldinį, išneštą iš bendros indų-europiečių 
protėvynės. Yra tai perdaug gerai žinomi dalykai, kad 
reikėtų juos čia atskirai išrodinėti. 

Iš to, kas pasakyta, nesunku padaryti išvada, jog iš 
Europos tautų lietuviuose gal daugiausia užsiliko indų-euro¬ 
piečių padermės ypatybių. Kitaip tariant, bendra indų-europiečių 
padermė gal gryniausiai apsireiškia lietuvių tautoje, kadangi čia 
ji užsiliko nepaliesta ne tik fizijologiniu, bet ir psichologiniu 
atžvilgiu. Tas faktas turėjo lietuvių istorijoje nemaža reikšmės, 
nes, juo gryniau tautoje užsilaiko padermės ypatybės, juo 
aktyviau reiškiasi pati padermė tautos gyvenime. Tai ypatingai 
dera pasakyti apie istorinį lietuvių tautos vyksmą. 

Indų-europiečių giminė, kaip ji apsireiškė savo šaltinyje, 
t. y. Rytuose, vykdo tobuliausią pirmykštės žmonijos tipą, 
jungdama intelektualinių išgalių turtingumą su pasyviu pasi¬ 
davimu ritmingam gamtos gyvenimui. Idealiniu savo tipu 
indas-europietis tai visų pirma nesugadintas gamtos žmogus. 

Jame vyrauja ne kultūros bet prigimties veiksniai, nes jis 
slepia savyje turtingą prigimties padėlį, teesantį išeinamuoju 
punktu kultūriniam vyksmui. Vidaus dvasios turtingumas 
čia nesireiškia dar išviršinėmis civilizacijos lytimis. 

Panašiai, lietuviams žengiant į istorijos viešumą, bendros 
indų-europiečių padermės ypatybės buvo išeinamuoju punktu 
kultūriniam jų išsivystymui. Pasyvumas, prigimtas tikriems 
gamtos sūnums, uždėjo savo antspaudą ant viso jų gyvenimo. 
Kad įgytų kultūrinio aktyvumo, jie turėjo dar išgyventi ilgą 
istorijos laikotarpį, kur jiems buvo lemta pritirti daug visokių 
įtakų, veikdančių tautinę jų dvasią. 

Problemą apie tautinės lietuvių dvasios veikdymą įdomiai 
buvo pastatęs, nors visai neišrišo, garsusis prancūzų geografas 
Eliziejus Rečius. Mums tad ne pro šalį susekti jo minties 
eiga, kad paskui tinkamai atsakytume į klausimą. Štai kaip 
jis aprašo tautinį lietuvių pobūdį. 

„Būdami miškininkų, žemdirbių artojų, labai prisirišusių 
prie senovės papročių, tauta, — lietuviai, sako E. Rečius, 
lengvai pasiduoda likimui ir nė nebando jo nulemti savo 
valios pasiryžimu. Lietuvių abejingumas įėjo net į patarles: 
jokia kita tauta neprisitaiko prie gyvenimo pervartų su pa¬ 
našia rimtimi“. 1 ) 

Nuo savęs mes galėtume čia pridėti, kad, paskutinio 
reikalo prispirtas, lietuvis moka įniršti ir pavartoti savo jėgas 
sulig aplinkybėmis. Jis, kuris nelyginant silpnai reaguoja į 
paprastus gyvenimo smūgius, staiga paplūsta nuostabiu 
įniršimu, kada jo kantrumas ir ištūra prieina galą: tarsi 
ilgai krauta jo energija išsiveržia tuomet su baisia galybe. 

Susitelkęs savyje, daugiau linkęs į veizdėjimą nekaip į 
veikimą, lietuvis apreiškia šitą savo būdą išviršine išvaizda: 
„Lietuvos valstiečiai, sako E. Rečius, savo drabužių papras¬ 
tumu sudaro ryškų kontrastą su lenkais; jie vengia skaudžių 
spalvų, šauniai sukirptų siuvinių, blizgančių papuošalų; pilki 
jų rūbai, neišsiūti pagražinimais, liudija kuklią jų prigimtį: 


1) E. Rečius. Nuovelle Gėographie Universelle, t. V, 432 p. 

jie nėkiek nesistengia pasirodyti. Lygindamas lietuvius su 
lenkais — «saulės sūnumis*, Michelet’as vadina juos «šešėlio 
sūnumis* (Lėgendes du Nord )*. l ) 

Lietuvių liaudies poezija įkvėpė E. Reclus’ui šitokį mo¬ 
ralinių jų savybių aprašymą: „Jų dainos skaidriai apreiškia 
jų sielą: jie akyli tyrėjai, kitąkart kiek ironingi, jautrūs, 
melancholingi, kupini gamtos jautimo. Nors jie buvo ver¬ 
čiami dažnai kariauti ir yra taipogi turėję didžių karžygių, 
jie — šita romi tauta — neprisimena jokio savo didvyrio, 
nedainuoja jokio karingo žygio, nesigiria jokia laimėta kova; 
šita tauta tenkinasi raudodama savo numirėlius: šituo atžvilgiu 
ji yra gal būt vienintelė Europos tautų giminėj. Ji skiriasi 
taipogi nuo kitų sausumos tautų jautria atsarga, drovia dis- 
krecija, su kuria visos tautinės jos dainos kalba apie meilę“. 2 3 ) 

Štai lietuvis toks, kokį jį pagamino prigimtis ir koks jis 
tebeliko dar kultūros netašytas. Didžiai pasyvus jo pobūdis 
pakreipė savęsp E. Reclus’o smalsumą ir paspyrė net per- 
skubiai daryti apibendrinimų apie šito veiksnio reikšmę tautos 
gyvenimui. „Ilgai Nemuno miškų slegiama tauta, sako jis, 
nėra iš tų, kurios galėtų palyginti savo įtakos dalį su role 
tekusią kitoms kultūringoms Europos sausumos tautoms. 
Tūlas su nusistebėjimu statosi net klausimą, kaip atsitiko, 
kad tauta susidedanti veik ištisai iš žmonių jautrių, intelek- 
tingų, kupinų vaidintuvės ir poezijos, «padorių, stiprių asme¬ 
ninės savo vertės pajautimu* (Kantas, Milkės Lietuviškosios 
gramatikos prakalboje), neįstengė pagaminti nė vieno didelio 
poeto, nė vieno žymaus genijaus dvasios srityje (J. E. Kohl, 
Die Volker Europas)“. s ) 

E. Rečius duoda klausimui šitokį atsakymą: „Tai 
atsitiko todėl, kad šitai mažai tautai priešininkų apsuptai, 
paskui jųjų nugalėtai trukdavo pasitikėjimo savo jėgomis“ 4 ). 


1) E. Rečius. Nouvelle Gčographie Universelle, t. V, 4*1 p. 

2) lbid„ 431 p. 

3) Ibid., 431 -432 p. 

4) Ibid., 432 p. 

Prancūzų geografas išsprendžia klausimą vien etninio 
lietuvių pobūdžio šviesoje, nes tuo laiku, kai jis tai rašė (dar 
prieš 1880 metus), jis negalėjo pasinaudoti ta nauja šviesa, 
kuria yra nušvietęs Lietuvos atgimimas tiek lietuvių tautos 
pobūdį, kiek ir visą istorinį josios likimą. Dabar jis galėtų 
įsitikinti, kad tik sulig savo atgimimu lietuvių tauta yra pra¬ 
dėjusi normalinės tautinės kūrybos gadynę, ir kad tik šitoje 
gadynėje ji pradeda aktyviai reikšti tautinę savo individualybę, 
įgijusi veikiamojo pobūdžio pirmykštės savo istorijos įvy¬ 
kiuose. 

Turint galvoje tautinį lietuvių atgimimą ir tas ypatingas 
aplinkybes, kuriomis prieš tai buvo suvaržyta tautinės jų 
istorijos eiga, negalima laikyti lietuvių tautos gyvenimo tokiu 
neproduktingu, kaip kad tai pasirodė E. Reclus’ui. Priešingai, 
mes drįstame tvirtinti du dalyku, kuriuodu turėtų paaiškėti 
iš to, kas bus paskiau išdėstyta: pirma, per visą lietuvių 
istorijos bėgį tautos dvasia, kur ir kaip galėdama, stengėsi 
tarnauti aukštiems civilizacijos reikalams; antra, Europos 
civil zacija turi būti dėkinga lietuvių tautai daug daugiau, 
nekaip paprastai yra manoma, — net daugiau, negu galima 
būtų tikėtis iš tautos, kuriai aplinkybės buvo taip maža 
palankios. 

Iš kitos pusės tautinis lietuvių veiklumas, apsireiškęs 
visai netikėtai, prasidėjus jų atgimimui, yra išdava to Rytų 
ir Vakarų susidūrimo, kuris buvo įvykęs ant Lietuvos teri¬ 
torijos. Tai paspalvina jį visai ypatingu būdu. 

Rytai, kad ir pasyvūs savo pobūdžiu, tur daugiau, nekaip 
Vakarai, kuriamųjų šaltinių ir savaimingos energijos, galybės 
stovyje. Aktyvūs Vakarai yra daugiau linkę į organizuo¬ 
jamąjį darbą, kantrų veiklumą. Kadangi kuriamojo gyve¬ 
nimo tobulumas pareina nuo šitų dviejų gaivalų santapos. 
Rytai ir Vakarai savaime traukiasi vieni prie antrų. Šitomis 
instinktyviomis pastangomis pagrįsti istoriniai jų santykiai. 
Senovės laikai buvo matę milžinišką bangą, kilusią Rytuose 
ir paplūdusią į Vakarus; vėliau su didesniu net smarkumu 
prasidėjo atoslūgis: „varžtui į Vakarus“ atsakė „varžtas į 


24 





Tautinės Civilizacijos Problema Lietuvoje 


Rytus“. Iš pradžios kuriamosios Rytų galybės ieško to, kas 
juos galėtų įvaisint!; paskui Vakarai ieško dirvos savo akty¬ 
vumui. Jei žmonijos gyvenimą laikytumėm tam tikros vie¬ 
nybės apsireiškimu, tai dviejų pasaulių veikimasis rodosi 
susidedąs iš dviejų tarpsnių, per kuriuodu vyksta žmogaus 
dvasia: išsyk ji atsiveria nuošaliui, kad veik sugrįžtų savęsp. 
Žmonijai, panašiai kaip ir individui, kiekvienas jos tarpsnis 
tur savo lygstamosios vertės vykdant jos laimę pasaulyje, 
bet tik jų sandora išdavų visete tegal jai laiduoti pilnutinį 
išsivystymą. 

Lietuva taipogi yra perėjusi šituodu tarpsniu: sukiršinta 
savo kaimynų puolimais, ji buvo, taip sakant, išėjusi iš savęs, 
iš savo pasyvumo, kad susidurtų su kitomis tautomis; tuo 
pačiu ji įgijo aktyvaus pobūdžio, kurio ji buvo stokstanti 
anksčiau. Paskui, sulig atoslūgio banga, tautinė jos dvasia, 
sugebanti dabar kuriamąjį darbą, grįžta savęsp ir rengia 
sintezę Rytų pirmapradžių, kurių buvo turėjusi savo gelmėse 
nuo pat pradžios, ir Vakarų pirmpradžių, kurių yra įgijusi 
istoriniame savo prityrime. Būtent šitokį tarpsnį eina dabar 
lietuvių tauta, skaitant nuo jos atgimimo dienos. 

Žodžiu tariant, tautinis lietuvių pobūdis išsivystydavo kon¬ 
trasto dėsniu: tik reakcijoj jis įsigydavo to, ko jis neturė¬ 
davo tiesioginei akcijai. Reaguoti su ypatinga galybe jis 
pasirodė galįs dviejuose svarbiausiuose savo istorijos mo¬ 
mentuose: pirmą kartą XI-ame štm., kada tautų kaimynių 
varžtas sukėlė lietuviuose energingą pasipriešinimą, kuris, iš 
teisėto apsigynimo, veikiai virto užkariaujamąja ekspansija; 
antrą kartą XIX-ame štm., kada svetima priespauda pa¬ 
didino prieš savo norus tautinio atgimimo įtampą, kuri 
suteikė jam nesugriaujamo gyvastingumo. Reaguodamas 
pirmą kartą lietuvių tautos genijus ruošė tvirtos ir galingos 
valstybės įkūrimą; antrą kartą jis įnirto stumti tautą kultū¬ 
rinės ir politinės nepriklausomybės keliu ir nesiliauja nepa¬ 
siekęs viso savo tikslo. Nors šituodu momentu skiria ištisi 
šimtmečiai ir krypsmo skirtingumas, tačiau vidaus ryšiai, 
pati net istorijos logika, juodu jungia vieną su antru. Ka- 

dangi lietuvių pastangos sukurti valstybės įrankiais tautinę 
civilizaciją ne tik nepasisekė, bet palenkė juos iš pradžios 
svetimai įtakai, o paskui ir svetimųjų viešpatavimui, — tai 
dabar palikusi nepriklausoma lietuvių tauta yra pasiryžusi 
atremti savo nepriklausomybę į aukštesnę tautinę civilizaciją. 

Iš reakcijų, kontrasto dėsnio valdomų, lietuvių tauta 
patyrė dar, kad tautinio gyvenimo sintezė negal įvykti be 
lemto liaudies ir šviesuomenės sutarimo ir, iš kitos pusės, 
be tinkamo suderinimo pusiausvyroj priešingų įtakų. Lie¬ 
tuvių istorija iš pagrindo yra istorija tautinio genijaus, kuris, 
nepaisant vidaus skilimo ir dviejų pasaulių kovojimo jo gel¬ 
mėse, apsaugojo, padermės konservatyvumo tverme, savo 
individualumą ir stengiasi atitaisyt istorines savo paklaidas, 
gamindamas naują inteligentiją ir dėdamas į sintezę dviejų 
skirtingų civilizacijų pirmaprades. 

B. Pirmykštė lietuvių istorijos linkmė: 

L Etninio lietuvių pobūdžio, geografinės padėties ir istorinių aplinkybių 
reikšmė Lietuvos Valstybės kūrimuisi. — 2. Lietuvos Valstybės pa¬ 
šaukimas viduriniais amžiais: kova iš rytų pusės su totoriais, iš vakarų 
pusės — su teutonais. — 3. Graikiškai rusiškosios civilizacijos įtaka 
lietuvių tautai: jos priežastys bei išdavos. — 4. Aristokratizacijos 
pagrindas Lietuvoje: tautinis šviesuomenės ir liaudies skilimas. — 
5 . Pamatinė garantija Lietuvos Valstybės gyvavimui pirmojoje gadynėje: 
pusiausvyra tarp Rytų ir Vakarų iš lauko pusės f ir tarp lietuviškojo 
branduolio ir Lietuvos aneksų — iš vidaus. — 6. „Lietuvos Statutas“, 

kaipo tautinės lietuvių sintezės išraiška XVI-me štm. 

Aukščiau išdėstyta, kaip kito ir tvirtėjo tautinis lietuvių po¬ 
būdis. Pirmojoje gadynėje, kaip minėta, sukiršintas kaimynų 
puolimais, jis paspyrė lietuvių tautą išeiti iš savęs ir ieškoti 
kultūrinio įvaisinimo. Kur turėjo nukrypti šitas vyksmas 
artimiausioj ateityj, nulėmė geografinės ir istorinės lietuvių 
valstybės kūrimosi aplinkybės. 

Atsidūrusi nuošaliai nuo kelio, kuriuo ėjo didysis tautų 
kilnojimasis, lietuvių tauta ilgai snūduriavo gamtos prie¬ 
globstyje ir nerasdavo pati savyje akstinų, kurie galėtų ją 
sužadinti ir paspirti prie kokio smarkesnio istorinio žygio. 
Tiesa, dar giliam viduramžyje ant dviejų lietuvių gyvenamo 

ploto sparnų, iš rytų ir iš vakarų, reiškėsi kultūrinis judesys, 
kuris, žinoma, negalėjo nepaliesti lietuvių tautos gyvenimo. 
Buvo tai, iš vienos pusės, didysis vandenų kelias, ėjęs iš 
Vizantijos j Skandinaviją, įrišdamas Dauguvos tėkmę; o iš 
kitos pusės — prekybos kelias, jungęs Italiją su Skandi¬ 
naviją ir besitęsęs pro Vieną per „Caruntum“ ir Prūsų šalį. 

Tačiau tasai kultūrinis judesys neišstūmė dar lietuvių 
tautos į istorijos vaidyklą. Tai atsitiko tik susibėgant X-am 
ir Xl-am šimtmečiams, kada lenkų ir rusų kunigaikščių už¬ 
puolimai privertė lietuvius besiginant pereiti į priešingus 
puolimus. XI-ame ir XII-ame štm. lietuviai jau su pamėga 
bando savo jėgų aktinguose karo žygiuose. Jie nekartą 
laimi, bet, neturėdami pastovios valstybinės organizacijos, 
neįstengia įsigalėti laimėtuose plotuose. Karas buvo lie¬ 
tuviams, kaip daug kur kitur, stipriu akstinu valstybės kūrime. 
Tačiau valstybės steigimo problema patapo jiems gyvasties 
ar mirties klausimu ne anksčiau kaip tą dieną, kada teutonų 
kryžininkų ir kardininkų varžtas ėmė grėsti gyvastingiausiems 
}ų reikalams. 

Lietuviai, tarsi nesąmoningai, buvo nujautę, kad jų pačių 
jėgų nepakaks sulaikyti dviem ordenam, po kurių vėliavo¬ 
mis spiesdavosi rinktinis beveik visos Vakarų Europos žy- 
gininkų žiedas. Todėl, užsilaikymo instinkto spiriami, jie 
stengėsi padidinti materijalines savo pajėgas užkariavimo 
politika, kad išstatytų prieš teutonų ordenus lygią galybę. 

Šita užkariaujamoji lietuvių politika turėjo, suprantamas 
dalykas, vykti mažiausio pasipriešinimo krypsniu, būtent — 
į rytus, rusų linkui. Tais laikais, t. y. XIII-ame štm., dau¬ 
gelis rusų kunigaikštijų negalėjo atsilaikyti prieš totorius ir 
buvo jų nugalėtos. Vakarinių rusų kunigaikštijos, tikrai 
sakant — mažarusiai ir baltarusiai (gudai), buvo daugiau 
linkę pasiduoti lietuviams, nekaip prisiimti totorių jungą. 
Šitas veiksnys, draug su kitais čia neminimais, žymiai pa¬ 
lengvino lietuviams pasiekti savo politikos tikslą. Laimėję 
kokiam slavų krašte suverenitetą lenktynėse su totoriais, 
lietuviai organizuodavo visas jo pajėgas ir panaudodavo 

visus jo resursus, kad paskui mestų juos j kovą ne tik 
prieš totorius, bet ir prieš teutonus. 

Pigu įsivaidinti, kokios veikimo galybės turėjo apreikšti 
lietuvių tauta šitam pirmam savo istorijos vyksnyje. Lik¬ 
dama stabmeldiška ir apsupta priešingų ir galingų kaimynų, 
kurie buvo jau prisiėmę krikščionybę, ji sugebėjo tačiau 
apsipavidalinti valstybe galinčia apginti jos būvį. Protingas 
savo esme instinktas davė jai nujausti, kad, norint laimėti 
kovą už būvį ir suteikti jai aukštesnės prasmės, reik sude¬ 
rinti prigimtieji savo polinkiai su kokia aukštesne visuoti¬ 
nąja idėja. 

Gyvastingų tautos reikalų pašaukta į gyvenimą lietuvių 
valstybė turėjo nuo pat pradžios aukštos reikšmės; jai, 
būtent, buvo lemta sulaikyti karingas teutonų ordenų žy¬ 
giavimas į Rytus ir, iš kitos pusės, tuo pačiu laiku, už¬ 
tvenkti totorių poplūdį į Vakarus. Atlikdami šitą garbingą 
rolę, lietuviai rengė tautiniams savo uždaviniams laimėjimą, 
kuris buvo tiek pat puikus, kaip ir reikšmingas. 

Ir iš tikro, negalima nesistebėti tuo ypatingu reginiu, 
kurį sudarė paskutinieji Europos stabmeldžiai, bekurdami 
su nepaprasta energija nuo Baltijos iki Juodųjų jūrių ga¬ 
lingą nepriklausomą valstybę ir belaikydami XIlI-ame ir 
XIV-ame štm. politinių ir materijalinių jėgų pusiausvyrą tarp 
Rytų ir Vakarų. Šitame savo istorijos vyksnyje stabmel¬ 
diška Lietuva gynė krikščioniškuosius Vakarus nuo totorių 
ordų ir krikščioniškuosius Rytus nuo teutonų ordenų. 

Kad apsaugotų nuo Rytų barbarų tai, ko brangaus turėjo 
vakarinė civilizacija, ir kad apgintų rytinės civilizacijos lobį 
nuo Vakarų barbarų, likimas pakvietė į istorijos vaidyklą 
lietuvius stabmeldžius ir už naudingą jų pagalbą paskyrė 
jų tautybei kilnų uždavinį suvesti į sintezę dvi civilizacijų 
kuriedvi jie buvo taip šauniai gynę. Tokią vidaus prasmę 
buvo turėjusi lietuvių valstybė, įkurta XIII-ame štm. 

Uždavinys, kuris buvo lietuvių tautai lemtas nuo pat 
pradžios istorinio jos gyvenimo, ne iš karto tačiau ėmė 
vykdytis kultūrinėje jos kūryboje. Iš pradžios lietuviams 

teko įeiti į artimesnę pažintį su graikiškąja rusiškąja civili¬ 
zacija, kurią jie buvo sutikę pakeliui, plėsdami savo val¬ 
stybės ribas į rytus. Plėtojantis Lietuvos valstybei augo 
kultūriniai lietuvių reikalai, nes jie turėjo vakaruose kariauti 
su kultūringesniais už save priešininkais, o rytuose valdyti 
kultūringesnius kraštus. Taigi nėra ko stebėtis, kad, radę 
savo valstybės ribose aukštesnę civilizaciją, kuri buvo jau 
turėjusi pastovių tradicijų, lietuviai metėsi savintis ją savo 
reikalams. Galima tik gailėtis, kad tokios lytys, kuriomis 
jie skolijosi civilizacijos gėrybių iš Rusijos, neatsakydavo tuo 
tarpu nei jų tautybės esmei, nei civilizacijos naudai apskritai. 
Jie darydavo tai taip sakant mechaniniu būdu, panašiai kaip 
jie patys buvo mechaninių aplinkybių pastumti j užkariau¬ 
jamąją ekspansiją ir suvesdinti į liesmą, — jie, nugalėtojai stab¬ 
meldžiai, su nugalėtaisiais krikščionimis. Užkariautojų rolė 
pripuolamai buvo primesta jiems, kurie net savo gyvena¬ 
mosiose srityse taip maža buvo linkę reikšti tautinę savo 
individualybę aktyviu būdu ir objektyviomis lytimis, ypač 
tuo metu, kada tarpimo krizis, pasiekęs įtampos stovio, 
reikalavo nuo jų daug tampraus susitelkimo ir kuriamosios 
energijos kaip tik vidaus gyvenimui. Vietoj to, jie išeikvojo 
begales jėgų gynimosi ir užkariavimo tikslais ir radosi 
paskui negalį aktyviai apreikšti tautinės savo induvidualybės 
užkariautose teritorijose. 

Reik pripažinti, kad rusiškoji civilizacija, skolyta Vizan- 
tijoje, neblogiausiai atitikdavo pirmutiniam lietuvių istorijos 
tarpsniui. Kultūriniu atžvilgiu ji buvo tarputiniu vyksniu 
nuo prigimtojo Rytų pasyvumo prie kultūringo Vakarų 
aktyvumo. Tai taipogi greitino jos praplitimą tarp lietuvių. 

Svarbu tačiau nepamiršti, jog naujos kultūros įtaka 
plisdavo vien apribotoje srityje, jog ji nesireiškė vienodai 
visoje lietuvių valstybės teritorijoje ir jog ji nelygiai liesdavo 
visus visuomenės luomus. Ji laimėdavo sulig aplinkybėmis 
arba tikriau sulig tuo, kiek ji atsakydavo valstybinės orga¬ 
nizacijos ir valdomojo luomo reikalams. Taip antai, lietu¬ 
viai ėmė vartoti oficijaliuose dokumentuose slaviškąją rusų 

kalbą, o aukštesnės jų sferos su didžiuoju kunigaikščiu 
priešakyje pasisavino kasdieniniam vartojimui baltarusių kalbą. 
Tokiu būdu intelektualinė lietuvių šviesuomenės kultūra 
pradėjo reikštis graikiškosios rusiškosios civilizacijos lytimis; 
tuo tarpu liaudis tebeliko ištikima tautiniam savo indivi¬ 
dualizmui. 

Tuo pačiu šviesuomenė atsisakė daryti tiesioginį savo už¬ 
davinį, būtent-kelti ant aukštesnio laipsnio dvasinį liaudies 
kultūros lygį: prasidėjo tautinis liaudies ir šviesuomenės 
skilimas, kuris kupinas buvo nelemtų išdavų. Visų pirma 
susilpnėjo tautinio jųdviejų bendrumo jausmas, kuris kri- 
tingomis valandomis būtų galėjęs jiedvi suvienyti, nepai¬ 
sant politinio ir socijalinio antagonizmų, bendros tėvynės 
gynimui. Sykiu, juo silpnyn ėjo tautiniai jųdviejų ryšiai, 
juo nujaučiamesni darėsi politinis ir socijalinis antagonizmai. 
Net pati valstybė, žymiai nustojusi tautinių ypatybių, palengvėl 
pradėjo tarnauti vienam tik valdomajam luomui, sudaryda- 
vusiam anų laikų šviesuomenę. Žodžiu sakant, visuomenė 
ir valstybė ėmė eiti aristokratizacijos krypsniu. 

Valstybės organizacijai besiaristokratizuojant buvo padė¬ 
tas į josios pamatą išardos sėmuo. Jei jis ne iš karto 
išdygo ir ne greit dar atnešė karčių vaisių, tai vien todėl, 
kad lietuvių valstybė sugebėjo dar atsakyti tam uždaviniui, 
kurio dėliai ji buvo įsteigta ir nuo kurio atlikimo pareidavo 
jos pastovumas. Kaip jau žinoma, jos buvimo prasmė, 
lygiai kaip ir jos įsisteigimas, išsivystymas ir įsigalėjimas, buvo 
surišta su materijaline ir politine Rytų ir Vakarų pusiausvyra, 
kuri reikėjo nustatyti tiek iš vidaus kiek ir iš lauko pusės. 

Lietuvių valstybė iš pat pradžios buvo sudėta iš dviejų 
dalių: lietuviškojo branduolio ir rusiškųjų provincijų, va¬ 
dintų tuomet „aneksais“. Kad valstybė galėtų gyventi in¬ 
tensyviu ir stipriu gyvenimu, reikėjo tiedvi dali sutapdyti 
į vieningą visetą ir atsiremti, nesant tautinio patrijotizmo, į 
valstybinį visuomenės patrijotizmą. 

Šitiedvi sąlygi buvo įvykdyti esant akivaizdoje dviem 
aplinkybėm: pirmąja buvo toji valdomosios diduomenės 

linkmė j graikiškąją rusiškąją civilizaciją, kuri nustatė kul¬ 
tūrinį bendrumą aukštesniuose visos valstybės sluoksniuose; 
antrąja buvo tasai rusų kunigaikštijų autonomingumo pa¬ 
naikinimas, kurį atliko Vytautas XV-ojo štm. pradžioje, 
sumanęs sustiprinti politinę lietuvių valstybės vienybę. Iš 
abiejų pusių buvo padarytas kompromisas: savo autono¬ 
mijos kaina aneksai tartum atlygino lietuvių diduomenės 
nutautimą. Po tam nuo vieno valstybės galo iki kito praplito 
lietuvių tautybės idėja, kaipo valstybinio bendrumo išraiška. 

Kol ėjo šitas vidaus vyksmas lietuvių valstybėje, nuoša¬ 
lyje įvyko naujas jėgų pergrupavimas. Rytuose tuo tarpu 
Rusija nuvertė totorių jungą (1480) ir nustūmė juos nuo 
istorinės vaidyklos priešakio. Išaugusi ir sustiprėjusi tokiu 
būdu Maskvos Valstybė persiima autokratizmo dvasia ir 
įsikvepia „rusiškosios žemės suspietimo“ idėja. Vakaruose 
maždaug tuo pačiu laiku įra teutonų ordenų galybė. Lie¬ 
tuviams priėmus krikštą, jie nustojo savo buvimo prasmės 
ir todėl nerasdavo jau tiek, kaip kad pirmiau, moralinės ir 
materijalinės paramos Vakarų Europoj. Sutriuškinti 1410 
metais prie Žalgirio kryžininkai nebepajėgia atsigauti ir 
XVI-ame štm. šaukiasi Lenkijos protektorato. Kiek vėliau, bet 
tam pačiam šimtmety, kardininkai ieško pas lietuvius pagalbos 
prieš Maskvą ir prisiima Lietuvos ir Lenkijos viršenybę. 

Užtat lenkų galybė auga. Susijungimas su Lietuva 1385 
metais reiškė jiems naujos gadynės pradžią. Lietuvos valstybė 
ne tik apdengė juos iš rytų pusės, bet ir patiekė naujų plotų 
kultūriniam jų varžtui tuo krypsniu. Lenkai mokėjo panau¬ 
doti naujas aplinkybes materijalinei savo galybei padidinti 
ir, paskatinti sėkmėmis, įsigeidė net pasisavinti vadovaujamąją 
rolę slavų pasaulyje. Jų kovos su turkais, kurie buvo tuo tarpu 
įsigalėję Balkanų pusiasaly ir ėmė grėsti vidurinei Europai, 
suteikė jiems Vakarų civilizacijos gynėjų garbės ir sustiprino jų 
prestižą, beieškant jiems hegemonijos slaviškųjų tautų tarpe. 

Tokiu būdu Maskva ir lenkai pakeitė totorius ir teutonus, 
kaipo Rytų ir Vakarų atstovus besiveržiančius Lietuvos linkui. 
Lenkija ir Maskva anksčiau ar vėliau turėjo stoti priešais 

viena antros rivalizacijos dėliai, nes abi valstybi lygiai stengėsi 
praplėsti kartu savo ribas ir įtaką. Rivalizacija juo labiau 
buvo neišvengiama, kad dvi valstybi tipo atžvilgiu reiškėsi 
skaidriu kontrastu: Maskva ėjo prie absoliutinės monarchijos 
rytinio despotizmo stiliaus; Lenkija, sekdama vakariniu indi¬ 
vidualizmu, žengė prie aristokratinės respublikos. 

Despotiškas autokratizmas Maskvos valstybėje buvo pa¬ 
grįstas rytiniu valdinių pasyvumu. Viešpaties valia buvo čia 
dėsniu, ir visuomenės gyvenimas, kaip yra visas, turėjo jam pa¬ 
klusti be mažiausio murmesio. Tvarka supuldavo čia su verguve. 

Visai kitokia buvo Lenkijos linkmė. Jai išeinamuoju 
punktu buvo, kaip priminta, individualizmas: liberum veto, 
kad ir vėliau suformuluotas, pasidarė čia aukščiausia visuo¬ 
menės gyvenimo norma. Savavalia pakeitė čia laisvę. 

Lietuvai teko kariauti ginkluotas karas su Maskva ir diplo¬ 
matinis karas su Lenkija. Atsilaikyti prieš savo priešininkus iš 
rytų ir vakarų reiškė jai nustatyti materijalinių ir politinių Mask¬ 
vos ir Lenkijos jėgų pusiausvyrą. Kol lietuviams sekdavos šitą 
pusiausvyrą išlaikyti, tol jų valstybė džiaugėsi nepriklauso- 
mojo gyvenimo ištaigomis. Bet tai pareidavo tiek nuo 
laimėjimo kovos su priešininkais, kiek nuo sugebėjimo su¬ 
taikyti valstybės viduje tuos priešingus pradus, kuriems atsto¬ 
vavo išlaukinio lenktyniavimosi dalyvautojos — Maskva ir 
Lenkija. Tikriau pasakius, kovos laimėjimas su priešinin¬ 
kais pareidavo nuo vykusio atlikimo šito paskutinio uždavinio. 

Kaip buvo nurodyta, Maskva ir Lenkija, eidami priešin¬ 
gomis linkmėmis, neįstengė suderinti vidaus gyvenime tvarkos 
ir laisvės. Tuo tarpu lietuvių valstybė, sekdama užsilaikymo 
instinktu, mokėjo — reik pripažinti — neblogiausiai sutaikyti 
šitiedvi sutelktinio gyvenimo atrami ir suteikti jodviem tą 
nelyginant aukštą aniems laikams išraišką, kurią atvaizdina 
garsusis „Lietuvos Statutas“. 

„Lietuvos Statutas“ gal tarnauti matu tai kultūrinei tautinės 
lietuvių dvasios kūrybai, kuri apsireiškė primojoje istorinio 
jų gyvenimo gadynėje nepaisant to, kad toji kūryba apsivilko 
svetimais rūbais, po kuriais buvo paslėptas mirties ginklas. 

Kad „Lietuvos Statutas“ yra lautinės lietuvių dvasios 
padaras, nors jis ir prisiėmė svetimų, būtent — lenkiškųjų ir 
rusiškųjų pirmapradžių, geriausiai išrodo tasai faktas, kad 
tautos, iš kur buvo šitos pirmapradės skolytos, įsigijo savo 
kodeksų daug vėliau negu Lietuva. Rusija susirašė pirmąjį 
tavo teisių kodeksą praėjus daugiau nekaip šimtui metų 
ir dargi gausiai skolijosi iš „Lietuvos Statuto“. Iš kitos 
pusės, Lenkija turėjo laukti Napoleono kodekso. Simpto- 
minga yra dar tai, kad lietuviai, suėję su lenkais į valstybinę 
uniją, išsižadėjo platesnio užsimojimo įstatavime (buvo tik 
paskelbta trečioji „Lietuvos Statuto“ laida) tarsi būtų juos 
atgrėsę nuo šito darbo lenkai nelinkę patys jo dirbti. 

Taip ar šiaip, „Lietuvos Statutas“ yra didžiausias tauti¬ 
nės lietuvių civilizacijos paminklas iš pirmosios istorinio jų 
gyvenimo gadynės. Jis yra simboliu tos politinės pusiau¬ 
svyros, kuri reiškėsi iš vidaus tvarkos ir laisvės derinimu, o 
iš lauko pusės—sustabdymu Rytų ir Vakarų gaivalų, jųdviejų 
linkmėje naikinti viens antrą. Jis yra lietuviams taipogi 
įspėjamuoju įsakymu šitą pusiausvyrą laikyti visuomet, nes 
nuo jos pareina tiek dabar, kiek ir kadaisia jų valstybės 
gyvastingumas. Antrosios gadynės įvykiai turėjo patiekti 
šitam įsakymui liūdno patikrinimo, bet apie tai teks kalbėti 
sekamame skirsnyje darant bendrą jos apyžvalgą. 

II. Antitezė. 

Vakarų nuosvara Lietuvoje. 

A. Lietuvių istorijos linkmė antrojoje gadynėje: 

/. Tautinio lietuvių gyvenimo pakrypimas iš Rytų į Vakarus. 

2. Lotyniškosios lenkiškosios civilizacijos įtaka; priežastys bei išdavos. 

3. Augimas priešingumo tarp diduomenės ir liaudies. 

4. Išlaukinės ir išvidinės pusiausvyros suirimas. 

5 . Lietuvos Valstybės sugriuvimas. 

Jogailos viešpatavimas Lietuvoje pasireiškė tautiniam lie¬ 
tuvių gyvenimui ryškių permainų pradžia. Lietuvos krikštas, 
priimtas iš katalikų dvasiškuos rankų, jos politinė unija su 
Lenkija ir kaskart augąs dviejų tautų diduomenės drauga- 

vimasis buvo tokie stambūs įvykiai, kurie negalėjo neturėti 
didelės, kai-kuriais atžvilgiais — sprendžiamosios įtakos šito 
gyvenimo bėgiui. Civilizacijos atžvilgiu visi šitie įvykiai virto 
veiksniais, kurie ėmė kreipti tautinį lietuvių gyvenimą iš Rytų 
į Vakarus. 

Sulig unijos sudarymu su lenkais Lietuva liko plačiai 
atdara Vakarų civilizacijos, tariant atskirai — lotyniškosios 
lenkiškosios civilizacijos įtakai. Visų pirma šita įtaka ėjo 
ir plito greta su veikimu lenkų dvasiškuos, kuri tapo kata¬ 
likybės skelbėja Lietuvoje jau dėl to vieno, kad jai teko 
tarpininkės rolė tarp Romos ir Lietuvos. Ne mažiau reikš¬ 
mės šituo atžvilgiu turėjo Lietuvai viešpaties bendrumas su 
Lenkija: gyvendamas dažnai Lenkijoje jis palengvėl savinosi 
principų nuo žmonių, kurie jį ten apsupdavo, ir todėl paskui 
buvo linkęs juos vykdyti Lietuvos gyvenime. Pagaliau lenkų 
ir lietuvių diduomenės bendravimas turėjo panašios reikšmės 
Lietuvos gyvenimui. Drauge su teisėmis ir privilegijomis, 
įgijamomis pagal lenkiškąjį pavyzdį, lietuvių diduomenė 
pasisavino ilgainiui ir lenkiškųjų įpročių bei kultūros lyčių. 
Taip Lietuvos šviesuomenė įėjo į idėjinį kontaktą su lenkų 
šviesuomene, kurios kultūra, išaugusi Vakarų atmosferoje, 
gavo tuo pačiu progos susidurti Lietuvos gyvenimo plote 
su Rytų pasauliu. 

Tačiau būtų klaida manyti, kad naujos įtakos nebuvo 
radusios kliūčių, joms besipriešinančių. Šitokių kliūčių, jau 
dėl vienos savo prigimties, turėjo statyti Rytų pirmapradės, 
įsigyvenusios anksčiau lietuvių tautoje. Šitos dviejų pasaulių 
rungtynės smarkiai ėjo Lietuvos gyvenimo viduje per visą 
personalinės unijos laikotarpį (1385—1569). Jos buvo juo 
labiau gaivalingos todėl, kad Lietuvos Valstybė pirmykštėje 
savo istorijos linkmėje buvo surišusi savo likimą su Rytų 
civilizacijos reikalais, kurie dabar liko išstatyti pavojui iš 
pusės sruvenančių iš Lenkijos įtakų. Pigu iš to suprasti, 
kodėl dviejų civilizacijų lenktyniavimasis apsireiškė šitoje 
gadynėje labiausiai kovose, kurias lietuviai kovojo, steng¬ 
damiesi apginti politinę savo nepriklausomybę nuo lenkų 

pasikėsinimų. Kaip tik šitos kovos, kurios, neskaitant Svi- 
drigailos karų, nebuvo niekados kruvinos, turėjo, nelyginant 
daugiau už sunkias ekspedicijas prieš Maskvą, nulemti toli¬ 
mesnį Lietuvos likimą. 

Vis dėlto tik mažumą prieš Liublino Oniją kultūrinė lenkų 
įtaka pasireiškė žymiau Lietuvos gyvenime. Per Liublino 
Seimą lenkai naudojosi jąja kaipo įrankiu politinei Lietuvos 
nepriklausomybei susiaurinti ir tuo, savo ruožtu, praplėsti 
dirvą tolimesnėms savo kultūrinėms įtakoms. Tokiu būdu 
kultūrinis ir politinis lenkų varžtas į Lietuvos gyvenimą ėjo greta 
viens antro ir teikdavosi viens antram savitarpinės pagalbos. 

Po Liublino Unijos Lietuva, kad ir tebeliko atskira auto- 
nominga valstybė, vis dėlto radosi žymiai nustojusi savo 
aukščiausios nepriklausomybės Lenkijos naudon: faktinai 
jai teko pripažinti Lenkijos pirmenybę tarptautiniuose suvie¬ 
nytų lenkų lietuvių valstybių santykiuose; parinktas Lenkijai 
karalius patapdavo tuo pačiu didžiuoju Lietuvos kunigaikščiu ; 
abiejų valstybių įstatymų leidimo galia buvo pavesta bendram 
seimui; galop Lietuva turėjo galutinai išsižadėti mažarusiškųjų 
provincijų, kurios per Liublino Seimą buvo lenkų savavalia 
inkorporuotos Lenkijai. Tokios buvo pagrindinės atmainos, 
kurios liko Liublino Onijos įneštos į Lietuvos Valstybės 
konstituciją. Dvi pastarieji turėjo ypatingos reikšmės lenkų 
kultūros laimėjimams Lietuvoje. Nustojusi mažarusiškųjų 
provincijų Lietuva drauge su jomis nustojo stipriausios at¬ 
ramos, kurios buvo turėjusios joje Rytų tradicijos. Antra 
vertus, lietuviams suėjus į bendrą seimą su lenkais lenkų 
kultūra laimėjo palankesnių sąlygų sėkmingesnei savo eks¬ 
pansijai į Lietuvą. 

Tikrai sakant Liublino Onija buvo sprendžiamąja gaire, 
kuria liko pareikšta lotyniškosios lenkiškosios civilizacijos 
nuosvara Lietuvoje; tai reiškė vienu laiku Rytų pasaulio 
nustūmimą į antrąjį istorinės vaidyklos planą. Pasiekti šitą 
laimėjimą Lenkijai padėjo ne tik politinės aplinkybės, bet ir 
geografinė padėtis, ypač — tai, kad ji buvo Lietuvos Valstybės 
pridengta iš rytų pusės, tuo tarpu kai pati Lietuva turėjo 

kariauti beveik nepaliaujamai su vis stiprėjančia Maskva. 
Bet kartu reik pripažinti, jog Lenkija savo politinėje ir kultū¬ 
rinėje kovoje su Lietuva turėjo tos viršenybės, kurios turi 
apskritai Vakarų pasaulis savo kovoje su Rytais. Panašiai, 
kaip kadaisia stabmeldiškoji Lietuvos kultūra nebuvo galėjusi 
atsilaikyti prieš graikiškosios rusiškosios civilizacijos įtaką, 
taip dabar kontempliatyvinis šios pastarosios būdas turėjo 
noroms nenoroms perteikti pirmenybės palmę savo priešininkei. 
Vakarų civilizacijai, besireiškiančiai aktyviomis bei praktingomis 
ypatybėmis. Tuo tarpu, einant šitoms dviejų pasaulių lenk¬ 
tynėms, tautinė lietuvių dvasia, nebuvusi dar pakankamai 
įgijusi aktyvumo ir radusi savosios reiškimosi lyties, nusi¬ 
lenkė dar kartą prieš žygiuojančią gyvenimo galybę. 

Palenkta tokiu būdu lenkų civilizacijos veiksniams Lietuva 
liko tuo pačiu prispirta pasiduoti ekskliuzyvinėms bei 
neigiamosioms linkmėms, kurios vadavo politiniam ir visuo¬ 
meniniam lenkų gyvenimui. Todėl po Liublino Unijos Lietuva, 
žengdama greta Lenkijos, turėjo užbaigti tos evoliucijos ratą, 
kuri buvo išvidinio jos gyvenimo sąlygų nulemta. Šita ana¬ 
logija gretimoje dviejų valstybių eigoje lygiai apsireiškė tiek 
visuomeniniame, kiek ir grynai kultūriniame gyvenime. 

Jau prieš Liublino Uniją Lenkija buvo buvusi aristokratinė 
respublika, kad ir vadinama karalijos vardu. Tad dvi valstybi 
tegalėjo sueit į artimesnius ryšius vien tada, kai Lietuva buvo 
jau pradėjusi vykdyti savo gyvenime aristokratiškus principus, 
įsigalėjusius anksčiau Lenkijoje. Iš tikrųjų tokia ir buvo 
prasmė bajorų luomo reorganizacijos, Zigmanto Augusto 
sugalvotos unijai sustiprinti tarp Lenkijos ir Lietuvos. 

Zigmanto Augusto reforma ėjo iš pat viršaus: jis pakeitė 
renkamuoju principu paveldimąjį principą, pagal kurį Lietu¬ 
vos sostas pereidavo iš rankų į rankas, sutikdamas su lenkų 
noru, kad Lenkijos renkamas karalius būtų tuo pačiu di¬ 
džiuoju Lietuvos kunigaikščiu. Kai paskui buvo susirinkęs 
bendras lenkų ir lietuvių seimas, tiek karaliaus kiek ir didžiojo 
kunigaikščio valdžia pasirodė esanti pigiu žaislu dviejų tautų 
diduomenės rankose. Griaudama didžiojo kunigaikščio val- 

džios pastovumo pagrindą Lietuvoje, šita reforma dar labiau 
silpnino karaliaus valdžią Lenkijoje, nes ji po tam nebegalėjo 
jau rasti stipresnės atramos vyriausiosios lietuvių valdžios 
tvirtume. 

Monarcho valdžia juo labiau susilpnėjo todėl, kad diduo¬ 
menė įstengė palenkti valstybę į fiskalinę priklausomybę nuo 
savo reikalų. Suėmus į savo rankas įstatymų leidžiamąją 
valdžią ji nesidrovėjo plėsti šita prasme savo teises bei pri¬ 
vilegijas. Būdama visų pirma žemės savininkė, ji nesitenkina 
pavergusi ir pririšusi prie žemės valstiečius, buvusius pirmiau 
laisvais, bet dargi egojistinio išnaudojimo tikslais siaurina 
politines bei ekonomines teises miestelėnų, kurie vis dėlto 
ištesėjo apsaugoti savo asmeninę laisvę. 

Taip dalykams susidėjus vyriausioji valdžia faktinai perėjo 
nuo monarcho j aristokratijos rankas. Aristokratinis parla¬ 
mentarizmas būtų reiškęs anais laikais naują pažangos vyksnį, 
jei nebūtų išsiliejęs į žinomąjį lenkų savavaliavimą, tinkamai 
išreikšta posakiu liberum veto. Anų laikų didikai ne tik 
neribojamai viešpatavo savo valščiuje, ne tik savo nuožiūra 
sprendė apie savo vergų gyvybę bei mirtį, bet dargi pačią 
valstybinę valdžią laikė gėrybe, tarnaujančia asmeniniams jų 
visų ir kiekvieno skyrium reikalams. Šitoks anarchistinis 
nusistatymas į valstybinę valdžią ilgainiui privedė prie to, 
jog imta rimtai ginti teisė daryti net tokių „konfederacijų“, 
kurios ruošdavo tikras valstybines pervartas. 

Drauge su politiniais lenkų įpročiais įsigali Lietuvoje ir 
jų reiškimosi lytys. Po Liublino Dnijos lenkų kalba kaskart 
sėkmingiau ienktyniuojasi su baltarusių kalba, vartota Lietu¬ 
voje oficialiems tikslams, ir net 1698 metais laimi bendrą 
įsakymą, kuriuo ji skelbiama visų valstybinių įstaigų varto¬ 
jamąja kalba. 

Suprantamas savaime dalykas, kiek šitokia dalykų eiga 
turėjo pagilinti priešingumą tarp valdomosios aristokratijos 
ir plačių lietuvių tautos masių. Sulig tuo, kaip Lietuvos 
Valstybė liko pavergta vieno diduomenės luomo reikalams, 
tarp jo ir Lietuvos liaudies nebeliko net to bendrumo, kurį 

sudaro, jei ne tautybė, tai bent bendras vienos valstybės 
reikalas. Pažeminta asmenine verguve, suvaržyta ekonomine 
našta, apleista kultūriniu atžvilgiu lietuvių liaudis tebeliko 
vis dėlto ištikima tautinėms savo tradicijoms tiek lytimi, kiek 
ir turiniu; ogi šita ištikimybė kaip tik duodavo jai geriau 
nujausti tą nuotolį, kuris buvo susidaręs tarp jos ir valdo¬ 
mojo luomo ne tik tautiniu, bet ir socijaliniu atžvilgiu. Taip 
tautinė lietuvių drama buvo pasiekusi didžiausios savo įtam¬ 
pos, po kurios turėjo ateit istorinis jos išsimezgimas. 

Tautinė lenkų civilizacijos linkmė, priešinga pirmykščiam 
Rytų vyravimui Lietuvoje, buvo priešinga taip pat iš savo 
esmės Lietuvos Valstybės savitumui bei nepriklausomybei. 
Jos galutinas laimėjimas Lietuvoje turėjo dargi tą blogą 
pusę, kad, statydama šią pastarąją į principinį priešingumą 
Rytų pasauliui, ji darė dar smarkesnę kovą, kurią ji kovojo 
su rytų slavais, ir kuri iš pagrindo buvo ne kas kita, kaip 
lenkų ir rusų lenktyniavimasis, pasirinkęs Lietuvos Valstybę 
sykiu reiškimosi plotu ir pasmerkta iš anksto auka. 

Stiprindama unijos ryšius su Lietuva ir inkorporuodama 
sau mažaru>iškas jos provincijas, Lenkija pasigaudavo naujų 
jėgų savo grumtynėms su Maskva. Įtraukta tokiu būdu į 
lenktyniavimosi kovą ir priversta stoti Lenkijos pusėje, Lietuva 
ėjo į pavojų pasidalyti savo sąjungininkės likimu, jei ši pa¬ 
staroji būtų Maskvos įveikta. 

Noroms nenoroms tarnaudama iš rytų pusės Lenkijos 
reikalams, Lietuva radosi, taip pat josios dėliai, pastatyta į ne¬ 
tikrus santykius su germaniškuoju pasauliu. Kai suvieny¬ 
tomis dviejų valstybių pastangomis engiami teutonų ordenai 
turėjo atsisakyti nuo valdingų savo užgaidų ir paskui reor¬ 
ganizuoti savo gyvavimo pamatus, lenkai ėmė rodyti Baltijos 
pajūryje niekuo tuomet nepateisinamo palankumo vokiškajam 
gaivalui. Šitokį nusistatymą pasisavino irgi valdomosios 
Lietuvos sferos, kurios tokiu būdu nustojo geros progos 
įvykdyti prieinamajame pajūryje didžiąsias savo krašto gali¬ 
mybes. Pagauta į lenkiškąjį „varžtą į Rytus“ Lietuva pasi¬ 
rodė negalinti aprūpinti savo reikalų Baltijos pajūryje, nes 

nebuvo padaryta tinkamu momentu pastangų grąžinti tai, ką 
buvo jai išplėšę teutonų ordenai, ir kam ji turėjo neabejotinų 
teisių. Ogi tarp anų laikų uždavinių, kurie savaime siūlėsi Lietu¬ 
vos vadovams, buvo visų pirma reikalas atvaduoti latvius nuo 
kardininkų atėjūnų jungos ir apsaugoti prūsus nuo galutino 
nutautinimo, kurį sistemingai varė iš kitos pusės kryžininkai. 

Išėjo, kad Lenkija, verždamasi į Europos rytus, iš tikrųjų 
atkėlė jų vartus germanų pasauliui ir tokiu būdu padėjo 
jam dar labiau paplisti rytų linkui. Bet šitas pasaulis neiš¬ 
vengiamai turėjo susidurti pakeliui su suvienyta lenkų lietuvių 
respublika, ir panašiai, kaip kad kadaisia lietuvių, baltarusių 
ir mažarusių valstybė pateko tarp Maskvos kūjo ir Lenkijos 
priekalo, taip dabar suvienyta lenkų lietuvių respublika radosi 
ilgainiui įsprausta tarp dviejų galybių, Prūsijos ir Rusijos, 
kuriomdviem buvo lemta vėliau iškelti naujoje lytyje senąjį 
Rytų ir Vakarų ginčą. Lenkija ir Maskva, stengdamiesi su- 
sispirti sprendžiamojoje kovoje, turėjo peržengti pirmykštės 
lietuvių valstybės ribas ir eiti imtynių jos teritorijoje; dabar 
Prūsija ir Rusija instinktyviai stengsis sugriauti užtvarą, kurią 
tarp jųdviejų buvo sudariusi suvienyta lenkų ir lietuvių res¬ 
publika, ir tai jodviem pasiseks todėl, kad ši pastaroji bus 
savo viduje nustojusi deramos pusiausvyros. 

Tuo pat laiku, kai iš dviejų priešingų pusių didėjo dvi 
gręsianti galybi, suvienytos respublikos pajėgos mažėjo dėl 
tos vidaus suirutės, kuri kilo iš anarchistiškojo įsigalėjusios 
aristokratijos nusistatymo. Vyriausioji valdžia tarsi žaislas 
pereidavo iš vienų rankų į kitas, ir šiaip jau valstybė teliko 
įrankiu vieno luomo užgaidoms, tuo tarpu kai kaimynų kraš¬ 
tuose tarpstąs absoliutizmas stiprino ir telkė vienose rankose 
valstybinę valdžią, prieš kurią visi visuomenės luomai turėjo 
lenktis, mažiau ar daugiau tarnaudami jos reikalams. 

Politinės bei socijalinės pusiausvyros suirimas neilgai tru¬ 
kus pasireiškė taip pat ekonominėmis išdavomis: žemės 
savininkai drauge su politine valdžia palenkė savo naudai 
didžiausius krašto resursus ir, sąmoningai šalindami įstata- 
vimo priemonėmis visokią konkurenciją, suardė miestų pre- 

kybą ir pramonę. Kaimynų kraštuose tuo tarpu dalykai 
ėjo priešingu krypsniu: nežiūrint kapitalų stokos, valstybinė 
valdžia sugebėjo šiaip ar taip apsaugoti miestų gyvenimą 
nuo žemvaldžių egojistiškų užgaidų, kad ir nenustodavo 
labiausiai jais remtis; ji leido tokiu būdu susidaryti vadina¬ 
majam „trečiajam luomui**, kuris turėjo naujausiais laikais 
atlikti svarbią rolę teisėtos valstybės išsivystymui. 

Taip dalykams susidėjus nėra ko stebėtės, kad lenkų 
lietuvių respublika galų gale negalėjo atsilaikyti prieš savo 
kaimynus, kurie sąmoningai buvo pasiryžę išnaudoti jos 
silpnybes savo užkariaujamiesiems tikslams, — ir sugriuvo 
po jų smūgiais XVIII-jo štm. gale. 

Didžiai reikšmingas yra faktas, jog suvienytos lenkų lie¬ 
tuvių respublikos žlugimas yra mažne supuolęs su lietuvių 
valstybės sutirpimu pačiosios respublikos viduje: 3-sios ge¬ 
gužės m. d. konstitucija, kuri buvo pavėluotu bandymu ati¬ 
taisyti kai-kurias katastrofinės istorijos paklaidas, atžvilgiu į 
Lietuvą tačiau padarė galutiną išvadą iš nelemtosios Lublino 
Ūnijos, statydama ją į padėtį vienos iš provincijų jau vien¬ 
tisos lenkų karalijos. Iš tikrųjų buvo tai taikymas visai 
Lietuvos Valstybei išdavų tos evoliūcijos, kurią išgyveno su¬ 
lenkėjęs Lietuvos valdomasis luomas; o tai rodėsi taip na¬ 
tūralu ir teisėta luomui, kuris savo reikalus identifikavo su 
visos valstybės reikalais. 

Tokiu būdu lenkų įtaka pasikniso iš pradžios po tautine val¬ 
domojo luomo sąmone, o paskui, tuo naudodamasi, pastūmė 
visą Lietuvos Valstybę į nelemtą galą, kurį buvo paruošusi 
vienašališka lenkų politika. Kol lietuvių tauta reikšdavo su¬ 
vienytoje respublikoje savo dvasios tamprumą, galutinosios ka¬ 
tastrofos pavojus negalėjo pagaminti sprendžiamųjų išdavų, bet 
kaip tik tautinė lietuvių dvasia liko griežtai įveikta lenkų ten¬ 
dencijomis^ galutinoji katastrofa tapo neišvengiama. Iš čion ma¬ 
tyti, kad Lietuvos Valstybės nepriklausomybė buvo netik sąlyga 
deramam lietuvių tautos išsivystymui, bet dargi svarbus pusiau¬ 
svyros veiksnys visoje suvienytoje respublikoje. Todėl lietuvių 
valstybės žlugimas buvo sykiu katastrofingas ir lenkų valstybei. 

B. Intelektualinė Lietuvos kultūra antrojoje 
gadynėje. 

/. Pasireiškimas tautinėje lietuvių dvasioje palinkimo prie dviejų 
civilizacijų , Rytų ir Vakarų , sintezės . — 2. Šitos gadynės Švietimas 
ir tautiniai lietuvių reikalai. — 3 Mickevičius , kaipo tautinės lietuvių 
idėjos reiškėjas antrojoje gadynėje. 

Vyksmas, ėjęs valdomajame Lietuvos luome, privedė senąją 
lietuvių valstybę prie galutino suirimo. Tačiau tai dar nereiškia, 
kad antrojoje lietuvių istorijos gadynėje tautinė jų dvasia ne¬ 
gautų progos šiokioje ar tokioje lytyje išeiti aikštėn. Būtent, 
šita gadynė susilaukė Lietuvoje aukštesnės intelektualinės 
kultūros, kuri, kad ir buvo svetima lietuvių tautai savo lytimis, 
vis dėlto gana gerai atliepė pagrindinei tautinės jos dvasios 
linkmei. Šituo atžvilgiu tarp kitko reikšmingas yra faktas, 
kad kaip tik šitoje gadynėje (1595) ant Lietuvos Valstybės 
teritorijos (Lietuvių Brastoje) įvyko dviejų tikybų, rytų ir 
vakarų, unija. Kad šitame įvykyje ir nelengva būtų susekti 
tiesioginė tautinės lietuvių dvasios veikmė, tačiau savo esme 
jis gerai sutarė su pagrindiniu lietuvių tautos nusistatymu ir 
todėl, kuomažiausia, turi šiam pastarajam simbolinės reikšmės. 

Skaudūs antrosios gadynės įvykiai, kilę iš suirimo visuo¬ 
menės gyvenime pusiausvyros tarp aktyvaus vakarų indivi¬ 
dualizmo ir pasyvaus Rytų nuolankumo, paspyrė šviesesnes 
šios gadynės dvasias ieškoti naujo šitų dviejų principų su¬ 
derinimo jei ne gyvenimo praktikoje, tai bent intelektualinėje 
kultūroje. Šitaip dviejų civilizacijų sintezės problema įgijo 
naujos plotmės ir apsiviliko naujomis lytimis. 

Panašiai, kaip vedamieji pirmykščio lietuvių istorijos kryps¬ 
nio siūlai buvo suėję „Lietuvos Statute“, tarsi simbolingame pa¬ 
veiksle, taip dabar vienas žmogus atvaizdina savyje naują tautinės 
dvasios pakraipą ir patiekia jai skaidriausios išraiškos tuo metu, 
kai Vakarų principai džiaugiasi Lietuvoje savo laimėjimu. Tikras 
genijus, šis likimo parinktasis yra sykiu savo gadynės ir visuoti¬ 
nosios žmogaus dvasios reiškėjas: tai Adomas Mickevičius. 

Dar viena analogija. Panašiai, kaip „Lietuvos Statutas“ 
liko reikšmingu simboliu gadynei, kuri buvo, jo kūrimo 

laiku, jau besibaigianti, taip ir dabar antrosios gadynės 
reiškėjas suteikė šiai pastarajai monumentalinės išraiškos 
kaip tik tuo metu, kai ji buvo palinkusi į savo amžiaus galą: 
būtent, intelektualinės lietuvių evoliucijos išdavos teįgavo 
tikslios bei apčiuopiamos lyties vien tada, kai Vakarų principų 
viešpatavimui Lietuvoje ėmė grėsti mirtinas pavojus. Tai 
įvyko, jau sugriuvus lenkų lietuvių respublikai, pirmojoje 
XIX-ojo štm. pusėje, kai Lietuvos sostinė Vilnius įgijo 
„Šiaurės Atėnų“ pravardę. Istorinis lietuvių ir lenkų bendra¬ 
darbiavimas turėjo dabar atnešti savų vaisių, bet sykiu buvo 
tai jau laikas, kuomet Lietuva iš naujo suėjo į liesmą su 
rusų kultūra. 

Kiekviename sintezės darbe esama intensyvios kūrybos 
židinio. Vilnius, buvęs anais laikais šitokiuo židiniu, pralenkė 
savo dvasinės kūrybos įtampa bei pločiu didžiuosius lenkų 
miestus ir parūpino lenkų naudai tokių intelektualinių ir 
dorinių turtų, kurie pasidarė paskui vertingiausiais jų kultūros 
pagrindais. Mickevičius, kurio genijus yra iš tikrųjų lietuviš¬ 
kosios dvasios žiedas, yra iki šiai dienai skaidriausioji žvaigždė 
jų civilizacijoje. Kaip kadaisia, Jogailos laikais, materijalinė 
Lietuvos evoliucija tapo pagrindu lenkų galybei, taip paskui 
dvasinė lietuvių evoliucija, kurios baigiamąja grandimi buvo 
Mickevičius, padėjo lenkams pakelti dvasinę jų kultūrą į tokį 
lygį, kurio jie vieni, nepadedami iš šalies, nebūtų galėję pa¬ 
siekti. Dargi yra pažymėtina, kad tarp Jogailos ir Mickevičiaus 
žygių, ugdžiusių lenkų tautą, būta dar vieno lietuvio — 
didžiojo Kastiuškos, kurio dvasios žygiu lenkų tauta buvo 
atlenkta nuo jėgos prie dvasios kulto. 

Tarp veiksnių, pakreipusių intelektualinę lietuvių evoliuciją 
į lenkų kultūrą, buvo, šalia diduomenės asimiliacijos, dargi 
švietimo darbas, vengęs lietuvių kalbos vartojimo. Tiesa, po 
Liublino Ūnijos sąryšyje su religiniu judėjimu, kurį buvo 
sužadinęs protestantizmas, buvo daryta bandymų išspręsti 
teisingai bei nuosekliai tautinės lietuvių kalbos problemą; 
tačiau laiko dvasia ir istorinė einamos gadynės inercija pasirodė 
stipresnėmis už išmintingumo balsą. Praskambėjo taip pat 

balsu šaukiančiu dykumoje ir kanauninko Daukšos įspėjimas, 
anot kurio kalbos žlugimas reiškia tautai nustojimą gyvybės 
bei garbės. Daukša iš tikro buvo pranašu. Kai, trimis šimt¬ 
mečiais vėliau, susipratę lietuviai buvo panudę grąžinti lietuvių 
tautai teisę į „gyvybę bei garbę“, jie turėjo prabilti į jos liaudį 
viena bendra kalba, pirma šviesuomenės nelemtai paniekinta. 
Bet, kol tai įvyko, istorija ėjo savo pradėta vaga. 

Jėzujitai, kurie iš pradžios labai sėkmingai konkuravo su 
protestantizmo reiškėjais tautinėje Lietuvos dirvoje, nurimo 
ir pasileido bendra Lietuvos gyvenimo tėkme, kaip tik idėjiniai 
jų priešininkai liko galutinai įveikti. Nuo to laiko švietimo 
darbas, išbuvęs beveik išimtinai jų rankose dar arti dviejų 
šimtmečių, nebuvo patiekęs ypatingų vaisių ir laimėjimų; 
atskirai tariant, nebuvo taip pat pasižymėjusi niekuo ypatingu 
ir jų vedama Vilniaus Akademija. Užtat panaikinimas jėzujitų 
ordeno 1773 metais buvo supuolęs suvienytoje lenkų lietuvių 
respublikoje su pakilusia reformų dvasia, sužadinta pirmojo 
jos dalijimo aktu. Edukacinė Komisija, padėjusi ranką ant 
turtų, jėzujitų sukrautų, vykdo Lenkijoje ir Lietuvoje plačiai 
ir drąsiai sumestą planą švietimui sureformuoti. Ištisas 
mokyklų tinklas apdengia dabar tiek Lenkiją, kiek ir Lietuvą 
ir apima platesnius visuomenės sluoksnius Švietimo sistema 
liko net dabar iškelta į tokį lygį, kuris nebuvo dar pasiektas 
kur kitur Europoje. 

Tačiau, kiek dalykas liečia Lietuvą, šitos reformos privalo 
būti įvairiai vertinamos sulig tuo, katruo atžvilgiu jos tiriamos— 
kultūriniu ar grynai tautiniu. Yra neabejotina, kad Edukacinė 
Komisija įstengė žymiai pakelti Lietuvoje intelektualinę kultūrą; 
bet, dėdama savo veikimo pamatan evoliuciją, įvykusią valdo¬ 
majame luome, ji drauge su švietimu gilino platesnėse Lietuvos 
gyventojų masėse denacijonalizaciją, kuri anksčiau buvo pa¬ 
lietusi vien aukščiausius visuomenės sluoksnius. Tokiu būdu 
smulkūs bajorai ir miestelėnai buvo palenkti nutautimo 
inercijai, ėjusiai lenkų kultūros naudai. Dalykas nepakitėjo 
ir tada, kai, suvienytai lietuvių lenkų respūblikai žlugus, 
Edukacinės Komisijos darbas pateko į rankas sumanaus 


43 




Pirmosios Atžalos 


kunigaikščio Čartoryskio, kuris Aleksandro I-jo palankumu 
buvo paskirtas Vilniaus Universiteto apygardos globėju: lietuvių 
protinimasis nepaliaujamai ėjo paakiui ir patys lietuviai 
vis labiau įsitraukdavo į kultūrinę kūrybą, besireiškiančią 
tautinėmis lenkų lytimis. 

1803 metais Vilniaus Akademija virto universitetu, kuris, 
besinaudodamas plačiu autonomingumu, ėmė greitu laiku 
klestėti ir tapo iš tikrųjų lenkiškai lietuviškojo šviesingumo 
centru antrojoje Lietuvos istorijos gadynėje. Kiek čia buvo 
pasireiškusios intelektualinės lietuvių pajėgos, liūdija žinomas 
lenkų kritikas P. Chmielowski’s. .Veikiai pasirodė, sako 
jisai, jog lietuviams truko gero vadovavimo, kad jų dvasia 
gražiai pražydėtų ir apreikštų savo galybę. Visos pajėgos, 
kurios anksčiau glūdėjo paslėptos dvasios gelmėse, aktingai 
pasireiškė aikštėn, kai jas ėmė veikti išmintingo švietimo 
spinduliai, — ir dargi taip, kad laikotarpyje nuo 1815 iki 
1822 m. intelektualinis gyvenimas pasidarė Vilniuje tampresniu 
nekaip Varšuvoje. Ir ne tik mokslas turėjo naudos iš šito 
vykusiai vedamo švietimo: poetinė kūryba liko smarkiai 
paskatinta bendru susirūpinimu dvasios reikalais. Lietuva 
pagamino šituo laiku daugiau poetų, kaip kad bet-kuri 
kita 1 ) Lenkijos dalis.“ 

Kad Vilniaus šviesingumas ir apsivilko lytimis, kurių 
buvo patiekusi aristokratinės evoliucijos gadynė, vis dėlto 
jame rado atspindžių bei atgarsių visuotinasis anų laikų 
šviesingumas, kuris drauge su savimi buvo atnešęs į šį 
pasaulį ryškesnių demokratizmo idėjų. Todėl šiaip ar taip 
ir Vilniaus šviesingumui negalėjo likti svetimais laiko obalsiai. 
Tiek tarp Vilniaus universiteto profesorių, kiek ir tarp studentų 
vis labiau ėmė reikštis, ypač sąryšyje su romantizmo pakraipa, 
gyvesnis domėjimasis liaudies reikalais, kas buvo lygu tuomet 
domėjimuisi lietuvybe. Tarp kitko S. Stanevičius renka lietuvių 
dainas; Danilavičius tyrinėja lietuvių teisę; J. Jaroševičius 


1) Vertėjo pabraukta. — Plg. Piotr Chmielowski Adam Mickiewicz, lt. 8p. 
Warszawa 898. Kadangi duodamos čia ištraukos vertimas daromas Šatą kartą pagal 
prancūziškąjį vertimą, tai šis vertimas ne tiek turiniu kiek sakiniais galėjo nutolti 
nuo originalo. Autorius. 

bando pirmas nubriežti bendrąjį Lietuvos kultūrinio gyvenimo 
paveikslą. Vienu laiku tarp Vilniaus Universiteto studentų 
bręsta busimieji tautinio Lietuvos atgimimo darbininkai, kaip 
antai: S. Daukantas ir M. Valančius. 

Tokiu būdu, sulig laiko reikalavimais, Vilniaus Universitetas 
linkdavo į demokratinį bei tautinį krypsmą, bet kaip tik tuo 
momentu, kai jis rodėsi besiruošiąs suteikti šitai linkmei 
konkrečių bei savitų lyčių, jo veikimas buvo staiga pakirstas 
rusų valdžios ir netrukus galutinai panaikintas 1840 m. Tuo 
tarpu, jei Vilniaus Universitetui nebuvo leista pradėti naujos 
gadynės tautiniame Lietuvos gyvenime, tai jam vis dėlto pasi¬ 
sekė suvisybinti ir apreikšti viešumai išdavas, kurių buvo 
lietuvių pasiekta lenkų politinės bei kultūrinės nuosvaros 
gadynėje. Šituo atžvilgiu reikšmingiausiu asmenim!, kaip 
priminta, buvo Mickevičius, šito universiteto auklėtinis; apie 
jį tad dera pasakyti keliais žodžiais daugiau. 

Nesunku pastebėti, jog tarp visos Lietuvos ir Mickevičiaus 
ūkimo esama simbolingos analogijos. Kaip kad Lietuva 
yra neįvykdytų istorinių galimybių šalis, taip jisai yra neįvyk¬ 
dytų asmeninių galimybių genijus. Arturas Gčrski’s gražiai 
aprašo šitą dramingą jo likimo pusę. „Praėjo pusė šimtmečio, 
sako jisai, kaip mirė Mickevičius. Jis mirė toli nuo Lietuvos, 
svetimoje šalyje, mažne prie Respūblikos ribų. Gyvenimas jam 
atsakydavo viso to, ko jis labiausiai geidė, ir taip nuo pradžios 
iki galo. Atėjūnas pavarė jį iš gimtosios žemelės. Jis mylėjo 
moterį, kuri teko kam kitam. Laisvingos dvasios žmogus, 
gimęs laisvei, jis mirė turėdamas prieš akis verguvę, ir pa¬ 
stangos, kurių jis darydavo per ištisą savo gvvenimą, liko 
bergždžios. Bažnyčios sūnus, kryžiaus žygininkas, jis pasi¬ 
darė bažnytinės cenzūros auka ir matė savo knygas indekso 
eilėse. Poetas iš Dievo malonės, žmogus, kuris dėjo įkvė¬ 
pimą į savo gyvenimo pagrindą, jis paaukojo poeziją žodžiui, 
žodį — veiksmui ir atsidėjo galop apaštalavimui, neparašęs 
niekuomet «savos knygos*. Jis buvo turėjęs žygininko in¬ 
stinktą, kuris stūmė jį į kovą su gyvenimo realizmu, ir jis 
turėjo savo gyvenimo pabaigoje nuvargusiomis akimis regėti 

liūdną jo laikų pasaulio realybę, kuri prieštaravo gražiau¬ 
sioms jo svajonėms. Skirtas Olimpui, jis tačiau atsigręžė 
nuo dievų rimties ir tapo žemės karžygiu“. 1 ) 

Dramingas Mickevičiaus likimas iš tikrųjų yra atskira 
iliustracija antrosios gadynės Lietuvai: lenkiškosios įtakos 
laimėjimai, privedę Lietuvą prie tragingo galo, suardė taip 
pat Mickevičiaus gyvenimą, kadangi jis buvo bandęs padaryti 
nuosaikių metafizinių išvadų iš liberum veto, tapusio ga¬ 
dynės obaisiu. 

Šis istorinis obalsis, pareikalavęs sau „sielų valdžios“ 
Mickevičiaus „Improvizacijoje“, apsipavidalino galop pas pa¬ 
starąjį mesijanistiškuoju prometėjizmu, kuris tegalėjo nuvesti 
lietuviškąjį Prometėjų ne į Golgotos kalną, bet į Kaukazo 
uolas, kur pasišventimo auka neliko apvainikuota garbinguoju 
Prisikėlimu iš numirusiųjų . . . 

Kad Mickevičiaus likime ir pasireiškė traginga vienaša¬ 
liškosios lenkų kultūros nuosvara, vis dėlto, būdamas savo 
tautos sūnumi ir ištisos jos istorijos padaru, jis jungė savo 
dvasioje bei kūryboje dviejų priešingų civilizacijų pirma¬ 
prades. Minėtas A Gčrski’s, priėjęs savo veikale, įvardy¬ 
tame „Monsalwat“, arti prie Mickevičiaus dvasios problemos, 
iškelia aikštėn kovą, kurią kovojo genijaus sieloje puikus 
Vakarų Prometėjus su nuolankiu Rytų Jobu. Šita dviejų 
žmonių kova vienoje sieloje iš tikro yra reikšminga Micke¬ 
vičiui, kaipo savo gadynės reiškėjui. Jo sielos gelmėse 
visuomet buvo gyvas instinktas, kuris liepė jam laikyti idealu 
Rytų ir Vakarų pusiausvyrą ir jųdviejų civilizacijų sintezę; 
ir sykiu vidaus balsas jam sakė, jog šitam idealui tarnauti 
yra pašaukta lietuvių tauta. 

Kalbėdamas, kad ir netiesioginiu būdu, apie savo genijaus 
užsimojimą, Mickevičius keletą kartų primini, jog jis siekia 
vienu žygiu Rytus ir Vakarus. Konrado lūpomis jis sako, 
pavyzdžiui, „Improvizacijoje“: 


1) A. Gčrski. Monsalwat, 4 p. Krakow 1908. 

Turiu, turiu tuodu sparnu; 

Gana man jų: išplėsiu juos nuo rytų ligi vakarų 
Kairiuoju — praeitin, ateitin — dešiniuoju trenksiu. 1 ) 

Ir šitą universalizmo dovaną jis laiko ne vien savo as¬ 
mens, bet ir visos lietuvių tautos savybe. Pavyzdžiui, savo 
kurse, skaitytame Pavyžiuje, jis skelbė, jog „lietuvių tauta 
laiko savo rankose raktą nuo visų slaviškųjų problemų,“ 2 ) 
nežiūrint to, kad ji neturinti tautinio susipratimo ir nereiš¬ 
kianti jo savo kalba. 

Šita prasme ir pats Mickevičius dera laikyti lietuviu, kad 
jis ir buvo pasisavinąs tos dvasinės kultūros lytis, kuri buvo 
padaru tautinės ir intelektualinės evoliucijos, įvykusios auk¬ 
štesniuose Lietuvos visuomenės sluoksniuose. Viename laiške 
Towianski’ui Mickevičius, turėdamas galvoje tautines lietuvių 
dainas, skiria jose gaidą ir žodžius, ir prideda, jog patys 
žodžiai yra laiko padaras. Savo gyvenimo veikalui Micke¬ 
vičius pasiėmė iš tautinės lietuvių dvasios pagrindinę gaidą, 
bet žodžius jai pritaikė tuos, kurių jam buvo patiekę pasku¬ 
tiniai Lietuvos istorijos šimtmečiai. 

Apskritai reik pripažinti, jog Mickevičaus asmenyje ryš¬ 
kiausiai ir dargi geriausąja prasme apsireiškė visa antrosios 
gadynės dvasia, su jos ypatybėmis ir su jos paklaidomis. 
Mickevičius tai gyvas paminklas, pastatytas ant ribų dviejų 
gadynių: jis tarsi ramus saulėleidis melancholingais spin¬ 
duliais lydi nykstančią dieną ir žadina pasitikėjimo ateisiančiu 
rytojumi. 

Savo paskutiniame dideliame veikale, įvardytame „Pan 
Tadeusz“, kur aprašinėjama 1812 m. Lietuva, Mickevičius 
nesigaili nei žmonėms nei daktams epiteto „paskutinis“ ir 
tuo tarsi atsisveikina su tuo, kas dingsta praeityje. 

Mickevičiaus didybė yra dargi tame, kad jis, būdamas 
vienos gadynės reiškėju, sykiu sukaupė savyje visus rei¬ 
kiamus elementus būsimajai gadynei, arba tautiniam lietuvių 

1) M. B-kos atpasakojimas knygoje „15 Adomo Mickevičiaus Raštų“, 
mokykloms M. Biržiškos parinktų, 153 p., Vilnius 1919. 

2) „Le peuple lithuanien tient la clef de toutes les ųuestions slaves.“ Adam Mic- 
kiewicz. Mythologie 1 ithuanienne, knygoje „Les Slaves“, 129 p„ Paris 1914 

atgimimui. Jame faktinai įvyksta logingas žengimas nuo 
Lietuvos istorijos antitezės prie jos sintezės. Jo aiškiai 
reginti dvasia įžvelgė net ateities miglyną ir privertė jį pa¬ 
reikšti apie Lietuvių tautą, jog „yra tai viena iš tautų, 
tebeliekančių laukimo stovyje“. 1 2 * * * ) Ir ateitis iš tikro patei¬ 
sino šitą jo pasakymą: Mickevičiaus laikais Lietuva laukė 
savo atgimimo. 8 ) 

III. Sintezė. 

Tautinis Lietuvos Atgimimas ir Jo Idealas: 

Derinimas dviejų pasaulių pirmapradžių tautinės 
lietuvių civilizacijos lytyse. 

L Dėmokratizmas ir tautinis lietuvių atgimimas. 

2. Dvi pagrindini sąlygi pilnutiniam lietuvių tautos gyvavimui: iš 
vidaus — rusų ir lenkų civilizacijos pusiausvyra , įvykdyta jųdviejų 
įtakos sutapdymu į vieną lietuviškąją visumą; iš lauko pusės — rusų 
ir vokiečių galybės pusiausvyra , palaikoma Lietuvos plote neutrali¬ 
zacijos laidais. 

3. Tautinis lietuvių idealas: pilnutinė dviejų civilizacijų , Rytų ir 

Vakarą , sintezė tautinis lietuvių individualybės lytyse. 

Demokratinis dvelkimas, kilęs XVIII-ojo štm. pabaigoje 
Prancūzijoje ir stiprėjęs Europoje per visą XIX-ąjį štm., ne¬ 
praėjo irgi Lietuvai be svarbių atmainų: jisai, tikrai sakant, 
sužadino tautinį lietuvių susipratimą ir padėjo lietuvių 
tautai įveikti tą pavojingą snūdurj, nuo kurio ji buvo jau 
bežlunganti. Kaip sakyta, aristokratizacijos vyksmas buvo 
pagimdęs gilų skilimą lietuvių tautos viduje ir pagaliau su¬ 
ardė Lietuvos Valstybę; todėl tik besidėmokratizuodama ji 
tegalėjo vėl susivisybinti ir atgauti savo nepriklausomybę. 
Tiesa, ji nepajėgė ir dar nebepajėgia vienu žygiu grąžinti 
tai, kas buvo pralaimėta ištisų šimtmečių bėgyje. Jai net 
ne iš karto pasisekė sustabdyti ardomąją senųjų tradicijų 


1) „Ce pcuplc donc cst un de ceux qui restent dans l’attente“, A. Mickiewicz. 
Mythologie I i thuan ienne, knygoje „Les Slaves“, 131 p, Paris J914. 

2) Mickevičiaus gyvenimo bei kūrybos santykiavimas su tautinės lietuvių kul¬ 

tūros vyksmu sudaro įdomią problemą, iki Šiolei dar neištirtą bent kiek giliau. 

Bcsitenkindamas čia vien keliais nurodymais iš šitos srities, autorius tikisi progai 

pasitaikius prie jos sugrįžti ir smulkiau ją patyrinėti. Autorius. 

inerciją; bet vis dėlto naujo gyvenimo krypsmas buvo demo¬ 
kratinės dalykų eigos nustatytas ir turėjo anksčiau ar vėliau 
laimėti. 

Lietuvos demokratizacijoje galima nužiūrėti trys vyksmai, 
sulig kuriais lietuvių tautos buvo pažangiai atsipalaiduojama 
nuo senųjų tradicijų ir sąmoningai nusistatoma tautiniu at¬ 
žvilgiu. Po lenkų lietuvių Valstybės padalijimo iki sukilimui 
1830 m. Lietuvos visuomenės gyvenime vyrauja dar senosios 
aristokratinės idėjos. Aukštesniai visuomenės sluoksniai, 
netekę atramos savoje valstybėje, ėmė net dabar sąmoningai 
orijentuotis lenkų tautybe, tikėdamiesi drauge su lenkais iš¬ 
kovoti sau bendrąją laisvę. Šita pakraipa ir buvo vedamas 
1830 mėtų sukilimas. Jo nepasisekimas iš esmės buvo 
pasmerkimu jo vadovams, nemokėjusiems organizuoti tautinio 
judėjimo ant platesnių pamatų ir patraukti į jį gausingesnių 
kovotojų iš liaudies. 

Nepasisekimo sukeltas apsivylimas sužadino savo ruožtu 
reakciją prieš tuos tradicinius veiksnius, kurie buvo nepasi¬ 
sekimo kaltininkais. Tarp kadaisia vadovaujančių luomų 
ima dabar tai čia tai ten reikštis palinkimas prisiartinti prie 
liaudies ir su jąja arčiau susigyventi. Iš tikrųjų buvo tai 
tautiniam lietuvių atgimimui ruošiamasis perijodas, kai švie¬ 
suomenėje vis labiau augo susidomėjimas lietuvių kalba ir 
šiaip jau liaudies kultūra. 

Ryškiausiais šito ruošiamojo perijodo veikėjais reik lai¬ 
kyti istorikas S. Daukantas, vyskupas M. Valančius ir populari- 
zatorius V. Ivinskis. Tautinio lietuvių atgimimo naudai dirbo 
ir tokie rašytojai, kurie, kad ir rašė lenkiškai, tačiau kėlė 
Lietuvos ir lietuvių tautybės meilę, kaip antai, nebekalbant 
jau apie Mickevičių, — istorikas T. Norbutas, rašytojas 
L J. Kraszewski’s ir poetas V. Kondratavičius. 

Vis dėlto iki 1863 m. sukilimui ir baudžiavos panai¬ 
kinimui Lietuvos demokratizacija tebuvo vykdoma vien 
romantinio idealizmo obalsiais, kurie nerasdavo dar tvirtos 
atramos realiuose visuomeninio gyvenimo veiksniuose. Tokiu 
realiu veiksniu tapo dabar atvaduotas nuo baudžiavos val- 


4 


49 



Pirmosios Atžalos 


stiečių luomas, kuris sulig asmens laisve turėjo irgi apreikšti 
tautinį savo veidą. Tai ypač pasidarė žymu dviem dešimtim 
imtų praėjus nuo baudžiavos panaikinimo, kai buvo jau 
paūgėjusi pirma laisvoji lietuvių karta, sulig kuria aušo 
visuomeniniame lietuvių gyvenime naujosios gadynės „Aušra“. 
Tautinio atgimimo logika pasirodė dabar stipresnė už rusų 
persekiojimus, kuriais stengtasi užstelbti lietuvių tautos su¬ 
sipratimas. 

1905 irt. revoliucija atneša Lietuvai naują demokratizmo 
principų laimėjimą, o drauge su juo ir tautinio judėjimo 
pagilinimą. Nuo šito laiko, galima sakytu demokratinės 
idėjos įgauna jaunojoje Lietuvos visuomenėje sprendžia¬ 
mosios nuosvaros ir tuo pačiu nustumia iš istorijos priešakio 
aristokratiškai nusistačiusius tradicinius elementus, kurie jau 
1905 m. revoliucijoje tikrai sakant neberado sau vietos. 

Tautinis lietuvių atgimimas nuo pat pradžios buvo turėjęs 
trejopo protesto prasmės: jis iš savo esmės protestavo, 
pirma, prieš rusinamąją valdžios politiką, antra, — prieš 
lenkų pretenzijas, ir, trečia, — prieš tradicinį aristokratų 
nusistatymą. Atgimstančioji Lietuva davė savo atsakymą 
į rusų ir lenkų lenktyniavimąsi, kurio objektu ji buvo pata¬ 
pusi: ji nenorinti būti nei rusiška, nei lenkiška; ji geidžianti 
pasilikti savimi, ir štai kodėl ji atsisakanti pripažinti savo 
vadais tuos, kurie yra ją privedę prie bedugnės krašto. 

Lietuvių tauta pagaliau instinktyviai suvokė, jog, norė¬ 
dama gyvuoti, ji privalo atitaisyti, kiek tai leidžia padaryti 
naujos gyvenimo aplinkybės, senąsias paklaidas ir atgauti 
tai, kas nebuvo dar galutinai pralaimėta, ir jog šitas at¬ 
gimimo bei atstatymo uždavinys privalu vykdyti kultūriniu 
darbu tiek krašto viduje, kiek ir išviršinėje politikoje. 

Visų pirma demokratizacijos vyksmas iškėlė Lietuvoje 
klausimą apie normalų šviesuomenės ir liaudies bendra¬ 
darbiavimą, kas tautiniame lietuvių atgimime įgijo ypatingos 
svarbos atsižvelgiant į nelemtą istorinį skilimą, kuris buvo 
tapęs pagrindu visoms Lietuvos nelaimėms. Tautinis atgi¬ 
mimas turėjo tinkamai išspręsti šitą klausimą, nustatydamas 

sutartinę tarp sutelktinio liaudies veikimo ir individualinių 
inteligentijos pastangų. 

Nepaisant ypatingai sunkių gyvenimo aplinkybių Lietuvos 
liaudis visuomet vykdė ir dabar tebevykdo tautinį savo už¬ 
davinį, kurdama ir palaikydama grendžiamąsias lietuvių 
kultūros lytis. Šviesuomenės per ištisus šimtmečius nepa¬ 
dedama, ji įprato net daugiau reikšti savos inicijatyvos, kaip 
kad esti paprastose aplinkybėse. Iš čion eina platus ir 
laisvas nuo varžančių tradicijų liaudies užsimojimas kultūri¬ 
nėje kūryboje ir nepaprastai smarkus jos veržimasis į mokslą. 

Savo ruožtu, išaugę šitoje gaivinančioje liaudies kultūros 
atmosferoje atgimimo inteligentai puikiai suprato savo už¬ 
davinį sukurti naują intelektualinę kultūrą, kuri apvainikuotų 
liaudies kultūrą ir atatiktų tautinės lietuvių individualybės 
reikalavimams. Jie visų pirma laiko sau prievole pasilikti 
artimiausiame kontakte su liaudimi ir vengti paklaidų, kuriose 
buvo paskendusi senoji inteligentija. Istorinis praeities paty¬ 
rimas įtikrino juos, jog vien tada tegali būti normalaus liaudies 
ir šviesuomenės bendradarbiavimo, kai šita pastaroji vaduojasi 
savo santykiuose su pirmąja demokratiniais principais ir kai, 
plačiai tariant, individo ir visuomenės santykių problema 
randa praktikoje teisingą išrišimą. 

Būtent, savo praeityje lietuvių tauta yra buvusi dviejų 
klaidingų krypsnių auka: pačioje savo istorijos pradžioje 
sulig tuo, kaip visuomenėje laikė nuosvarą pirmykštės Rytų 
tradicijos, visuomenė paglemždavo asmenį; užtat vėliau, 
Vakarų nuosvaros gadynėje, asmuo paveržė visuomenę savo 
reikalams. Tautinis lietuvių atgimimas tuo pačiu, kad jis 
ėjo viena vaga su demokratizacijos vyksmu, turėjo nustatyti 
normalią visuomenės ir asmens pusiausvyrą. 

Paprastai, kai visuomenė įgauna pirmenybės, o ne asmuo, 
apsireiškia linkmė į socializmą; ir, atbulai, ten, kur įgauna 
pirmenybės asmuo, o ne visuomenė, turime individualizmo 
apraišką. Pirmam atvejuje pavyzdžiu gali būti Rusija, antra¬ 
jame — Lenkija. Demokratinis Lietuvos nusistatymas, tapęs 
istorinės jos evoliucijos būtinybe, padarė tai, kad ji neap- 

reiškia nei kraštutinių socijalistinių tendencijų, kaip kad yra 
Rusijoje, — nei kraštutinės linkmės į individualizmą, kaip 
kad yra Lenkijoje. Tokiu būdu liaudies kultūros ir intelek¬ 
tualinės inteligentų kultūros sutarimas, pereidamas j visuo¬ 
meninio gyvenimo sritį, reiškiasi socialiniu ir individualiniu 
principų sinteze. 

Didesnė, negu pas kaimynus, pusiausvyra savitarpiniuose 
visuomenės ir asmens santykiuose tėra vienu tik punktu tos 
Rytų ir Vakarų pirmapradžių sintezės, į kurią neša Lietuvą 
istorinis dalykų bėgus. Kaip jau žinoma, įvairiais laiko¬ 
tarpiais Lietuva gyveno rusiškosios, paskui — lenkiškosios 
kultūros įtakoje. Kad šitų svetimų įtakų politinės išdavos 
ir buvo lietuvių tautai labai skaudžios, tai anaiptol nereiškia, 
jog, besigydant nuo jų, reikėtų griežtai ir stačiokiškai atsi¬ 
sakyti ir nuo tų kultūrinių laimėjimų, kurie buvo krašto 
pasiekti po jų vėliavomis. Visiems susipratusiems šviesuo¬ 
liams lietuviams, kurie iki šiolei dažniausiai brendo ir lavinosi 
tiek lenkų, kiek ir rusų kultūros įtakoje, yra tautinė prie¬ 
dermė atsipalaiduoti nuo Svetimų lyčių neatsisakant nuo 
to, ko visuotino ir teigiamo turi pats svetimos kultūros 
turinys. Kitaip tariant, privalu sutapdyti skirtingi lenkų ir 
rusų kultūros elementai į vieną organingą visumą, reiškia, į 
naują tautinę sintezę. 

Piršdami Lietuvai išbaigti šitaip istorinę ir kultūrinę savo 
evoliuciją, mes tikimės besivaduoją ne vien idealiniu pamė¬ 
gimu, bet taip pat tikru reikalu, nes lietuvių tautai, mūsų 
supratimu, nėra kitokios išeities norint apsiginti nuo ardo¬ 
mosios svetimų įtakų veikmės, kuri gresia tautinei jos pilnatvei. 
Visų pirma šitokis istorinio palikimo likvidavimas vieną 
kartą ant visados atimtų pagrindą Rusijos ir Lenkijos už¬ 
gaidoms užgrobti Lietuvą kultūrinio laimėjimo motyvais. 
Be to sintetinis rusų ir lenkų įtakų įveikimas padarytų šitas 
įtakas nepajėgiančias įsigyti skyrium pavojingos nuosvaros 
Lietuvos gyvenime. Pagaliau kalbama tautinė sintezė pa¬ 
lengvintų grįžti į tautinę vagą visiems tiems, kurie yra pasi¬ 
davę vienos katros svetimos kultūros įtakai. 

Apie pastarąjį dalyką dera pasakyti atskiriai dar keletas 
žodžių. Mes suprantame gerai, kad nevalia daryti jokios 
išviršinės prievartos asmeniui, kai jis renkasi tokią ar kitokią 
tautybę, nes kiekvienas asmuo turi naudotis laisve savo 
dorinių ir prigimtųjų teisių bei prievolių vykdyme. Todėl 
lietuvių tauta negali vartoti prievartos priemonių, norėdama 
paskatinti sulenkintus Lietuvos elementus grįžt į prigimtąją 
savo tautybę. Užtat ji privalo taip vesti kultūrinę savo 
akciją, ir vykdyti tokias kultūrinio gyvenimo sąlygas, kad 
šitie elementai jaustų iš vidaus reikalą išeiti iš izoliavimosi 
stovio ir bendradarbiauti kūrime tautinės sintezės, į kurią 
jie galėtų prisidėti savo prityrimu, įgytu klajojimų laikais. 
Jie turi įsitikrinti, kad jie gali rasti pilnutinėje tautinėje 
sintezėje daugiau kultūrinių vertenybių, nekaip jie galėtų 
tikėtis iš svetimųjų. Tuomet ir lietuvių tauta negalėtų lai¬ 
kyti bergždžiais istorinius savo vaikų paklydimus ir užleistų 
jiems garbingą vietą savo tarpe. 

Žiūrint politinės nuošalio konjunktūros, galima pastebėti, 
jog normalus Lietuvos gyvenimas bei plėtojimasis tegalimas 
vien tada, kai išlaikoma pusiausvyra tarp Vokios ir Rusijos, 
kiek ekonominiai ir politiniai šitų dviejų galybių reikalai 
susiduria Lietuvos teritorijoje. Nei žiaurus lenktyniavimasis, 
nei vienos katros galybės nuosvara antrosios gyvenime, nei 
jųdviejų artima politinė santarvė, atkreipta prieš kitas Europos 
galybes, negali būti naudinga Lietuvos reikalams. Tuo pačiu 
nepriklausomas Lietuvos Valstybės buvimas nėra palankus 
visiems trims primintiems atvejams. Tik politinių ir materi- 
jalinių jėgų pusiausvyra tarp Vokios ir Rusijos atatinka 
Lietuvos Valstybės reikalams, todėl nepriklausoma Lietuvos 
Valstybė savo ruožtu turi dirbti šitos pusiausvyros naudai. 
Šito vieno jau pakaktų, kad pateisintume nepriklausomą 
Lietuvos buvimą, nekalbant jau apie apsisprendimo teisę, 
priderančią kiekvienai susipratusiai tautai. 

Iš to, kas pasakyta apie istorinį vyksmą Lietuvoje, bendra 
išvada bus šitokia. Norėdama gyvuoti bei klestėti lietuvių 
tauta privalo įvykdyti savo politikoje ir savo kultūroje Rytų 

ir Vakarų pusiausvyrą; ir iš tikro, kaip iš istorijos matyti, ji 
pajėgdavo nugalėti savo padėties sunkenybes sulig tuo, kaip 
jai sekdavosi šitą sąlygą vykdyti tikrumoje. Užtat atvirkščiai, 
griežta iš pradžios Rytų, paskui Vakarų nuosvara gimdė 
kaskart didesnį skaičių ardomųjų veiksnių, kurie galop su¬ 
griovė valstybinį jos gyvenimą. Lietuvių tautos atgimimas 
buvo visų pirma reakcija prieš kenksmingą kiek Rytų, tiek 
ir Vakarų įtakos nuosvarą. Ką tik esam patyrę, jog lietuvių 
tauta tegalės gyventi pilnutiniu gyvenimu vien tada, jei ji 
sugebės sutapdyti pas save rusų ir lenkų kultūros pirma¬ 
prades į vieną tautinę sintezę, apvilktą lietuvybės lytimis, ir 
nustatyti bent dalinai ir apribotame savo buvimo plote pusiau¬ 
svyrą tarp germaniškojo ir slaviškojo pasaulių. 

Taigi kultūrinis lietuvių tautos uždavinys, kuris paaiškėjo 
jau pačioje jos istorijos pradžioje, lieka visados tas pats; 
užtat pajėgų balansas dabartyje yra žymiai pakitėjęs. Šian¬ 
dieną Lietuva tegali būti vien atsargos grandimi arba, kaip 
įprasta dabar vadinti, valstybe tamponu tarp dviejų didingų 
galybių, kuriedvi arba stengiasi viena antrą naikinti arba 
telkiasi, kad kitus naikintų. 

Šitokia padėtis reikalauja nuo lietuvių tautos ne tiek 
materijalinės galybės, kiek išvidinės pilnatvės ir aiškaus 
nusimanymo apie kultūrinį savo paskyrimą. Tai tačiau pasie¬ 
kiama su sąlyga, kad lietuvių tauta sujungtų savo civiliza¬ 
cijoje tautinės išraiškos individualumą, su turinio visuotinumu. 

Realizuoti savo civilizacijoje dviejų pasaulių arba, tikriau, 
dviejų musų pasaulio pusių sintezė, štai aukštasis tautos 
pašaukimas, štai idealas vertas didžiausių pastangų, didžiau¬ 
sių aukų. Sąmoningas šito idealo vykdymas turi patiekti 
lietuvių tautai tikros savo vertės pajautimo ir sykiu apreikšti 
kultūringam pasauliui ypatingą jos fizijonomiją ir tuo įtikinti 
jį apie tautinių jos teisių neliečiamybę. 

Kad nusakyta tautinė sintezė yra principe galima ir pa¬ 
geidaujama, mes drįstame griežtai teigti remdamiesi vertinga 
pažiūra prof. M. de Munnynck’o, kurio supratimu tautinis 
Belgijos uždavinys yra suderinti sintezėje romaniškąją ir 

germaniškąją civilizaciją. Čia betgi reik pastebėti, jog šituo 
atžvilgiu esama tarp Belgijos ir Lietuvos pagrindinio skirtumo 
tame, kad, anot prof. M. de Munnynck’o, Belgijai pritinka 
sintetinimo uždavinys dėl mišrios atninės jos sudėties, tuo 
tarpu kad Lietuvai, etniniu atžvilgiu iš kilmės vienuodai, 
panašus uždavinys yra nulemtas dėl skirtingų civilizacijų 
pirmapradžių, kurių ji yra surinkusi savo istorijos bėgyje. 
Vis dėlto, mūsų įsitikinimu, prof. M. de Munnynck’o su¬ 
metimai apie tai, ką jis vadina „mišriosios tėvynės“ vardu, 
atatinka labai gerai Lietuvai, kiek jie liečia įvairių civilizacijų 
sintezės problemą. 

„Patrijotizmas, sako jisai savo «Patrijotizmo Psicho¬ 
logijoje*, nesitenkina vienu tik protiniu pagrindu. Reikia, 
kad visas asmuo, kaip yra, būtų tėvynės pagautas; todėl, 
kad tikras patrijotizmas galėtų užgimtis, jausmų gyvenimas, 
meilė, savo vertės pajautimas, entuzijazmas privalo susitelkti 
tautinio buvimo motyve. Ogi yra mažai tikėtina, kad 
tampono rolė tarp dviejų karingų kraštų galėtų savo esme 
daug įkvėpti mums pasitikėjimo savo vertingumu ir patrijo- 
tinio meilingumo. Reikia ir i| tikro esama čia kažko 
daugiau: mišrieji kraštai iš savo prigimties yra pašaukti kurti 
dviejų civilicacijų sintezę, vykdyti dviejų idealų sutapdymą. 

Kas gi iš tikrųjų yra idealas, jei ne vedamasis principas, 
pilnutinė tobulybė, j kurią privalu nuolatos taikyti, bet kuri 
niekuomet nepasiekiama? Kiekvienas įvykdytas idealas yra 
idealas pralaimėtas. Pakanka tik pasitenkinti tuo, kas yra, 
arba kas yra įvykdoma, kaip tuoj puolama j gerbimą ne¬ 
gerbtinų dalykų, į sustingimą, j mirtį. Kilniausias idealas, 
pats savyje nepasiekiamas, vienas tegali būti vadovu ne¬ 
paliaujamai pažangai, vienas tegali laiduoti nuolatinį plėto¬ 
jimąsi, kaitinti neišsemiamai entuzijazmą ir sudaryti šitokiu 
būdu neįveikiamąjį patrijotizmą. 

Mišriojo krašto idealas yra iš tikro puikus. Jam dera 
suimti vienu plačiu žmogišku žvilgiu gyvastingas dviejų kul¬ 
tūrų pirmaprades, gyventi šita turininga sinteze ir paskui 

perteikti dviem kaimynų kraštam dviejų einančių lenktynių civi¬ 
lizacijų vertingiausią branduolį, jųdviejų žiedą, jųdviejų vaisių... 

Štai kilnusis idealas. Mišrioji tėvynė turi pasistatyti už¬ 
daviniu išūgdyti tautoje tikrai žmogišką sielą, tarnauti ryškiu 
simboliu visam žmonijos platumui ir dvasiniam lobiui, ir 
suvienyti apsiribojusias kultūras broliškoje sintezėje. Daugiau 
jau iš tikro nebereikia ieškoti, norint sužadinti tautoje pasi¬ 
tikėjimo savo vertingumu ir patiekti mišriesiems kraštams 
tvirto ir vaisingo patrijotizmo. 1 ) 

Istoriniu savo likimu ir geografine padėtimi Lietuva 
pasirodo esanti net dar laimingesne už tokias mišrąsias 
tėvynes, kokiomis yra Šveicarija ir Belgija: iš vienos pusės 
Lietuva turi vieną pagrindinę tautinę individualybę, o iš kitos 
pusės tautinės sintezės plotas yra pasiekęs čia universalizmo 
ribų, kadangi suima iš karto Rytų ir Vakarų pasaulius. 

Toks yra lietuvių tautos idealas. Kultūrinės kūrybos 
analizė turėtų išrodyti, jog šito idealo vykdymas pasilieka 
ne vien pageidavimo srityje, bet ir reiškiasi, mažiau ar 
daugiau, tikrumoje. Tačiau šitokis specijalus tyrinėjimas iš¬ 
eina iš ribų šio straipsnio, kuris tuo tarpu tenkinasi ben¬ 
driausiu tautinės lietuvių civilizacijos nušvietimu. 


1) Prof, M. de Munnynck O P. Psychologie du Patriotisme. 37—39 p., 
Fribourg 1914. 

Baltijos Pajūris — 

Busimasis Civilizacijos Centras. 

/. Civilizacijos kelias nuo pietų į šiaurę. — II. Kai-kurios 

busimosios Baltijos pajūrio civilizacjos apystovos. 

III. Sąmoningas ruošimasis didžiam amžiui pasitikti. 

I. 

Nuo seniausių laikų iki šių dienų jūrės turi ypatingos 
svarbos tautų ir žmonijos gyvenimui. Jos teikia patogiausių 
sąlygų tautoms susisiekti, apsimainyti dvasinėmis ir materi- 
jalinėmis gėrybėmis. Jos sužadina žmonėse daugiau inici- 
jatyvos, drąsos ir net darbingumo. Palengvinti tarptautiniai 
santykiai skleidžia daugiau Oniversalių idėjų ir šiaip jau kul¬ 
tūros išdavų j tolimiausius pasaulio kampus. Tad ir didžiausi 
civilizacijos židiniai susikuria ne tiek sausumos gilumoje, 
kiek pajūriuose. 

Ogi ypatingai svarbus vaidmuo tenka visoms toms jūrėms, 
kurios galima pavadinti „viduržeminėmis“, kaip antai: Vidur- 
žeminės jūrės su didžiosiomis savo jlankomis, Šiaurės ir mūsų 
Baltijos jūrės — Europoje; Japonų ir Kinų jūrės — Azijoje; 
Antilų jūrės — Amerikoje. Tokios jūrės dažnai jungia daug 
tautų, labai įvairių savo kilme, kultūra, religija, papročiais 
ir žemės turtais. 

Jau žiloje senovėje matome Viduržemines jūres civilizuotų 
tautų apsuptas. Čia spietėsi paslaptingas Egiptas, prekybos 
šalys — Finikija ir Kartagenas, pranašų Šventoji Žemė, 
mokslininkų ir menininkų tėvynė — Graikija, galingoji Roma. 
Čion tiesė savo ranką karingasis Kiras, čion glaudėsi išmin¬ 
tingojo Hammurati’o tėvynė, čion siuntė savo turtų ir pa¬ 
sakų senovinės civilizacijos šalys, mistingoji Indija. 

Daug tų tautų palvirko, nusigyveno, paseno ir išnyko. 
Jų vietas užėmė jaunesnės, sveikesnės tautos. Ankstybame 
viduramžy Viduržeminių jūrių pakraščiuose susikūrė budrūs, 
veiklūs ir karingi arabai. Kiek vėliau čia pražydo lotynų 
civilizacija, atstovaujama genijalių italų, ispanų, portugalų ir 
prancūzų. Svarbu pastebėti, kad civilizacija, teikdama pir¬ 
menybės tai ar kitai tautai, dažniausiai eidavo iš rytų į va¬ 
karus, vadinas — iš Egipto — į Graikiją, iš Graikijos — 
į Romą; iš Vizantijos — į Italiją, iš Italijos — j Ispaniją ir 
Portugaliją. Tik, kai Prancūzija įgavo pirmenybės civilizuotų 
tautų tarpe, t y. 18tame amžiuje, civilizacijos kelias pasisuko 
nauju krypsniu: nuo pietų į šiaurę ir į šiaurės rytus. 19-ame 
amžiuje prancūzų tauta pasijuto nuvargusi ir nebeįstengė 
savo kūrybai įdiegti tokios skaidrios šviesos, gyvybės ir 
entuzijazmo, kaip senesniais laikais. Tuo pačiu laiku ener¬ 
gingi britai vis labiau ir labiau įturtina savo salas kultūros 
vaisiais. Londonas rimtai eina lenktynių su Paryžium ir 
kai-kuriais atžvilgiais paveržia pirmenybę. 19-ojo amžiaus 
gale belgai, olandai, vokiečiai ir visos trys Skandinavų šalys 
apreiškia daug kuriamojo veiklumo ir atsistoja greta pran¬ 
cūzų bei anglų. Civilizacijos, ypač materijalinės, židiniai 
smarkiu šuoliu pasistumia į šiaurę ir į šiaurės rytus ir vis 
labiau artinasi prie Baltijos rytinių krantų. 

Nors gyvenančios aplink Viduržemines jūres tautos toli 
gražu nenustojo savo kultūrinės reikšmės, betgi kultūrin¬ 
giausios tautos, stovinčios šių laikų civilizacijos priešaky, 
spiečiasi šiandien aplink Šiaurės jūres, kurios pirmą kartą 
žmonijos istorijoj paveržia Viduržeminių jūrių pirmenybę. 
Iš tikrųjų čia vyksta ne jūrių, bet šiaurės ir pietų, germanų 
ir romanų kūrybos ir veiklumo lenktynės: kiekvienos tautos 
valia, jos proto ir rankų darbas stengias iškelti savo tėvynės 
vertę ir reikšmę. Jūrės tik teikia žmogaus darbui patogesnių 
sąlygų. 

Senaisiais laikais civilizacijos labiau koncentruodavosi į 
vieną kurį punktą, kaip antai: Atėnai, Roma. Tada „visi 
keliai vedė į Romą 14 . Dabartinė civilizacija neturi vieno 


58 



Busimasis Civilizacijos Centras 


aiškaus centro, nes ir politiškai Europos tautos nebesudaro 
vienos valstybės. Jeigu viską svertum daugiau ekonominiu 
atžvilgiu, tai tokiu centru būtų Londonas, ogi jo artimiau¬ 
sioje periferijoje atsidurtų visi Šiaurės ir Baltijos pajūrių 
miestai, j kuriuos gravituoja ir didžiosios sostinės, kaip 
Paryžius, Briukselis, Berlynas, Varšuva ir mūsų Vilnius 

Nereik ir aiškinti, jog kiekvienos tautos civilizacija turi 
ypatingų tautinių savybių, pareinančių nuo rasės, religijos, 
krašto padėties ir ekonominių sąlygų. Vienos tautos civili¬ 
zacija turi daugiau dvasinių žymių, kitos — daugiau materi- 
jalinių; viena linkusi daugiau į mokslą, kita — į meną; taip 
ir toliau. Bet ne čia vieta gilintis j atskirus faktus. Svarbu 
čia pabrėžti tai, kad, moderninės civilizacijos bangoms be¬ 
slenkant j šiaurę ir šiaurės rytus, mūsų tauta atsiduria kas¬ 
kart arčiau didesnių civilizacijos centrų ir, kad, po kelių 
dešimtų metų, mūsų tautinė individualybė, atsidūrusi svetimų 
intensyvių jtakų ir reikalų sūkuryje, bus išstatyta dar dides¬ 
niam pavojui negu dabartiniais laikais. 

II. 

Vakarų civilizacija pasižymi gerai organizuotu aktyvumu, 
Rytų — pasyvumu. Kaipo materijalinė pajėga, Vakarų civili¬ 
zacija yra galingesnė už savo seserj iš Rytų. Rytų civilizacijos 
tautos arba pasisavina Vakarų aktyvias ypatybes, kaip Japonija, 
arba tampa jų kolonijomis, kaip Indija, Egiptas, Algerija. 

Baltijos rytų pakraščiai jau nuo kelių šimtmečių priklauso 
daugiau Vakarų negu Rytų civilizacijai. Maža tenka abejoti, 
kad ir tolimesnis Baltijos hinterlandas, rusai ir gudai, laikui 
bėgant vis labiau pasiduos Vakarų įtakai ir įgys aktyvumo 
žymių. Tada Baltija, kaip dabar Šiaurės jūrės, virs dideliu 
aukštos civilizacijos centru, su milžiniška ir, gal būt, labai 
produktinga periferija rytuose. 

Vakarų Europos pajūriais civilizacijos centrus sukurdavo 
dažniausiai didelės, skaičiaus nuo 20 iki 50 milijonų tautos; 
ir tie centrai neturėdavo labai plačių periferijų. Visai kitokių 
savybių bus lemta turėti Baltijos pajūrio civilizacijoms. Čia 

geografinės sąlygos ragina kurtis dideliems centrams mažose 
tautose, skaičiaus nuo 1 V* iki 4 milijonų. Tuo tarpu tuose 
centruose turės stambių ir nuolatinių reikalų didžiūlė Rusija 
su savo 150 milijonų žmonių, — ir ne tik viena Rusija, 
bet ir visa Vakarų Europa, ogi pirmoje eilėje — Vokia. 

Nors prieš Pasaulinį Karą Baltijos rytų pajūris pri¬ 
klausė Rusijai, bet jos kultūrinė įtaka šiame krašte nebuvo 
taip didelė, kaip būtų galėjusi būti, jeigu jos pačios kultūra 
būtų buvusi aukštesnė, ir jei jos žemės turtai būtų buvę 
tikslingai ir intensyviai naudojami. Rusijos revoliucija su¬ 
naikino daug dvasinių ir materijalinių gėrybių, bet kartu ji 
daugeliui rusų atvėrė visai nematytų akiračių. Revoliucija 
išrodė Vakarų Europai Rusijos gamtos turtų pravartumą. 
Dabartiniam Rusijos chaosui praslinkus ir nusistojus demo¬ 
kratinei tvarkai rusai pasijus visai bejėgiai atstatyti savo ūkį 
be svetimos pagalbos. Ta pagalba jau šiandien yra susi¬ 
rūpinusi Vakarų Europa ir Amerika. Tad visai galima laukti 
Vakarų civilizacijos didesnės įtakos ir kartu materijalinės 
kultūros pakilimo Rusijoje. Visa tai gali įvykti dešimtimis 
metų. Mums ypač svarbu numatyti, kad Rusijos įtaka net 
nepriklausomam Baltijos pajūriui gali dar labai padidėti. 

Rygos geografinė padėtis labai panaši į Čikagos (Jungt. 
Valst.) miesto padėtį, kuri mažam indijonų kaimui padėjo 
išaugti per 150 metų į trijų milijonų miestą Ar Latvija 
norės, ar ne, Ryga vis tiek taps didžiausiu Baltijos pajūrio 
centru su milijonu ar daugiau gyventojų. Talinas, Liepoja, 
Klaipėda, Kaunas — visi jie turi pakankamai sąlygų tapti 
centrais nuo ketvirtadalio iki pusės milijono gyventojų. Tik 
klausimas, kurios tautos tuose centruose sudarys gyventojų 
daugumą: vietinės ar iš svetur atvykusios? Jei vietinės tautos 
savo miestuose atsidurtų mažumoje, tai kieno teatrai, mo¬ 
kyklos, bažnyčios turėtų daugiau lankytojų? Kieno laikraščiai 
ir knygos gautų daugiau skaitytojų? Žodžiu sakant, kieno 
kultūra ten viešpatautų? Iškėlę šiuos pirmaeilės svarbos 
klausimus, mes vis tiek neįstengsime į juos atsakyti. Baltijos 
pajūrio tautų pasiryžimas gyventi, energingai dirbti ir tik- 

slingai kurti savo pilnutines ir atsparias civilizacijos — arti¬ 
miausiais dešimtmečiais privalės atsakyt į šituos paklausus. 

Skandinavai gyvena pusiasaly, jų padėtis saugesnė. 
Mes gi, Baltijos rytiečiai, be tarpo susiduriame su vienlype 
didžiule valstybe rytuose. Mes skirstomės mažomis tautomis, 
tai kad nors būtume artimi padermės kalba, kultūra ir religija. 
Bet ir to giminingumo atžvilgiu mes nesudarom tokios vie¬ 
nybės, kaip kad Skandinavai. Suomiai ir ėstai artimi paderme, 
tik jūrių perskirti. Latviai ir lietuviai vienos kilmės, tik kultūriniu 
atžvilgiu nutolę vieni nuo antrų. Jei nebūtų pavojaus iš 
svetur, tai tas kultūrinis ir tautinis Baltijos pajūrio įvairumas 
tik praturtintų kiekvieną tautą skyrium ir visas kartu. Juk 
iš tikro įstabus yra reginys, kai aplink tą pačią Baltiją spiečiasi 
septynios tautos, atstovaujančios trims visai skirtingoms 
indų europiečių šakoms. Ir juo geriau mokės jos visos 
draugingai ir tampriai tarp savęs sugyventi, kultūros vaisiais 
mainytis, sąmoningai kurti tautines civilizacijas ir kartu 
visos žmonijos ramybei bei laimei padirbėti, juo giliau jos 
įleis šaknis į savo gimtąją žemę, juo greičiau suaugs į vieną 
galingos brolybės ąžuolą, kurio jokios audros neįstengs išrauti. 

III. 

Aukščiau nurodėme, kad jau artinasi ir Baltijos rytų 
pajūrio eilė sukurti didelius aukštesnės civilizacijos židinius, 
ir kad tie židiniai, mažų tautų sukurti, bus išstatyti į rimtą 
pavojų netekti savo tautinės individualybės didžiųjų kaimynų 
naudai. Labai svarbu, kad ir mūsų tauta sąmoningai ir 
nuosaikiai pasiruoštų sutikti savo didybės amžių, kad tasai 
netaptų jos puolimo ir moralinio skurdo amžiumi. 

Visų prie tikslo vedančių priemonių mes neįstengsime 
čia tinkamai išdėstyti. Tačiau bandysime jų kai-kurias at¬ 
skirais fragmentais paminėti, tikėdamies, jog ateity kiti giliau 
į šį klausimą pažvelgs ir nurodys tikslesnius kelius. 

Ramioje civilizacijų kovoje išlieka gyva ir sveika ta tauta, 
kurios visuomeninė organizacija yra tampresnė, kurios ūkis 
atsparesnis, kuri niekuomet nestinga aukštų idealų ir gilaus 

sąmoningumo. Juo didesnė bus mūsų kultūrinė galybė, 
juo mažesnis bus pavojus iš svetur. Tauta, norinti užauginti 
aukštą savitą civilizaciją, privalo tikslingai gyventi ir stiprėti: 
kiekybėje ir kokybėje, iš vidaus ir iš oro, materijalinai ir 
moralinai. 

Lietuvoje vienam ketvirtainiam kilometrui pripuola 50 
gyventojų, o jeigu visi šalies turtai būtų produktyviai ir inten¬ 
syviai naudojami, rai kiekviename ketvirtainiame kilometre 
galėtų gražiai pragyventi apie 100-150 žmonių. Lietuvos 
kaimynai Vakaruose ketvirtainiame kilometre turi 125 gyv., 
o kaimynai pietuose — apie 110 gyv. Kaip tuštuma traukia 
į save pilnumą, taip retai gyvenama Lietuva natūraliai žadina 
tankiau gyvenamų valstybių karingus apetitus. Kol Lietuvos 
gyventojų tankumas susilygins su tankumu mūsų kaimynų 
iš pietų ir vakarų, tol ji bus taikios ar karingos svetimos 
kolonizacijos objektu. Juk žemės derlingumas ir gyventojų 
retumas gimdo svarbiausias ir natūralias kolonizavimo prie¬ 
žastis ir sąlygas. Jei Lietuvos gyventojų skaičius būtų dvi¬ 
gubai didesnis, tai kaimynų karingos užgaidos žymiai suma¬ 
žėtų ir daug šaunamųjų mašinų pavirstų ariamosiomis, ir 
taika mūsų žemės kampelyje lengviau įsiviešpatautų. 

Jeigu remtumeis prieškariniais statistikos daviniais, tai 
išeitų, kad lietuvių skaičius pasidvigubina per 70, net su 
viršum, metų; tuo tarpu lietuvių artimiausi kaimynai iš pietų 
ir iš rytų dvigubai paauga per 46 metus, o rusai ir žydai — 
beveik per 35 metus. Jei šitokia gyventojų daugėjimo pro¬ 
porcija išsilaikytų bent per 150 - 200 metų, tai mes, ir dar 
greičiau mūsų kaimynai iš šiaurės, visi paskęstame slavų 
bangose. Politinė nepriklausomybė šiuo atveju nedaug mums 
tepagelbėtų, jeigu prigimties keliu nemokėsime ar nenorėsime 
apsiginti, ypač, jei nepajėgsim sumažinti nepaprastai didelio 
vaikų mirtingumo ir pakelti visos tautos sveikatingumo. 

Negana būti gausingiems. Kinų tauta gausingiausia pa¬ 
sauly ir turi net labai seną civilizaciją, tačiau ji silpna ir 
nejtaki. Jeigu Europos valstybės ir Japonija dar nepasida¬ 
lija Kinų, tai tik dėl to, kad nesutaria, kuriai kokia jų dalis 

turėtų tekti. Menkai suorganizuotas ūkis, tik apgraibomis 
tesunaudojami šalies turtai atidaro visas duris užsienio 
smagenims ir kapitalui ir, labai dažnai, pragaištingai įtakai 
bei išnaudojimui. Vienas iš tų veiksnių, kurs labiausiai pa¬ 
kelia visuomenės organizaciją ir darbo našumą, yra mokslas. 
Juo tauta skaičiaus mažesnė, juo mokslingesnė ji tur būti 
kad ne tiek raumenimis, kiek smagenimis patikrintų savo 
politinę, kultūrinę ir ekonominę nepriklausomybę. Lietuva 
labai toli yra atsilikusi mokslingumu nuo savo Baltijos 
pajūrio kaimynų. Latviai ir ėstai, turį jau dabar virš 3000 
ūniversito studentų kiekvienam gyventojų milijonui, netoli- 
mjoe ateityje taps inteligentų tautomis, kurių įtaka sieks 
žymiai toliau jų Valstybių sienų. Ir Lietuvai privalu pada 
ryti rimtas žygis, kad pasigamintų lygią inteligentų proporciją. 
Juk ateities Lietuvai negal būt idealu kad ir tai, jog Vokietijoj 
pustrečio milijono piliečių turi vieną ūniversitą su, maždaug, 
2500 studentų. Vokiečių yra 60 milijonų, mūsų gi — tik 
3 milijonai. Mūsų mažas skaičius ir nesaugi geografinė 
padėtis spiria mus paremti savo nepriklausomybę didesniu 
mokslingumu ir pasigaminti inteligentinių pajėgų ne vien 
namų reikalams, bet šiek tiek ir — „eksportui*. 

Greta grynojo ir pritaikomojo mokslo turėtų eiti ir tautos 
menas. Aukštosios meno mokyklos skintų kelią tautos 
genijams, žemosios—populiarizuotų ir keltų meno nuovoką 
plačiausiose miniose, kad ir Lietuvos praščiokėlio, kaip 
japono, paviršutinis gyvenimas taptų dailus, švarus ir tautinio 
skonio persunktas. Reikėtų kreipti daugiau dėmesio ir į 
bendrąjį menininkų išsilavinimą. Tąsyk menininkų tarpe 
gal mažiau liktų tamsių amatininkų ir dvasios ištvirkėlių, o 
daugiau atsirastų tikrų grožio pranašų. Jei gamtos ar teisių 
fakultetai reikalauja brandos atestatų, tai aukštosioms meno 
įstaigoms reikėtų turėti ne mažiau išlavintų kandidatų, iš 
kurių daugiau pakiltų nemirtingų tautinės dvasios reiškėjų. 

Žodžiu tariant, Švietimo Ministerijos sąmata turėtų jei 
ne prašokti, tai bent susilyginti su Krašto Apsaugos Mini¬ 
sterijos išlaidomis, nes pirmoji ne mažiau negu antroji 

sergti tautos gyvybę. Šiuo laiku išlaukinis priešas gal neleis 
mums taip išmintingai tvarkytis, bet jis nepajėgs sutrukdyti 
tikslingesnių planų ateičiai gamintis. 

Pragaištinga tautai svetima, išorine, skolyta jėga pasi¬ 
tikėti. Išmintinga — socijaline ir ekonomine reforma ugdyti 
piliečių vienybė ir ištikimybė šalies tvarkai ir įstatymams. 
Jeigu tautos šviesuomenė rimtai panorėtų įgyti daugiau 
tikro tautinio susipratimo, doro ir kultūringo patrijotizmo, 
tai partiniai barniai virstų draugiškais pasikalbėjimais, nuo¬ 
monių pasikeitimu; toks patrijotizmas augintų išvidinę tautos 
galybę ir visų politinių srovių tautinį solidarumą, taip pa¬ 
geidaujamą mažai valstybei. 

Kad praturtintume savo tautinę civilizaciją, labai pravartu 
pažinti visa tai, kas yra gera, dora ir gražu kitų tautų 
civilizacijose, ir pasimokyti jų patyrimais. Juk kas gali 
šiandien nesigerėti didvyriška airių kova už Žaliojo Erino 
laisvę! Kiek galima pasimokyti iš tų, tarsi legendos didvyrių, 
milžinų kovotojų! O Japonijos kultūrinė pažanga, tokiu 
ūmu laiku ir taip tikslingai padaryta, argi tai ne mokykla 
trokštančiai pakilti tautai? Žinoma, didžiųjų kaimynų įtaka 
kartais gali sumažinti mūsų tautinės civilizacijos individualumą 
ir kūrybos gaivalingumą. Privengiant didžiųjų kaimynų, 
mums visai pakeliui įeiti į artimesnius kultūrinius santykius 
su mažaisiais, gyvenančiais abiejuose Baltijos krantuose. 
Iš didžiųjų tautų, Baltijos pajūry labiausiai pageidautina anglų 
prancūzų įtaka. Sudėję prancūzo ir anglo gerąsias ypatybes 
gautume simpatingiausią žmogaus tipą. Prancūzų atvirumas, 
grožio nujautimas, kalbos gražumas, idėjos aiškumas ir 
tikslumas, sudėti su anglų darbštumu, geležine energija, ne¬ 
nuilstama ištverme ir galinga valia, galėtų labai pakelti mūsų 
tautinės civilizacijos ypatybes, atsvertų artimų vokiečių ir 
slavų pavojingą įtaką ir tuo pagelbėtų sustiprėti tautinei 
mūsų civilizacijai ir valstybinei nepriklausomybei. 

Negausingai tautai, kuri remia savo nepriklausomybę 
dorine pajėga, reikia turėti sau draugų visur. Draugams 
įgyti labai pravartu žinoti vartojamas tarptautiniame gyve- 


64 



Busimasis Civilizacijos Centras 


nime kalbas prancūzų ir anglų. Latvių šviesuomenė tai jau 
gerai yra supratusi. Norėdami neutralizuoti didžiųjų kai¬ 
mynų kultūrinę įtaką, visu Ogiu įeiti j tarptautinį gyvenimą 
ir ten susirasti tinkamų draugų, latviai įsisteigė Rygoje 
prancūzų institutą ir gimnaziją ir dargi anglų kolegiją, 
kuriuose kandidatams nebeužtenka vietų. Toks latvių kul¬ 
tūrinis ruošimasis turėtų pakreipti savęsp ir mūsų šviesuo¬ 
menės domesį. 

Jeigu jau viena tautos dalis, aplinkybių spiriama, turi 
emigruoti į svetimas šalis, tai tautai svarbu daboti, kad jos 
emigracija būtų maža, bet inteligentinga. Svetur iškeliavus 
liaudis greičiau nutausta, mažiau teįstengia tėvynei pagalbos 
teikti ir jos kultūrinį bei politinį prestižą kelti. Kaip būtų 
tautai gera, kad tarp dabartinių mūsų išeivių Jungtinėse 
Valstybėse, Anglijoj, Argentinoj, Kanadoj ir kitur būtų 
žymus nuošimtis tikrų inteligentų. Tąsyk mes jau nebe¬ 
būtume une ųuantitė nėgligeable nei tėvynėje, nei svetur. 

Tautos gausingumas, sveikata ir net dvasinė kultūra ne¬ 
atskiriamai sujungti su materijaline jos gerove. Materijalinis 
lobis krikščionims ne idealas, ne tikslas, o tik priemonė 
aukštesniems tikslams pasiekti. Tauta, kuri materijalinėse 
gėrybėse mato savo gyvenimo tikslą, pasmerkta dvasiniam 
sustingimui ir, galop, visiškam sunykimui. Gana tik prisi¬ 
minus senovės žlugę galiūnai, kad suprastume, jog materijalinis 
perteklius rengia moralinę katastrofą. Kaip turtuoliui sunku 
įeiti į Dangaus Karaliją, taip skurdžiui sunku universitetai, 
operos ir muziejai statyti. Materijaliniame (ne dvasiniame!) 
tautos ir asmens gyvenime media via aurea ėst. Kraštui 
vargas su skurdžiais, vargas ir su milijonieriais, jei šie 
skurdžius gamina. Apie milijonierius kolkas mūsų tautai 
netenka daug rūpinties; bet proletarų būvio pagerinimu 
pridera labai susidomėti. Visos tautos materijaliniam pasi- 
turėjimui pakelti neužtenka vien socijalinių ekonominių re¬ 
formų, nors jos ir labai radikalios būtų. Reikia šalies pro- 
duktingumas pakelti. Reikia pruduktingai sunaudoti visi 
šalies turtai, kurie jos gamtoje glūdi. Čia, kaip visur, 

reikalingas darbas ir kapitalas; bet nemažiau svarbu iš¬ 
mintinga inicijatyva ir veikli organizacija, kurioms tinkamą 
aparatą galėtų pagaminti agronomijos, komercijos ir inži¬ 
nerijos mokyklos, ko šiandien beveik neturime. Tautai 
labai pavojinga, kada jos materijalinį gyvenimą svetimi sma- 
genys tvarko, nes tai yra jos nepriklausomybės siaurinimas. 

Dar keletas žodžių, priminimo dėliai, apie dorą. — Mora¬ 
linis tautos stiprėjimas tėra galimas vien tada, kai tautos 
diduma, ypač jos vadai, veikdo savo gyvenimą religiniais 
principais ir praktika. Materijalizmas ir religinė apatija — 
senatvės ir sudribimo žymės. Gyvas tautos tikėjimas — jos 
jaunatvės ir sveikatos ženklas. Budėkime, kad jo nepra¬ 
rastume ! 

* * 

* 

Taip geografinės sąlygos ir istorijos eiga lemia Rūtų ir 
Dainų Šaliai tapti aukštesnės civilizacijos centru. Taipogi 
yra aišku, jog tas centras kursis nelyginant pavojingesnėse 
apystovose, negu kūrėsi civilizacijos centrai Vakaruose. 
Todėl mūsų tautai teks nuolatos stovėti sargyboje, kad ji, 
kildama aukštyn, neatsiskirtų nuo savo pamatų ir nenustotų 
nuosavios individualybės. Negalėdami kiekybe susilyginti 
su savo gausingais kaimynais, mes privalome labai ilgu, 
nuolatiniu, nenuilstamu ir visiškai protingu darbu ir kūryba 
aukščiausiai iškelti kiekvieno lietuvio teigiamąją kokybę. 
Tik šiuo keliu eidami mes galėsime persverti tą rimtą pa¬ 
vojų, kurs gresia musų tautai menkėjimu ir galop visišku 
sutirpimu svetimų civilizacijų bangose. 

Le Beausset, 1922 m. vasario 2 d. 

Pilnutinio Ugdymo Gairės 1 ). 

Pratartis. 

Pilnutinis Ugdymas ir mūsų laikų įvykiai. 

I. Pilnutinio ugdymo savybės: 

1. Pilnutinis ugdymas ir pasaulėžiūra. 2. Bendras pil¬ 
nutinio ūgdymo tikslas. 3. Formalinis bei materijalinis 
ūgdymo uždaviniai. 4. Esmingas pilnutinio ūgdymo 
turinys prigimties, kultūros ir religijos srityse. 

II. Pilnutinio ugdymo veiksniai: 

1. Pašauktieji ūgdymo veiksniai (šeima, mokykla, Baž¬ 
nyčia). 2. Pripuolamieji veiksniai. 

III. Primygtini dabarčiai pilnutinio ūgdymo 
punktai: 

/. Idealių polinkių skatinimas, kaipo drausmės pa¬ 
grindas. 2. Individualizmo ir ūniversalizmo sintezės 
ruošimas visuomeniniuose ir tarptautiniuose santykiuose. 

3. Pačių ūgdytojų ūgdymas. — Užbaigos žodis. 

Jei imsime dairytis mūsų dienų įvykiuose plačiame 
pasaulyje ir savo tėvynėje ir pasistatysime klausimą, kuris 
mokslas ir kuris menas tur daugiausia praktinės svarbos 
šitų įvykių akyvaizdoje, tai rasi turėsime atsakyti, jog tokiu 
mokslu ir tokiu menu bus pedagogijos teorija ir pedagogijos 
praktika. Ištirti žmogaus ūgdymo dėsniai ir faktinai ūgdyti 
žmoguje idealus jo pirmavaizdis štai tinkamas uždavinys 
visiems laikams ir ypatingai — mūsiesiems, kai mažne visuose 
gyvenimo baruose tenka matyti gilių pervartų. 

Vadinamasis kultūringas pasaulis yra priėjęs, betariant 
mūsų dienų posakiu, liepto galą; o mes, vos teatsibudę iš 

i) Yra tai referatas, autoriaus paskaitytas 1922 m. sausio 5 d. Antrajame Lie¬ 
tuvių Katalikų Kongrese Kaune. 

ilgo nekultūringo miego, tik esame užmynę pačią šito liepto 
pradžią. Dabar jau aišku, jog pasaulio krypsme būta klaidos, 
kuri stūmė jį į katastrofą. Užtat nėra ko stebėtis, kad mums, 
teapsistojusiems liepto pradžioje, galva svaigsta nepratimu. 
Bevarant plačiąją kultūrinio darbo vagą mums dabar privalu 
ne tik išvengti senojo pasaulio paklaidų, bet ir pagrįsti 
ateičiai laimingesnis gyvenimas. Tokiose aplinkybėse užda¬ 
vinys tampa dvigubai sunkus. Kasgi tad visų pirmą darytina? 
Kas iš tikrųjų paties tvirto ir pastovaus pagrindo ateities 
laimei? 

Šitaip klausiant dažnas dės pasitikėjimo į visuomenės 
santvarką. Bet, deja, nusunku patirti, jog ir geriausioji 
visuomenės santvarka tiek tetur realios vertės, kiek su ja 
sutaria visuomeninis pačių žmonių išauklėjimas. Visuome¬ 
nės santvarka yra tartum popierinis pinigas, kuris tegalioja 
sulig tuo, kokių materijalinių vertenybių jam atatinka tikru¬ 
moje. Nepakanka atitrauktinai sugalvoti tobula santvarka, 
reik dar jai tinkamu būdu išauklėti patys žmonės ir nuo to 
net pradėti, o tai kaip tik ir nesuprantama socijaliniams 
įvairių rūšių utopistams. Tuo pasakymu nenorėčiau nie¬ 
kinti visuomeninės santvarkos apskritai. Jei kas, sekdamas 
Tolstojum, norėtų tvirtinti, jog viskas pareina nuo asmens 
tobulinimosi ir nieko nereiškia visuomeninė santvarka, tai 
turėčiau taip pat ginti šios pastarosios reikšmę, kaip kad 
dabar esu pasiryžęs kelti aikštėn asmens auklėjimo reikšmę 
visuomeniniam .ir apskritai lemtam gyvenimui. Man tik 
abejais atvejais būtų svarbu griežtai nustatyti, jog grendžia- 
muoju visuomenės pradu yra ne pati santvarka, bet tai, 
kuo šita santvarka laikosi, t y. tinkamas pačių žmonių 
išauklėjimas. 

Jei šitas faktas iš vienos pusės kalba prieš socijalinius 
utopistus, tai iš antros pusės, teisingai suprastas, jis nemažiau 
prieštarauja konservatoriams ir šiaipjau socijaliniams skep¬ 
tikams. Iš jojo išeinant pigu jau nustatyti, jog pažangiam 
visuomeninės santvarkos tobūlinimuisi nesama taip pat 
ribų, kaip kad jų negalima statyti ir tobulėjančiam žmonių 

auklėjimui. Blaivus dalykų sprendimas pasirodo nesutariąs 
nei su utopizmu nei su skepticizmu. 

Vokiečių filosofas Leibnicas sakėsi apsiimąs atmainyti ne 
ilgai trukus žmonijos veidą, jei jam kas duotų į rankus 
auklėjimo vairą. Gal tūlas apsiimtų tą pat padaryti ir dabar, 
kai reik žmonija gelbėt iš jos gyvenamų krizių. Bet ir 
paėmus auklėjimo vairą į savo rankas, jei tai ir būtų galima 
padaryti vienu žygiu, reikėtų dar žinoti, kaip jis pavartojus 
ir kur nukreipus; o tai ne paskutinės eilės dalykas. 

Šiuo metu labai stebėtina aplinkybė yra tai, jog mūsų 
laikų didžioji katastrofa, arba pasaulinis karas, yra paruošta 
ir įvykdyta labiausiai pastangomis tautų, kurios rodėsi 
pasireiškusiomis aukščiausiais kultūriniais ir pedagoginiais 
siekimais, tuo tarpu, kad mažiau kultūringų tautų rolė 
šalip jų buvo antraeilės reikšmės. Atsitiko tai todėl, kad 
ekonominis ir tautinis individualizmas, radęs taip pat at¬ 
spindžio ir pedagogijos praktikoje, buvo įstengęs suteikti 
kultūrinei pažangai krypsmo, kuris neišvengiamai vedė prie 
kruvinų rungtynių. Tai reiškia, jog turimų čia galvoje 
vokiečių ir anglosaksų kultūra ir drauge su jąja pedagogija 
buvo turėjusios savo pagrinde pasaulėžiūros paklaidų ir, 
kas eina greitimais, buvo žymiai vienašalėmis. Pasirodo, 
jog kultūrinis tautos auklėjimas tegal atnešti tikrai gerų 
vaisių tik tada, kai jis vienodai tinkamai auklėja visas žmo¬ 
gaus galias, nestelbdamas vienų ir neleisdamas kitoms 
perdaug įsigalėti. Nurodytas pavyzdys mums atmena, jog 
tik tas auklėjimas tėra iš tikro geras, kuris išlaiko pusiau¬ 
svyroje visas žmogaus galias ir nebepalieka spragų, pro kurias 
galėtų apsireikšti nesuvaldomas laukinės prigimties gaivalas. 

Jei tad norėsime gelbėti žmoniją iš gyvenamų krizių ir 
vienu laiku žadinti savo tautą į pilną ūgį, turėsime gerai 
įsidėmėti, jog grendžiamuoju laimingesnės ateities pradu yra 
žmonių auklėjimas, vengiąs pagrindinių pasaulėžiūros klaidų 
ir vienašalių krypsnių. Šitokį žmonių auklėjimą vadinu 
„pilnutinio ugdymo“ posakiu, kuris turėtų atatikti prancūzų 
posakiui: ėducation intėgrale. Dgdymo žodis turėtų 

sykiu apimti kūno bei sielos kultyvavimą ir būti platesnės 
reikšmės už lavinimą ir auklėjimą, fizinį mankštymą, proti- 
nimą, dorinimą, ėstetinimą ir religinimą. Nusakęs jį dargi 
esant pilnutinį, norėčiau pažymėti, jog šita plati ugdymo 
sąvoka kaip tik suglaudžia savyje visas šias atskiras žymes. 
Kalbamasis ugdymas gali būti vadinamas pilnutiniu dar 
todėl, kad jis privalo remtis plačia sintetine, arba trumpiau 
betariant, pilnutine pasaulėžiūra. 

Šiam kartui ketu paeiliui gvildyti klausimus: a) kas yra 
pilnutinio ugdymo esmė, b) kokie privalo būti jo veiksniai, 
ypač pašauktieji, ir c) kurie jo punktai tur primygtinos 
reikšmės mūsų laikams. 

I. 

Naujųjų kartų ugdymas, kaip buvo ką tik užsiminta, 
privalo remtis pozityviąja pasaulėžiūra. Tai reikalaujama 
todėl, kad galutini žmogaus ugdymo ir žmogaus gyvenimo 
tikslai sutampa viename dalyke. Žmogus gyvena tam tikram 
tikslui, ogi ugdymu jis nokinamas gyvenamam jo tiksiui 
atsiekti. Tačiau pats pedagogijos mokslas negal spręst apie 
žmogaus gyvenimo tikslą, kaip ir apie daugelį kitų pasau¬ 
lėžiūros klausimų, kurie nėra abejingi pedagogijos sričiai. 
Iš čion aišku, jog pedagogijos teorija ir juo labiau praktika 
nėra kokis savyje uždaras mokslas, nesąs jokioje priklau¬ 
somybėje nuo įvairių kitų mokslų ir šiaipjau nuo dalykų, 
nustatančių žmogaus pasaulėžiūrą. 

Norėdama, pavyzdžiui, ugdyti žmogaus kūną, t. y. nu¬ 
statyti šito ugdymo principus bei taisykles, pedagogija privalo 
naudotis somatologijos ir ypač fizijologijos, o taip pat 
higijenos mokslų gavimais. Ryždamasi lavinti bei auklėti 
žmogaus sielą, t. y. ją protinti, dorinti ir ėstetinti, ji turės 
apsipažinti su eksperimentaline ir bendrąja psichologija, su 
etika, estetika, t. y. daugiausia su antropologinėmis filosofijos 
disciplinomis. Imdamasi žmogų religinti, ji negalės nesi¬ 
skaityti su tuo, ką skelbia Apreiškimas ir drauge su juo 
teologija apie žmogaus kilmę, jo esmę, uždavinius ir galu- 

tinąjį tikslą. Taigi pedagogijoje esama dalykų, kuriuos nu¬ 
lemia ne pedagogijos mokslas, kaipo toks, bet pačio peda¬ 
gogo pasaulėžiūra. Štai kodėl, kintant pasaulėžiūrai, kinta ir 
pedagogijos krypsmas, kas ryškiai kįla aikštėn jos istorijoje. 

Mes katalikai turime savą krikščioniškąją pasaulėžiūrą 
ir nuo jos, aiškus dalykas, pareina mūsų nusistatymas 
pedagogijos dirvoje. Šita pasaulėžiūra, turėdama iš esmės 
sintetinio pobūdžio, remiasi vienu laiku ir specijalių mokslų 
patyrimais ir filosofijos išvadžiojimais ir teologijos pamo¬ 
kymais. Visa tai turės taip ar šiaip atsiliepti pedagoginiam 
katalikų moksle. Tačiau bene žymiausia rolė teks čia atlikti 
sintetinei katalikų filosofijai, kuri sudaro bendrą mokslinę 
dalį krikščioniškosios pasaulėžiūros. Visai tad prigimta, jog 
ir katalikų pedagogijoje tur reikštis ta pati sintetizmo 
dvasia, kurios įkvėpta yra jųjų filosofija. Todėl jokia 
vienašalė pedagogijos teorija negal įgauti pilietybės teisių 
katalikų ūgdymo sistemoje. 

Jei katalikų mokslas skelbia žmogų esant psichofizinę 
būtybę, kurioje kūnas ir siela sutampa vienoje substancijoje, 
tai nuomanu, jog žmogaus ugdymas negal tenkintis vieno 
kūno ar tik vienos sielos lavinimu bei auklėjimu. Katalikų 
pedagogija nesutiks tad su pedagoginiu nutūralizmu ar rea¬ 
lizmu, kurie primygtinai kelia aikštėn materijalinę žmogaus 
prigimtį; bet ji taip pat negalės nesmerkti pedagoginio in¬ 
telektualizmo, voliuntarizmo ir ėstetizmo, kurie, kad ir lavina 
žmogaus sielą, betgi tai daro vienašaliu būdu, domėdamiesi 
viena kuria žmogaus galia: pirmasis žmogų teprotina, antrasis 
testiprina jo valią, ir trečiasis teauklėja estetinį jo skonį. 
Eidami dar toliau užtiksime vienašalį humanizmą. Tiesa, 
pedagoginis humanizmas laiko jau privalomu dalyku ugdyti 
ir žmogaus kūną ir žmogaus sielą su visomis jųdviejų 
galiomis, t. y. lavinti bei auklėti žmoguje visa, kas yra 
žmogiška, bet užtat, tesustodamas prie grynai formalinės 
žmogaus kultūros, jis tampa vienašale pedagogine pakraipa, 
kaip kad nutūralizmas yra tapęs vienašaliu įsirėmęs į ma¬ 
terijalinę žmogaus prigimtį. 

Pasirodo, jog nepakanka dar formaliai išugdyti žmogaus 
galių visetas, reik dar įpratinti žmogus tarnauti savo gyve¬ 
nimo tikslui. Šitame daikte vėl susitinkame su vienašalėmis 
pedagoginėmis pakraipomis: pedagoginis Otilitarizmas pratina 
žmogų geriausiai prisitaikyti prie gyvenimo kovos; peda¬ 
goginis individualizmas apriboja žmogaus tikslą jo asmens 
reikalais, tuo tarpu jo priešininkas, pedagoginis socijalizmas, 
tirpdo žmogaus asmenį visuomenės sūkuryje. Pedagoginė 
katalikų sistema privalo lemtai paruošti žmogų prie gyvenimo 
kovos, tur irgi individualinį asmens klestėjimą suderinti su 
augšta visuomenine kultūra, bet vedamuoju žmogaus ugdymo 
tikslu ji tegal laikyti tik tą patį galutiną tikslą, kurį taip 
autoritetingai skiria žmogui tikrosios religijos Apreiškimas. 
Natūralizmo ir humanizmo laiptais katalikų pedagogija žen¬ 
gia į religijos sritį ir jos amžinais obalsiais nustato vienon 
linkon visą ugdymo darbą. Ji jungia prigimtuosius veiksnius 
su malonės veikme ir tokiu būdu materijalinę prigimtį, 
žmogiškąją kultūrą ir dieviškąją religiją suveda į vieną 
organinę sintezę, kuri deramai atliepia pagrindinei krikščio¬ 
niškosios pasaulėžiūros sintezei. 

Tačiau, jei sakoma, jog galutinas pilnutinio ugdymo 
tikslas sutampa su gyvenamuoju žmogaus tikslu, tai tuo dar 
nepareiškiama, kad šitas ugdymas nebeturi savojo artimesnio 
tikslo. Ugdymas siekia galutino savo tikslo per patį gyve¬ 
nimą ir net šito gyvenimo veiksmais, o tai reiškia, jog 
paruošti bręstąs žmogus prie gyvenimo, atatinkančio galu¬ 
tinam jo tikslui, ir yra artimesnis ugdymo tikslas. 

Iš vienašalių pedagoginių pakraipų jau galima buvo 
pastebėti, jog žmogaus gyvenimas eina trimis gretimais 
ruožtais: prigimties, kultūros ir religijos. O kadangi žmogui 
iš tikro tepritinka pilnutinis gyvenimas, tai ir ugdymas privalo 
būti pilnutinis, t. y. sykiu ruošti žmogų prigimties, kultūros ir 
religijos uždaviniams. Iš čion dera jau padaryti išvada, jog pil¬ 
nutinis ugdymas tur bendrąjį savo tikslą pilnutiniame gyvenime. 

Šis bendras posakis, kad ir nustato ūgdymui pilnatvės 
principą, tačiau maža tepasako apie konkrėtinį pačio ugdymo 

turinį. Einant šiton linkon pasitinkama su įvairiais jo 
uždaviniais, kurie taiko atskiras pašauktojo jo veikimo 
pareigas prie jojo tikslo. Čia visų pirma privalu skirti 
formalinis, arba subjektyvus, uždavinys nuo materijalinio, 
arba objektyviojo, sulig tuo, kaip skiriama pačiam Ogdyme 
jo lytis nuo turinio. Pavyzdžiui, protinant žmogų, nepakanka 
išmiklinti jo protavimo galia; reik dargi patiekti šitai galiai 
dirbamos medžiagos, šiam atvejui betariant — žmonijos 
įsigytų žinių. Proto miklinime glūdi formalinis, o jo turti¬ 
nime žiniomis — materijalinis didaktikos uždavinys. Prak¬ 
tikoje, tikrai sakant, tuodu uždaviniu neskiriamu, nors tenka 
nekartą matyti, kaip vienam ar antram uždaviniui tiekiama 
faktinos nuosvaros. Ogi iš tikrųjų tarp šitų dvieju uždavinių 
tur būt išlaikyta deramoji pusiausvyra. 

Tai, kas čia pasakyta apie vieną tik didaktiką, tebetur 
atatinkamos reikšmės ir kitoms pilnutinio ugdymo sritims, 
nes prigimties, kultūros ir religijos srityse visur lygiai pasi¬ 
reiškia subjektyvus ir objektyvus atžvilgiai. 

Taip, materijalinei subjekto prigimčiai atatinka objektyvi 
gamta; todėl svarbu ne tik išmankštyti žmogus fiziniu at¬ 
žvilgiu, bet ir pastatyti jis į lemtą padėtį gamtoje, t. y. patiekti 
jam gerovės priemonių, laimėtų kovoje su gamtos gaivalu. 
Toliau, subjektyviai kultūrai atatinka objektyvi civilizacija; 
taigi dera ne tik kultūrinti žmogus lavinant visas jo galias, 
bet reik irgi jis įpratinti naudotis susikristalizavusiais civili¬ 
zacijos vaisiais. Galop religiniam subjekto pobūdžiui atatinka 
objektyvi Bažnyčios organizacija; tad privalu ne tik religiniu 
būdu išauklėti žmogus, bet dargi įstatyti jis į pozityvų baž¬ 
nytinį gyvenimą. Vien tuomet subjektyvus bei objektyvus, 
arba formalinis bei materijalinis ugdymo uždaviniai bus tin¬ 
kamai išspręsti išlaikytoje pusiausvyroje. Reik betgi visuo¬ 
met turėti galvoje faktas, jog tuodu uždaviniu lygiai neper¬ 
skiriamu, kaip kad negalima perskirti kurio dalyko lytis ir 
turinys; ogi mūsų reikale lyčiai, kaip priminta, atliepia ug¬ 
dymo subjektas, turiniui — ugdomieji objektai, kuriais šita 
lytis pripildoma. 

Iki Šiolei esame priėję prie to, jog pilnutinis ugdymas 
privalo ruošti žmogų visoms gyvenimo sritims lavinant ir 
turtinant visas jo galias. Koks gi yra esmingas šito ug¬ 
dymo turinys? 

Pilnas ugdymo plotas, kaip žinome, apibrėžiamas iš 
vienos pusės gyvenimo sritimis, o iš antros — žmogaus 
galiomis. O kadangi vieningas iš savo esmės žmogus eina 
per visą savo gyvenimą su visomis savo galiomis, tai pil¬ 
nutiniam ugdymui tiek yra atskirų pareigų, kiek atskirų 
punktų tur gyvenimo sričių sandauga iš žmogaus galių. Tai 
reiškia, jog, sulig žmogaus protu, valia ir jausmu, fiziniame 
mankštyme, kultūrinime ir religinime esama greta viena 
kitos teorinės, praktinės ir estetinės pareigos. 1 ) 

Imkime dabar domėtis, kokiu turiniu privalo reikštis 
materijalinės prigimties lavinimas. — Kadangi fizinė kultūra 
tarnauja būtina materijaline atrama humanitarinei kultūrai, 
negal būti rimtų priekaištų tvirtinimui, jog tam tikras fizinis 
žmogaus kūno išmankštymas yra griežtai reikalingas. Žino¬ 
mas aforizmas, teigiąs, jog mens sana tegal gyvuoti i n 
corpore sano teisingai pastebi pagrindinį kūno ir sielos 
sąryšį. Tinkamai jį supratus reikės pripažinti, jog prieš jį 
nusižengia ne tik tas, kas leidžia nykti kūno pajėgoms, bet 
ir tas, kas, eidamas atletizmo bei akrobatizmo takais, laiko 
kūno kultūrą nepriklausomu tikslu. Tuo tarpu žmogaus 
kūnas turi būti lavinamas ne pats sau, bet sutartinėje su 
humanitariniais sielos reikalavimais. Tai reiškia, jog tarp 
kūno ir sielos lavinimų privalu nustatyti tam tikras atatikimas. 

Sulig teoriniais, praktiniais ir estetiniais reikalais huma¬ 
nitarinė kultūra reiškiasi protinimu, dorinimu ir ėstetinimu. 
Kiekviena šitų ugdymo pareigų gal ir privalo remtis atatin¬ 
kamais fizinės žmogaus prigimties polinkiais. Visų pirma 
protinimo darbas tur čia atsiremti į pajustinio pažinimo 

1) Skirstymas žmogaus gyvenimo sritimis ir žmogaus esmės — galiomis tur 
mūsų reikalui ne tiek doktrinalinės, kiek metodologinės reikšmės; todėl filosofinio 
pobūdžio nesusipratimams išvengti reik tinkamai numanyti, jog tai, kas yra 
apribojamai tepriimtina pirmuoju atžvilgiu, gal visai tikti antruoju. Autorius. 

pagrindą, nes proto kultūra tėra naši ir vaisinga tik tada, 
kai ji lydima ta realizmo uosle, kuri gimsta iš žmogaus 
jutimo organų sutarimo su gamtos apraiškomis. Plačiai 
tariant yra tai žmogaus sugyvenimas su gamta, pagrįstas 
pajustiniu jos ritmo nuvokimu. 

Bet žmogus ne visuomet yra gamtai pasyvus: iš kęsmo 
jis pereina j veiksmo stovį, kai pašaukimas verčia jį protingu 
bei laisvu veikimu apvainikuoti gamtos tikslingumą; nes pro 
permatomą tikslingumo skraistę kyšo gamtoje maišaties 
gaivalas, kuris žmogui pridera pažabot ir valdyti. Taigi 
savo galybės vykdymas pasaulyje įeina į žmogaus pašau¬ 
kimo planą; ir štai naujas fiziniam jo laivinimui uždavinys: 
jis privalo patiekti žmogui fizinės galybės gamtos jėgoms 
valdyti savyje ir aplinkiniame pasaulyje. Žinoma, šitas ga¬ 
lybės vykdymas bus išmintingas ir tikslingas vien tada, kai 
jis sutars su sąmoningomis valios pastangomis, nukreiptomis 
į protingą ir dorinį tikslą. Čia fizinio lavinimo svarba 
apsireiškia tame, kad dorinės žmogaus pajėgos auga, kai 
joms eina į pagalbą fizinė žmogaus galybė. 

Pagaliau gamtos pasaulyje žmogus turi ne tik aktyvios 
reikšmės apskritai, bet dargi kuriamosios. Todėl privalu 
jis įpratinti savaimingu būdu kurti materijalinių gyvenimo 
priemonių, kaip kad tai daro, negriežtai lyginant, bitės ar 
skruzdės. Jei žmogaus sąmoningas veikimas, auga savai¬ 
mingo instinkto sąskaita, tai vis dėlto jis negal atsisakyti nuo 
tam tikros gaivalinės kūrybos reikalingos lemtam gyvenimo 
bėgiui; ogi į tai eiti galima ne tik per instinktą, bet ir per 
tinkamas pratybas. Šita kūryba, be grynai praktinės reikš¬ 
mės, svarbi dar tuo, kad, virtusi įprasta linkme fizinėje 
žmogaus prigimtyje, ji tampa pagrindu dailiajam menui. 

Šituos bendrus samprotavimus paaiškinsiu keliais pa¬ 
prastais pavyzdžiais. Esama, kad ir retai, žmonių kurie 
mažne visai neturi atsilaikymo instinkto; per anksti kartais 
žūdami, jie dažnai neatlieka savo gyvenimo uždavinių. Šitiems 
žmonėms, galima sakyti, trūksta pajustinio gamtos ritmo 

nuvokimo. Užtat esama iš kitos pusės žmonių, ir jų yra 
nelyginti daugiau nekaip pirmųjų, kurie turi tiek jautraus 
atsilaikymo instinkto, kad, atsidūrę rimtame pavojuje, ne¬ 
bepajėgia valdyti fizinių savo galių ir todėl pasyviai žųva. 
Šitie žmonės neištenka valdomosios galybės fizinės prigimties 
dalykuose; tiesa, valios veikimas čia savo ruožtu nusideda. 
Galop esti taip pat žmonių, kurie, kad ir normaliai reaguoja 
j savo atsilaikymo instinktą, tačiau pavojaus valandą nesu¬ 
geba sukurti priemonių sistemos apsigynimui. Jų neturima 
to, kas aukščiau pavadinta gaivalinės arba savaimingos 
kūrybos vardu. 

Trys pagrindiniai fizinio lavinimo pradai ne tik pradygsta 
apčiumpama nauda materijaliniam žmogaus gyvenimui, bet, 
kaip esame matę anksčiau, irgi tiesia pamatų hūmanitarinei 
kultūrai. Todėl privalu jie išlaikyti visame, kas mankšto 
žmogaus kūną, būtent, judamuosiuose žaisluose, ritmingoje 
gimnastikoje, sporte, pagaliau — mechaniniame darbe. Tik 
tada fizinė kultūra pagamins galingą ir tikslingą, tamprų 
ir gražų kūną, jungiantį savyje visa, kas sudaro kultūrin¬ 
gosios padermės tipą. Maža to. Tinkamai suprantama 
kūno kultūra turės sutapti su atskėtišku jo valdymu ir iš¬ 
laikyti jo skaistumą, kaipo dermės ženklą doriniam kūno ir 
sielos sutarimui. 

Iš materijalinės prigimties gagrindo dera kilt j grynai 
humanitarinę kultūrą, kuri sudaro žmogui tikrai savišką 
veikimo sritį. Iš auklėtojo pusės ji perteikiama, o iš auklė¬ 
tinio pusės — jsigjjama, kaip jau žinome, protinimu, dorinimu 
ir ėstetinimu, kas galima išreikšti vienu kultūrinimo žodžiu. 
Protinimo mokslas, arba didaktika, bus padariusi didžiausios 
pažangos iš visų kultūrinimo sričių. Nors naujieji didaktikos 
patyrimai toli gražu nėra dar plačiai jėję j mokymo praktiką, 
tačiau šita sritis žadina daugiausia pasitikėjimo savo ateitimi. 
Užtat dorinimas ir ėstetinimas, kuriuodu turėtų žengti gre¬ 
timais su protinimu, žymiai tebeatsileka pedagogijos prak¬ 
tikoje, ir net tinkamas jųdviejų reikalo supratimas nėra dar 
pakankamai įsigalėjęs plačiosios visuomenės sąmonėje. 

Žmogus, gerai išmankštytas grynai fiziniu būdu ir dargi 
išlavintas realine proto pakraipa, bet tinkamai neišauklėtas 
doros ir aukštųjų jausmų atšvilgiu, gal dažnai būti daug 
pavojingesnis civilizacijai už laukinius žvėris. Didysis karas 
suteikė tam daugybę ryškiausių pavyzdžių ir tuo dar kartą 
įtikimai patvirtino pedagoginės pilnatvės dėsnį. Kultūriniam 
ugdymui nevalia pamiršti, jog fizinę ir intelektualinę žmogaus 
galybę privalo vaduoti individualinės bei visuomeninės doros 
motyvai, ir šita tiesa turi būt įdiegta bręstančiai kartai drauge 
su materijaliniu ir dvasiniu jos penu. Reik tad, kad protinimas 
ne tik nekenktų dorinimui, bet atatinkama savo linkme padėtų 
jam atlikti jojo uždavinį. Deja, dorinimo uždavinys retai dar 
kada teimamas ex officio. Atsitinka tai iš dalies todėl, kad 
dorinimo pareigų negalima įsprausti į konkrečias lytis ir 
suskirstyti pamokomis, jei neskaitysim retai kur esamo etikos 
dėstymo. Todėl mokykla, kurios veiksmu privalo vykti pilnas 
kultūrinimo darbas, jei nekenkia, tai retai kada tepadeda 
šeimai ir Bašnyčiai dorinti jaunuomenę individualiniu ir 
visuomeniniu atžvilgiu. 

Tačiau ir dorinimu nesibaigia tikras kultūrinimas: jis dargi 
reikalauja ėstetinimo. Tūlam ėstetinimo vaisiai pasirodys 
maloniu gyvenimo priedu, neturinčiu betgi realios reikšmės. 
Nekalbant jau apie tai, kad šita nuomonė būtų labai abejotina 
filosofiniu atžvilgiu, pravartu pastebėti, ką šituo klausimu 
išrodo mums vidurinių amžių ir renesanso istorija. Vidu¬ 
riniai amžiai buvo apleidę drauge su fizine kultūra ir ėstetinimo 
pareigas. Todėl vykęs kontrasto dėsniu renesansas ėmė purenti 
šitas dirvas ir ėstetizmą paskelbė net gadynės obalsiu; tuo 
tarpu protinimo, dorinimo ir religinimo pareigos, aukštai 
stovėjusios viduriniais amžiais, ėmė smukti žemyn, o su 
jomis palengvėl bet ilgam, nes ištisiems šimtmečiams, buvo 
laidojamas tariamojo šviesingumo prietaruose pozityvusis vidu¬ 
rinių amžių palikimas. Kas dabar gal išskaičiuoti visas iš¬ 
davas, kurios buvo užsimezgusios vienašaliame vidurinių 
amžių krypsme? Ir ne pripuolama buvo tai, kad viduriniai 
amžiai, apleidę kūno kultūrą, pakankamai nesidomėjo dailiuoju 

menu. Kūno kultūros ir dailiojo meno pastangomis materija 
apvelkama naujomis lytimis, kurios aukštųjų jausmų sparnais 
kįla iš žemės į padanges. Tuo tarpu naujųjų laikų menas, 
paniekinęs padanges, j kurias buvo įsirėmę viduriniai amžiai, 
riedėjo kaskart žemyn, kol atsidūrė XlX-ame štm. nuogo 
realizmo pakalnėje. Priminta čia tik vienu atžvilgiu istorija 
iš tikro yra daug sudėtingesnė, bet ir to pakanka, kad įsi¬ 
tikintume, kokios reikšmės gal turėti ėstetinimo klausimas. 

Ėstetinimas privalo pratinti žmogų visų pirma dailinti 
gražiomis lytimis visą materijalinį gyvenimą savyje ir aplin¬ 
kiniame pasaulyje, o paskui, remiantis savaiminga kūryba, 
apie kurią buvo kalbėta anksčiau, eit į dailiojo meno kūrybą 
ir kelti gyvenimą į naujus grožio laipsnius, siekiančius idealaus 
buities stovio. 

Taigi protinimas veda pažinimo, dorinimas — tobulinimosi 
ir ėstetinimas — grožėjimo takais. Ogi visas kultūrinimo 
darbas, lavindamas ir auklėdamas visas žmogaus galias ir 
maitindamas jas civilizacijos laimėjimais, privalo įdiegti 
žmogui nenuilstamo stengimosi vykti pažangos keliais vaduo¬ 
jantis aukščiausiais tiesos, gėrio ir grožio idealais. Ir štai 
hūmamtarinei kultūrai tenka čia susidurti su absoliuto pro¬ 
blema ir patirti ribų savo galimybėms. Jei nenorėsime, kad 
šitie idealai virstų tuščiais žodžiais, turėsime juos atremt į 
realaus absoliuto esmę. Tuo tarpu žmogaus santykiai su 
šituo absoliutu, t. y. su Dievu, reiškiasi jau religijos lytimis. 
Tokiu būdu, jei kultūra iš vienos pusės remiasi materijaline 
prigimtimi, tai iš antros pusės, nuosaikiai plečiama, ji reika¬ 
lauja sau papildymo religijos srityje. Tad ir pilnutinis ūgdymas 
tur apsivainikuoti religinimo pareigomis. 

Hūmanitariniam protinimui religinime atatinka tikėjimo 
gaivinimas, dorinimui — meilės auklėjimas, ėstetinimui — 
vilties žadinimas. Šitų trijų teologinių dorybių skatinimas 
sudaro subjektyvų religinimo uždavinį. Eidamas objektyvų 
uždavinį religinimas patiekia žmogui dogmatinio išsilavinimo, 
auklėja jame religinio bendravimo įpročius ir pratina jį prie 
sakramentalinio gyvenimo. Dogmų išpažinimas, šventųjų 

bendravimas ir sakramentalinė praktika štai trys pagrindinės 
religinio gyvenimo sritys, kur randa aukščiausio patenkinimo 
teorinis, praktinis ir estetinis žmogaus reikalai. Taip su¬ 
harmonizavęs visas žmogaus galias ir suliejęs visas jo 
gyvenimo sritis j vieną tėkmę, nukreiptą į dievybės jūres, 
pilnutinis ugdymas sukurs pilnutinį žmogų. 

Baigiant esmingą pilnutinio ugdymo nusakymą pravers 
padarius keletas bendrų išvadų. Pirma, kiekviena atskira 
ugdymo pareiga privalo derintis su visa jo sistema ir atatikti 
galutinam jo tikslui. Antra, kiekviena atskira ugdymo pareiga 
taip ar šaip atsiliepia visame žmogaus gyvenime, ir todėl 
kurios vienos jų apleidimas ar iškreipimas turi neigiamosios 
įtakos visoms kitoms ugdymo sritims. Galop trečia, pilnutinis 
ugdymas tėra vienas iš tikro tikslingas ir todėl griežtai pri¬ 
valomas kiekvienam pedagoginės sistemos laipsniui, nežiūrint 
faktino josios dydrodžio. 

H. 

Nustačius pilnutinio ugdymo esmę ir savybes, man tenka 
iš eilės trumpai nusakyti vykdomieji jo veiksniai. Visų pirma 
reik žinoti, jog šitie veiksniai skirstomi į pašauktuosius ir 
pripuolamuosius. Pašauktųjų paprastai nurodoma trejetas: 
šeima, valstybė ir Bažnyčia. Vietoje valstybės bus tikriau 
pastačius mokyklą, nes valstybės rolė ugdymui visuomet 
reiškiasi per mokyklą, tuo tarpu kad mokykla ne visuomet 
yra valstybinė įstaiga. Taigi šeima, mokykla ir Bažnyčia, 
štai trys veiksniai, kurie iš pašaukimo tarnauja ugdymui 
vykdyti, kai visi kiti Ogdomieji veiksniai eina į šitą tikslą 
pripuolamuoju būdu. Tarp trijų pašauktųjų ugdymo veiksnių 
ir trijų gyvenimo sričių pigu pastebėti tam tikras atatikimas. 
Juk šeima iš savo pagrindo yra sritis, kur užsimezga psicho¬ 
fizinė naujosios kartos prigimtis. Tiesa, sulig gimdymu ir 
auklėjimu paprastai įdiegiami šitai prigimčiai šiokie ar tokie 
kultūros ir religijos polinkiai, kurie dažnai tur sprendžia¬ 
mosios reikšmės visam tolimesniam žmogaus gyvenimui, 
tačiau religinimas ir kultūrinimas, kad ir esti privalomomis 


79 



Pilnutinio Ugdymo Gaires 


šeimos pareigomis, vis dėlto nesudaro tiesioginio jos užda¬ 
vinio. Kultūrinimo tikslams tiesioginiu būdu tarnauja mo¬ 
kykla, — bendrojo lavinimo mokykla — bendram kultū¬ 
rinimui ir specijalaus lavinimo — vienai kuriai jo šakai. Tai 
betgi nereiškia, kad mokykla galinti iš vienos pusės apleisti 
žmogaus prigimties ugdymą, grendžiantj pastovios atramos 
humanitarinei kultūrai, ir iš antros pusės — nesirūpinti 
religinimu, tiekiančiu šitai kultūrai aukštesnės prasmės. Kul¬ 
tūrinimas, reiškiąsis, kaip žinome, protinimu, dorinimu ir 
ėstetinimu, vien nuosvaros tetur mokyklos uždaviniuose. 
Pagaliau ir Bažnyčiai rūpi ne vienas tik religinimas, nes 
religinimo sėkmė pareina nuo dorinimo, o šis pastarasis 
savo ruožtu — nuo prigimties lavinimo ir šiaip jau nuo 
bendro kultūrinimo. 

Iš čion jau matyti, jog šeima, mokykla ir Bažnyčia, 
vykdydamos specijalius savo uždavinius, yra tampriai surištos 
su viena kita bendru pilnutinio ugdymo tikslu. Tai reiškia, 
jog pilnutinis ugdymas pilnatvės principui išlaikyti praktikoje 
reikalauja pilno šeimos, mokyklos ir Bažnyčios solidarumo. 
Iš tikrųjų šitą solidarumą nulemia jau krikščioniškoji pasau¬ 
lėžiūra, kuria vaduojasi katalikų pedagogija lygiai taip pat, 
kaip ir visas jų gyvenimas. 

Reikalaujamas šeimos, mokyklos ir Bažnyčios solidaru¬ 
mas neleidžia mokyklai būti neutraliai pasaulėžiūros atžvilgiu. 
Faktinai neutralumo principas ir negal būti nuosaikiai išlai¬ 
kytas jokioje mokykloje, nes jo griežtas vykdymas būtų 
lygus mažne pilnam atsisakymui nuo materijalinio arba 
objektyvaus ugdymo uždavinio. Jei ugdymas tenorėtų pa¬ 
sitenkinti labiausiai formaliniu savo uždaviniu ir sulig tuo 
lavinti tik žmogaus galias nietiekiant jam pozityvių kultūros 
ir religijos vaisių, pareinančių nuo bet kurios pasaulėžiūros, 
tai kiekvienas bręstąs žmogus turėtų pasaulėžiūros srityje 
atlikti individualinėmis savo pastangomis darbą, kuris pa¬ 
prastai dirbamas didelės žmonių daugybės per ištisus amžius. 
O kadangi toks darbas nors kiek pakenčiamai vienam žmogui 
neįveikiamas, tai pažanga, kiek ji pareina nuo pasaulėžiūros 

tobulėjimo, būtų labai sukliudyta. Ruošdama žmogų tikrai 
pažangai pedagoginė sistema privalo auklėti jame kuo- 
daugiausia laisvos inicijatyvos, kad jis galėtų sąmoningai 
palaikyti teigiamąsias ir atmesti neigamąsias praeities tradi¬ 
cijas ir drąsiai žengti pažangos keliais. 

Nuosekliam mokyklos neutralumui esant negalimam, 
visai teisingas yra principinis reikalavimas, kad kiekvienas 
žymesnis žmonių būrys, sujungtas bendra pasaulėžiūra, turėtų 
savų mokyklų. Tik turėdama savų mokyklų katalikų visuo¬ 
menė tegal lemtai suderinti šeimos, mokyklos ir Bažnyčios 
darbus pilnutiniam ūgdymui vykdyti praktikoje. 

Iš to, kad pedagogijos teorija bei praktika faktinai negali 
būti neutralios pasaulėžiūros atžvilgiu, ir kad sulig tuo mo¬ 
kykla privalo remtis tų žmonių pasaulėžiūra, kurie ją steigia, 
dera padaryti bendra išvada, jog mokykla normaliose ap¬ 
linkybėse, arba teišeinant vien iš principo, negali būti 
valstybės veikimo organu. Nuoseklaus mokyklos suvalsty- 
binimo neleidžia ne tik jos savybės, pažymėtos aukščiau, 
bet ir tiesioginiai valstybės uždaviniai. Pagrindinė valstybės 
pareiga yra išlaikyti visuomenėje teisėtus tvarkos bei gerovės 
pamatus laisvės ir lygybės principais, bet tai toli gražu 
nejgalioja valstybės, kuri, kaipo tokia, negal turėti savos 
pasaulėžiūros, spręst apie pasaulėžiūrą, dėtiną j pedagoginės 
sistemos pamatą. Užtat, neišsilenkdama iš tiesioginių savo 
uždavinių plotmės, valstybė gal ir privalo laiduoti visuome¬ 
ninės santvarkos priemonėmis tinkamas sąlygas kultūringajai 
mokyklai tarpti, ir dargi taip, kad šitos sąlygos atatiktų 
kiekvienos neišeinančios iš valstybingumo ribų pasaulėžiūros 
reikalams sulig laisvės ir lygybės principais. Taigi reikala¬ 
vimas nepriklausomos, pasaulėžiūros atžvilgiu, nuo valstybės 
katalikiškos mokyklos pateisinamas ne tik mokyklos, bet ir 
valstybės esme. 

Jei dabar norėčiau kalbėt apie tai, kuo turėtų pašižymėti 
šeima, mokykla ir religinimo vykdytojai, kad atitiktų pilnu¬ 
tinio ūgdymo uždaviniams, tai šitas noras nuvestų mane 
toliau, nekaip priderėtų šiuo atveju. Tekonstatuosiu vien 

faktą, jog šitie ugdymo veiksniai pas mus leidžia pageidauti 
daug daugiau, negu paprastai manoma. Pavyzdžiui imkime 
mūsų mokyklą. Neužtektų katalikams turėti savų mokyklų, 
kas paprastai katalikų pageidaujama; neužtektų taip pat 
pakelti jų lygis iš dabarties mokyklų stovio, apie ką paprastai 
svajojama; reikėtų dargi griežtai keisti dabartinių mokyklų 
sistema vaduojantis pilnutinio ugdymo reikalavimais, kas 
jau retai kada kiek aiškiau nusimanoma. 

Iki šiolei tiek realinė mokykla, kiek ir klasinė sirgdavo 
vienašališku intelektualizmu, nors pirmoji laikydavos labiau 
natūralistinės, o antroji — humanistinės pakraipos. Pilnutinis 
ugdymas, neprivaląs, kaip žinome, vengti nei natūralinių 
nei humanitarinių pradų, jungia šituos abiejų rūšių pradus 
pusiausvyroje, įvesdamas juos į pilnutinio gyvenimo sintezę, 
kur religija pildo vyriausiąją vadovavimo rolę. Taip sinte¬ 
tinimo būdu pilnutinis ugdymas iš principo sutaiko klasinės 
ir realinės mokyklos priešingumą ir nustato vieną tikrai 
tikslingą tipą bendrojo lavinimo mokyklai. 

Be to, pilnutinio ugdymo mokykla turėtų ne vien protinti 
jaunuomenę, kas paprastai daroma, bet ir sistemingai ją 
dorinti ir ėstetinti, ko paprastai nedaroma, nekalbant jau 
apie sistemingą fizinį mankštymą, kuo paprastai apsimetama 
darant. Jei ne viskas galima įspraust į mokymo valandas, 
tai tas dar nereiškia, kad to mokykla ir neprivalanti daryti. 
Mokykla yra jaunimui mažas pasaulis, kur jis bręsta ne 
vien tik protu, bet ir daugeliu kitų atžvilgių; o jei taip, tai 
šitas brendimas privalo būti sistemingai ir planingai vaduo¬ 
jamas. Pavyzdžiui, tinkamas mokytojų bendravimas su 
mokiniais iš vienos pusės ir tam tikras mokinių draugavimas 
su vienų kitais — iš antros sudaro esminę mokyklos gy¬ 
vavimo pusę, kuri nevalia jos vadovams apleisti be nusidėjimo 
savo pareigoms jau dėl tos priežasties, kad čia dedami 
pamatai tam visuomeniniam išsidirbimui, kuriuo paskui 
laikosi visuomenės santvarka. Apie tai kiek geriau už kitas 
tautas nusimano anglai ir štai kodėl jų padermė taip ryškiai 

skiriasi nuo kitų tautų būdo išlavinimu, nors nusileidžia 
kai-kurioms iš jų intelektualiniu išsimiklinimu. 

Ne mažiau, kaip kad mokykla, tebepalieka vietos pagei¬ 
davimams mūsų šeima, kuri turėtų tapti tikru krikščioniškuoju 
židiniu ir su visu sąmoningumu eit ūgdymo pareigas, o taip 
pat mūsų religintojai, kurie, dirbdami svarbiausią ūgdymo 
darbą, turėtų geriausiai prisiruošti prie jo tiek bendru, kiek 
ir pedagoginiu atžvilgiu. Pastariesiems svarbu gerai numa¬ 
nyti, jog religinimas, nevedamas sutartinėje su prigimties ir 
kultūros reikalais ir neeinąs pažangiai plintančiais ratais 
greta su bendru lavinimu, labai dažnai ne tik neatneša 
pageidaujamų vaisių, bet gal net pakenkti religiniam auklė¬ 
tinių gyvenimui, apsunkindamas įvairių gyvenimo sričių 
derinimą. Tad religintojai privalo ne tik iškilti religiniu 
išsilavinimu, bet taip pat įsigyti reikiamo prityrimo prigimties 
dalykuose ir pralenktinai įveikti aktualias kultūros problemas. 
Tik tada jie stovės prideramoje savo pareigų aukštumoje. 

Tiek šiam reikalui apie pašauktuosius ūgdymo veiksnius. 
Apie pripuolamuosius maža čia tegali būti kalbos, nes jie 
neatlieka tiesioginių ūgdymo pareigų, nors dažnai turi didelės 
svarbos naujųjų kartų gyvenimui. Apystovų tarpas, visuo¬ 
meninės įstaigos, privatinių draugijų veikimas, spauda štai 
jau ištisa veiksnių eilė, kuri taip ar šiaip gal dirbti ūgdymo 
darbą. Juo aukščiau kjla visuomenės kultūra, juo teigia¬ 
mesnė palieka šitų veiksnių įtaka. Bet iš kitos pusės, pati 
visuomenės kultūra žymia dalimi pareina nuo sėkmingo 
ūgdomųjų organų veikimo, nes, apskritai tariant, visuomenės 
kultūra ir ūgdymo veiksniai yra surišti grįžtamąja savitarpio 
įtaka. 

III. 

Faktas, jog ūgdymo tobūlėjimas ir visuomeninė pažanga 
yra vienas antram sėkmingumo sąlyga, neleidžia tikėtis 
staigia pervarta ūgdymo sistemoje ir jos vienu sykiu išto- 
būlinimu. Čia dera eiti nuosaikios evoliūcijos keliu, mušant 
kaskart stipriau j silpnas tradicinio ūgdymo puses. Keletą 

jo pagerinimų, ypatingai privalomų dabartinių įvykių aky- 
vaizdoje, norėčiau primygtinai pabrėžti, baigdamas savo 
referatą. 

Visiems aišku, jog sėkmingas ugdymo darbas negalimas 
be šiokios ar tokios drausmės, arba skatinimo priemonių 
sistemos. Drausmės sistemos klausimas galų gale suveda¬ 
mas prie to, kokiomis lytimis privalo ugdyme reikštis 
pagyrimas ir papeikimas. Praktikoje pastebima ištisa drau¬ 
smės priemonių eilė, kaip antai: pataikavimas geiduliams, 
fizinė bausmė, rivalizacijos, arba lenktyniavimosi skatinimas, 
idealinių polinkių žadinimas. Veik visoms drausmės rūšims 
galima rasti gynėjų pedagogijos istorijoje. Tačiau norint 
jas teisingai įvertinti, reik skirti jų lygstamoji vertė nuo 
nelygstamosios. Nusakytoje aukščiau drausmės priemonių 
eilėje tik pirmoji, t. y. pataikavimas geiduliams, teverta 
nelygstamojo pasmerkimo, tuo pačiu laiku kaip paskutinioji, 
t. y. idealinių polinkių žadinimas, užsitarnauja nelygstamojo 
gynimo. Tuo tarpu iš dviejų greta stovinčių priemonių seka¬ 
moji tur lygstamosios nuosvaros palyginant su pirm einan¬ 
čia. Taip iš dviejų blogybių fizinė bausmė yra geresnė už 
pataikavimą geiduliams, lenktyniavimosi sistema už fizinę 
bausmę ir tik idealinių polinkių žadinimas, būdamas vienin¬ 
telė padori skatinimo priemonė, griežtai pralenkia visas kitas. 

Surašyta čia drausmės priemonių tvarka nėra visai pri¬ 
puolamas dalykas. Faktinai jos laipsniais kilo ir kįla peda¬ 
goginės teorijos bei praktikos tobulėjimas. Buvo laikas, ir 
dargi labai neseniai, kai fizinė bausmė buvo laikyta būtina 
drausmės lytimi. Potam imta ginti ir iki šiolei tebeginama 
lenktyniavimosi sistema jaunimui skatinti mokykloje. Galima 
sakyti žymiausioji pedagogų dauguma teberanda lenktynia- 
vimąsi tinkamiausiu ūgdomuoju akstinu. Tuo tarpu šitoje 
lenktyniavimosi apologijoje glūdi didelis nesusipratimas. Jei 
rivalizacijos skatinimas mokykloje yra kiek geresnė priemonė 
už fizinę bausmę, tai tas dar nereiškia, kad šita priemonė 
yra gera iš savo esmės. Statant plačiai klausimą, ką reiškia 
mūsų laikais lenktyniavimosi sistema mokykloje, dera atsakytii 

jog ji nėra kas kita, kaip tik reikšmingas atspindis tos 
induvidualistinės rivalizacijos, kuri, sudarydama ekonominės, 
socijalinės ir politinės kapitalizmo santvarkos pagrindą, yra 
pastūmusi pasaulį į kruvinas rungtynes. Taigi žemažiūriai 
lenktyniavimosi sistemos gynėjai ir vykdytojai, nenusimany¬ 
dami, tapo dalyviais pasaulinėje katastrofoje. 

Apskritai bene geriausiu vertinimo matu pedagogui bus 
tai, kurių skatinimo priemonių jis vartoja ugdymo darbe, 
nes juo tobulesnės yra priemonės, juo sunkesnis yra tinka¬ 
mas jų naudojimas. Pedagogas, ginąs kokią netikusią 
priemonę, tuo pačiu teikia sau testimonium paupertatis. 
Užtat tikras pedagogas, kaip kad parodo Fenelono pavyzdys, 
visą įtikinėjimo galybę, visą dorinę savo įtaigą tevartos vien 
idealiniams polinkiams skatinti ir pasieks to, ko jokiomis 
kitomis priemonėmis nebepasiekiama. 

Tad pilnutinio ugdymo vykdytojai turėtų skatinti jaunuo¬ 
menėje ne individualistinių lenktynių įgeidžius, bet idealinius 
polinkius derinant juos solidarumo sutartinėje. Solidarumas, 
štai obalsis, kuris mūsų laikų akyvaizdoje vienas tetinka 
visuomeninei ugdymo pareigai. Šitoje pakraipoje privalu 
išlaikyti visa sistema pradedant paprastais ugdymo žaislais 
ir baigiant aukščiausiomis dvasios apraiškomis. 

Kalbėdamas anksčiau apie dorinimą, visą laiką buvau 
turėjęs galvoje jaunųjų kartų visuomeninimą, kaipo sude¬ 
damą jo dalį. Tuomet tyčia maža apie tai teprimindavau, 
kad dabar galėčiau primygtinai kelt aikštėn visuomeninimo 
reikšmę tolimesnei pasaulio pažangai. Tikras visuomenini- 
mas privalo visų pirma gydyti pasaulį nuo to individualizmo, 
kuris pasirodė jam tiek kenksmingas, ir kuriuo jis visgi tebe¬ 
serga iki šiolei. Tai nereiškia, jog reikėtų smerkti kiekvienas 
individualizmas visais atžvilgiais. Žmogaus prigimtis gal ir 
privalo reikštis individualinėmis lytimis ištisame kultūrinės 
kūrybos plote. Bet individualizmui nevalia būti išnaudojimo 
veiksniu toje egojistinėje kovoje už būvį, kuri sulig teisybe 
turėtų būti pakeista solidarine gyvenimo santvarka. Visuo- 
meninimas turėtų kaip tik malšinti žmogaus prigimties 

linkmę į egojizmą ir ruošti jame gyvą individualinių ir 
visuomeninių pradų sintezę. 

Itin mokyklų vedėjai privalo gerai nusimanyti laiką savo 
rankose svarbiausią naujųjų kartų visuomeninimo veiksnį. 
Mokykla yra mažoji visuomenė, iš kur įgyti įpročiai nešami 
vėliau į platų tikros visuomenės gyvenimą. Kokiu draugu 
žmogus yra įpratęs būti mokykloje, tokiu visuomenės nariu 
bus jis paprastai gyvenime. Ir jei žmonija dabar serga tikro 
visuomeniškumo stoka, tai jos žaizdų gydymas tur prasidėti 
kaip tik mokykloje. Bet pirm šitam tikslui reikėtų ji reor¬ 
ganizuoti tokiu būdu, kad jos auklėtiniai įprastų aukoti 
egojistiniais savo polinkiais mokyklos gyvenimo tvarkai ir 
harmonijai, sugebėtų draugiškai valdytis laisvės ir lygybės 
principais ir pamėgtų sutartinai reikšti kuriamąsias savo 
pastangas. Žinoma, visuomeninimo pareigų mokykla nepa¬ 
jėgia visai tinkamai atlikti nepadedant šeimai, kuri mėto 
ūgdomąsias sėklas į jaunųjų sielų dirvą, ir Bažnyčiai, kuri 
teikia aukščiausių sankcijų doriniam ir todėl galutinoje są¬ 
skaitoje — visuomeniniam gyvenimui. 

Tai, kas pasakyta apie tikrą visuomeninimą, kaipo ruo¬ 
šimą individualizmo ir universalizmo sintezės visuomeniniuose 
santykiuose, dera taip pat tikram tautiniam auklėjimui, kuris 
turėtų ruošti tokią pat sintezę tarptautinių santykių srityje. 
Jei vos dabar teužsimenu pirmą kartą apie tautinį auklėjimą, 
tai nebūtų teisinga manyti, kad maža reikšmės jam tepripa- 
žįstu pilnutiniame ūgdyme. Tiesa, jis nėra radęs vietos 
ugdymo turinyje ir, būtent, todėl, kad tarnauja šitam pasta¬ 
rajam reiškimosi lytimi. Tai plaukia jau iš pačios tautinio 
gyvenimo esmės, nes tautybė yra sutelktinė individualybė, 
kurios lytimis reiškiasi kultūrinė kūryba. Būdama kurios 
vienos visuomenės gyvenimui reiškimosi lytimi, bet ne turiniu, 
tautybė, aiškus dalykas, negali būti žmogui tikslu ir tėra 
viena prigimta ir faktinai būtina kultūrinio gyvenimo prie¬ 
monė. Tai supratus pigu jau numanyti, jog tautinis indivi¬ 
dualizmas, liečiąs sutelktinio gyvenimo lytis, ir žmogaus 
dvasios universalizmas, sudarąs šito gyvenimo turinį, privalu 

suderinti sintezėje, kur rastu sau tinkamos vietos ir tautų 
skirtingumas ir žmonijos vieningumas. 

Tikram tautiniam auklėjimui yra svetimas nacijonalizmas, 
kuris laiko tautybę tikslu. Ypač mūsų laikais tai svarbu 
gerai numanyti, nes naujųjų laikų nacijonalizmas ir buvo 
tuo veiksniu, kuris imperijalizmo pavidalu perkėlė kalbėtą 
individualizmą iš visuomeninio tautų gyvenimo j tarptautinius 
santykius ir davė pradžios ženklą pasauliniam Karui. Gerai 
suprastas patrijotinis auklėjimas tur sutaikyti naujose kartose 
individualines tautinio gyvenimo apraiškas su visuotinuoju 
visos žmonijos solidarumu. Šitas žmonijos taikymo darbas 
gal ir privalo būti varomas visame ugdymo plote šeimoje, 
mokykloje ir Bažnyčioje, o tam geros progos atsiranda ant 
kiekvieno žingsnio, kad tik auklėtojams netrūktų nusima¬ 
nymo, geros valios ir kilnios širdies. 

Tuo tarpu, juo aukštesni yra ugdymo idealai ir juo 
tobulesnė yra drausmės sistema, remiantis idealiniais žmo¬ 
gaus polinkiais, juo daugiau reikalaujama nuo pačių ugdy¬ 
tojų nusimanymo ir sugebėjimo. Jei tad tikras žmonijos 
žaizdų gydymas turi prasidėti nuo pilnutinio naujųjų kartų 
ugdymo, tai pats šitas ugdymas turi prasidėti nuo tinkamo 
pačių ugdytojų ruošimo. Štai nuo ko tenka pradėt ir mums, 
norintiems pagrįsti savo tautai tobulesnį ir laimingesnį gy¬ 
venimą. Pavyzdinga vidurinė mokykla ir aukštasis pedago¬ 
ginis institutas, suvienytu bendrais pilnutinio ugdymo tikslais, 
galėtų sudaryti užuomazgą šitam svarbiam darbui. Iš čion 
plintančiais rata’s turėtų kaskart smarkiau skėstis į visą 
tautą tikro atgimimo žygis. Bet šiam kartui nebekalbėsiu 
daugiau apie šitą grynai praktinį sumanymą. Pakaks į jį 
nurodžius, kaipo į praktinę viso mano pranešimo išvadą. 

Baigdamas tenorėčiau dar kartą pabrėžti, jog didieji mūsų 
laikų įvykiai stato pedagogijos dirvoje naujų uždavinių taip 
pat mums, kaip ir visam pasauliui. Būtent, svarbu peda¬ 
gogijos priemonėmis taisyti tai, kas tarptautiniuose santy¬ 
kiuose vedė prie imperijalistinio karo, o visuomenės viduje — 
prie demagoginės revoliucijos. Einant į šitą tikslą dera į 

pedagoginės teorijos pamatą dėti pilnatvės principas, sulig 
kuriuo privalu sutartinai lavinti žmoguje visos galios ir 
ruošti jis vykdyti savo uždavinius visose gyvenimo srityse. 
Praktikos atžvilgiu svarbu nustatyti solidarumas tarp visų 
ugdomųjų veiksnių ir ypač tarp pašauktųjų, kuriais yra 
šeima, mokykla ir Bažnyčia. Toliau idealinių polinkių ska¬ 
tinimas turi sudaryti Ogdomosios drausmės pagrindą ir 
vietoje rivalizacijos įgeidžių stiprinti solidarumo įpročius. 
Galop šiais laikais ypatingos svarbos turi tinkamas ruošimas 
individualizmo ir ūniversalizmo sintezės, kuri padėtų asmens 
ir visuomenės Solidarumui persimest į tarptautinę sritį ir 
realizuoti tikrą žmonijos vienybę laisvų ir lygių tautų są¬ 
jungoje. Tik šitaip vedamas ugdymo darbas leis mūsų tautai 
ir visai žmonijai tikrai pasiruošti tikslams, kuriuos Apvaizda 
yra nuskyrusi mūsų pasauliui. 

Šiauliai, 1921 m. gruodžio 27 d. 

St. Š-is. 

Pirmutinės Prielaidos Visuomeninei 
Kritikai Lietuvoje. 

Dėdama šitą straipsnį, kad ir nebaigtą. Redakcija turi gal¬ 
voje reikalą iškelt aikštėn teigiamosios kritikos principus. Tuo 
pačiu tikslu įdėta ir du išverstu E. Heilo rašiniu apie literatinę 
kritiką. Jei pirmame „Romuvos“ numeryje Redakcija yra tie¬ 
sioginiu būdu pratarusi į savo skaitytojus ir bendradarbius, tai 
dabar, primintais straipsniais, ji taria, kad ir netiesioginiu būdu, 
idėjiniams savo priešams garbingos kovos, reiškia — tam 
tikro susipratimo žodį. Kritikos klausimą Redakcija laiko 
ypatingai aktualiu dabartinei mūsų tėvynės padėčiai būtent 
todėl, kad visuomeninė kritika, tapusi paskutiniais laikais 
atdara žaizda mūsų visuomenės kūne, ėda šitą kūną kaip 
tik tada, kai savo ūgiui jis reikalauja kuodaugiausia sveikų 
jėgų. Teikiama ant „Romuvos“ puslapių kritikos kritika 
pageidautų susekti kruvinos mūsų žaizdos priežastis ir nu¬ 
rodyti jai gydomųjų priemonių. 

Redakcija. 


I. Dvasios verguvė dabartinio gyvenimo bėgyje: 

/. Dvi Jos rūšys: dvasios senatvė , arba konservatizmas , 
ir savaimingas pervartingumas. 2 . Kraštutinės jųdviejų 
reiškimosi lytys dabartyje: nacijonalistinis imperijaliz- 
mas ir kosmopolitinis bolševismas. 3 . Tikrosios pa¬ 
žangos kelias . 

II. Lietuvių tautos atgimimas šių dienų įvykių 
akyvaizdoįe: 

/. Tautinis lietuvių atgimimas , kaipo protestas prieš 
senąją istorijos pakraipą. 2. Valstybinio Lietuvos at¬ 
gimimo supuolimas su demokratiniu šių dienų pasaulio 
užsimojimu. 3. Pagrindinis dydrodis Lietuvos gyve¬ 
nimui spręsti. 

III. Opozicinė kritika Lietuvoje: 

/. Konservatyvus lenkininkų ir pervartingas bolševikų 
nusistatymas. 2. Tarputinės grandys iš dešinės ir iš 
kairės. 3. Neigiamosios kritikos žymės. 

IV. Teigiamosios kritikos savybės ir uždaviniai: 
1. Intelektualinis pasiruošimas. 2. Moralinis nusista¬ 
tymas. 3. Formalinis padorumas. 4. Tikslingumas. 

I. 

Visi žinome ir patys mažiau ar daugiau juntame, jog 
gyvenimas po neseniai pritirtų didžiųjų įvykių liko nelyginant 
sunkus tiek materijaliniu, kiek ir dvasiniu atžvilgiu. Žymus 
ekonominis nuskurdimas, aštrus socijalinis luomų trynimasis, 
nuolatinis politinės padėties svyravimas, fizinės bei psichinės 
sveikatos sumenkėjimas, ryškus doros susilpnėjimas, pagaliau, 
neaiškus ateities likimas, — visa tai sunkia našta yra užgulę 
dabartinę mūsų kartą. 

Visi tai juntame, bet nelygiai šitą naštą pakeliame ir 
nevienodai nusistatome šių laikų gyvenimo bėgyje. Kaskart 
daugiau atsiranda nekantrumo ir nerimo sujaudintų žmonių, 
kurie su pasiilgimu grįžta mintimi į „gerus senus laikus“ ir 
ten ieško tariamosios paguodos: jie ieško su stebėtinu na- 
jyvumu ligai vaisto kaip tik ten, kur glūdi jos šaknis. Tai 
smulkių įpročių ir siauros minties žmonės, kurių dvasios 
akiratis nesiekia toliau už jų gyvenamo urvelio apylinkės 
Tačiau ne šitų žmonių dydrodis yra tikrai reikšmingas 
mūsų gyvenamiems laikams bei įvykiams. Norint deramai 
spręsti apie šiuos pastaruosius, privalu atsivaduoti nuo dau- 

gelio sunkių įspūdžių, kurie slegia mūsų psichiką ir verčia 
mūsų protą daryti spręsmų, neatatinkančių tikrumai. Kad 
šių dienų gyvenimas pasidaro kartais beveik nepakenčiama 
našta, visi, kaip pasakyta, sutinkame; bet peranksti būtų dar 
iš čion spręsti, jog tie, kuriuos laimė ar nelaimė yra pri¬ 
spyrusi šiuo metu griebtis visuomenės vairo, yra sukrovę j 
gyvenimo laivą visas jo sunkenybes. Dažnai, jei ne daž¬ 
niausiai, naujiems vairininkams tenka vesti gyvenimo laivą 
pro audras, kur jvarė jį senųjų vairininkų apakimas, ir šitas 
senųjų vairininkų apakimas yra tiek didelis, kad jie nesvy¬ 
ruoja nė kiek kaltindami naujuosius vairininkus, tarsi šitie 
būtų sukėlę pačias audras. Tikrieji kaltininkai su visu įnir¬ 
timu prikaišioja savo kaltes tiems, kas bando taisyti jų 
nelemtų nusikaltimų išdavas, — štai baisi neteisybė, štai 
dvasinio apakimo padaras. Ir neveltui ji pareikšta senumo 
žyme: dvasios senatvė, težygiuojanti vien seniai pramintais 
takais, nustoja pusiausvyros ir vedamosios nuovokos, kai 
gyvenimas išmuša ją nors kiek iš įprasto tako. Nauji įspū¬ 
džiai yra jai tiek nepaprasti, tiek nesuprantami, tiek užgauną 
jos rimtį, kad mažne kiekvienas jos spręsmas apie jų prie¬ 
žastis yra nesąmonė, tiesa, kartais sumaniai pridengta rimtumo 
skraiste. Palaikyti subrendusi dvasios laisvė gyve¬ 
nimo įvykių bei įspūdžių akyvaizdoje ir atsispirti 
temdančiai įpratimo įtakai, štai pirmoji prievolė 
to, kas tur ar nor tinkamai orijentuotis gyvenimo 
bėgyje, jį valdyti ar tik apie jį spręsti. Kas nepa¬ 
jėgia to pasiekti, netinka nei į vairininkus, nei į 
kritikus. 

Dvasios senatvė, arba konservatizmas, nėra vienintelė 
dvasinės verguvės apraiška: šituo atžvilgiu su ja sueina 
antras priešingumo polius, būtent — savaimingas pervartin- 
gumas 1 ). Būdamas tiesioginė reakcija prieš konservatyvią 
gyvenimo pakraipą, šis pastarasis, nekontroliuojamas blaivais 

i) Savaimingumui priešingumą sudaro sąmoningas nusistatymas; šitą priešin¬ 
gumą prancūzai išreiškia statydami priešais du būdvardžiu: spo ntanė ir reflėchi. 

St. Š is 

proto spręsmais, veikia su tuo pačiu dvasiniu aklumu, kaip 
kad ir pati pirmykštė akcija, prieš kurią jis yra jnikęs va¬ 
rytis. Čia jau ne įpratimas, bet kontrasto dėsnis veikia tarsi 
su mechaniniu būtinumu, temdydamas protą ir teveikdyda- 
mas valią viena tik ardomąja pakraipa. Jei konservatizmas 
yra dvasinės senatvės apraiška, tai pervartingumas yra visiško 
nesubrendimo, net ne jaunatvės, apraiška: jis panėši į vaiko 
žaismą, kai šis jaučia nenugalimo polinkio nusukti galvą 
savo žaislui, kad patenkintų smalsumą ir patirtų, kas gi išeis 
iš šito panūsto ardymo. 

Tiek konservatizmas kiek ir pervartingumas randa sau 
atramos žmogaus prigimties polinkiuose, tikrai pasakius, — 
jos silpnybėse; bet visai ypatingu būdu juodu remia viens 
antrą, kad ir esti nepaliaujamos kovos stovyje: čia veikia 
tasai primintas jau kontrasto dėsnis, kuris juo galingiau 
reiškiasi pažangos vyksme, juo mažiau tikro susipratimo 
ir sąmoningo nusistatymo apreiškia patys žmonės, pažangos 
dalyviai. Jei drauge su tuo konservatizmo ir pervartingumo 
reiškėjai nuolatos kaltina vieni antrus savo gerų norų ne- 
įvykimu, tai rasi daugiausia teisybės bus čia tame, kad 
kraštutiniu savo nusistatymu jie palaiko vieni antrus ir tuo 
pačiu padeda vieni antriems varyti savo nelemtą darbą. 
Toks jau yra priežastingas dviejų priešginybių ryšys, kai 
gyvenimo vyksme aklai pasiduodama kontrasto dėsniui. 

Mūsų laikai ir besireiškią jais įvykiai yra šituo atžvilgiu 
labai reikšmingi. Kas yra iš tikrųjų nacijonalistinis imperi- 
jalizmas ir kosmopolitinis bolševizmas, jei ne dvi kalbamos 
rūšies priešginybės? Ar imperijalistinis karas nesudarė tin¬ 
kamos dirvos demagoginei revoliucijai, ir sykiu, ar šita 
pastaroji ten, kur ji viešpatauja, neruošia dirvos grįžtamajai 
netikusios senovės bangai? Iš vienos pusės kapitalo, iš 
antros — proletarijato diktatūra, štai du slibinu, kuriuodu, 
besirydamu, vien antru minta ir sykiu viens antrą maitina. 

Tas viesulas, kuriuo pratrūko senasai musų pasaulis, 
buvo nuosekli jo krypsmo išdava. įsigalėjęs visuomenės 
santvarkoje ir tuo pačių daug kartų sustiprėjęs individuali- 

stinis egojizmas liko taip sakant objektyvuotas savo galybėje: 
iš žmogaus polinkių jis perėjo j visuomenės santvarką ir 
naudodamasis tuo, kad šita santvarka suteikė jam ginklą 
„produkuojamojo“ kapitalo pavidale, ėmė valdyti pasaulį. 
Faktinai buvo tai kapitalistų diktatūra, — savo rūšies oli¬ 
garchija, besikomplektuojanti lenktyniavimosi atranka. Su¬ 
organizuotas šitaip individualistinis egojizmas telkėsi tarp¬ 
tautiniuose santykiuose po tautinio ekskliuzivizmo vėliava ir 
tuo pačiu panaudodavo savo tikslams visą eilę stiprių psi¬ 
chologinių veiksnių. Eidamas tokiu nusistatymu senasai 
pasaulis jau nebegalėjo išvengti visuotinojo susidūrimo ka¬ 
tastrofos. Nebent senosios santvarkos šalininkai būtų savo 
laiku susipratę ir sutartinai pasiryžę gelbėti jį, krypstantį 
į nelaimę. Tuo tarpu šitie apakėliai iki šiolei nesiliauja 
ieškoję vieno kito vikresnio mušeikos, ant kurio galėtų 
suversti visą atsakomybę už visos savo draugės sužadintas 
imtynes. 

Kilusi prieš juos ir instinkto vedama reakcija geriau 
užuostė tikrus kaltininkus. Ir iš tikro ar bolševizmas, ma¬ 
žiau ar daugiau visur pasireiškęs stengimuosi prie tarptau¬ 
tinio proletarijato diktatūros, nėra ryškiausias protestas prieš 
kapitalistinio pasaulio paklaidas? Tiesa yra tai protestas labai 
pavojingas, kadangi jis reiškiasi tik aklu gaivaliniu ardymu 
ir stinga kultūringų pajėgų naujai kūrybai, tačiau ir šitoks 
jis turi savo lygstamojo pateisinimo ir moralinės nuosvaros 
palyginus su ta blogybe, prieš kurią jis protestuoja savo 
buvimu, ir kurios žygiais jis yra pašauktas į viešumą. Tuo 
tarpu senosios santvarkos šalininkai, beramindami savo 
sąžinę, pasiguodžia viltimi, jog pakanka grįžti į seną gyve¬ 
nimo santvarką, kad baisi bolševizmo šmėkla savaime pra¬ 
dingtų. Ir tai yra sprendimai žmonių, kurie giriasi ilgu 
prityrimu ir tikro gyvenimo pažinimu! 

Tarp dalykų, kurių jie nepajėgia nei tinkamai pastebėti 
nei teisingai įvertinti, yra faktas, kad gyvenimas, užtvenktas 
nepaprastais įvykiais ieško tikslingos išeities ir ją randa, 
kartais visai instinktyviai, tikrosios pažangos take. Iš pra- 

džios jis tik apgraibomis užčiumpa šitą siaurą taką, netvirtai 
ir svyruodamas padaro jame savo pirmus žingsnius, bet 
paskui, įgudęs juo žengti, pramina jį platyn ir galop juo 
pasileidžia plačia tėkme, pagaudamas ir traukdamas užpakal 
savęs visas senas kliūtis. Kad naujos pažangos reiškėjų 
pirmieji žingsniai yra netvirti ir svyruoją, senosios santvarkos 
šalininkai paprastai panaudoja savo nusistatymo naudai. 
Jiems, žinoma, pridera garbė tvirtai žygiuoti gerai pamintu 
taku, bet, deja, jiems nelemta suprasti, kad ne visi gerai 
praminti takai veda ten, kur kartais dera bei privalu eiti. 
Savo išdidžiu pasityčiojimu iš besipratinančių pažangos vei¬ 
kėjų jie ruošia sau, bet ne šiems pastariesiems, istorijos 
pasmerkimą. 

Norint išbristi iš šių laikų klampynės neišpuola nei eiti 
senais pramintais takais, kurie kaip tik yra į ją nuvedę nei 
aklai rinktis griežtai atbulo priešingumo pakraipos. Čia 
tertium datur: laisva, sąmoninga, realiomis šio meto ga¬ 
limybėmis matuojama pažanga pilnutinio idealo linkon. Ir 
gyvenimas, norėdamas išlaikyti pusiausvyrą, kad nesugriūtų, 
turi į šitos pažangos vagą perkelti savo svorio centrą. Bet 
dabar visuomeninės pusiausvyros saugotojams teks tapti 
taikme, į kurią pasipils įkyrūs smūgiai iš abiejų kraštinių 
sparnų, pasirodančių solidariais šitame ardymo darbe: juodu 
skuba apsidirbti su bendru savo priešu, tikėdamuosi pasku 
įveikti viens antrą, ir net pačią kovą su juo juodu pridengia 
savitarpio kovos obalsiu. Tokiame kovos skelbime esama 
net pusiau sąžiningos iliuzijos: reakcininkas, dairydamasis 
iš dešinės į kairę kvalifikuoja kraštutine kairės gaire visų 
tarputinių grandžių linkmę, ir todėl visa, kas nepataiko į jo 
nuomonę, jam atsiduoda bolševizmu; iš antros pusės bol¬ 
ševikas, dairydamasis iš kairės į dešinę ir taip pat klaidingai 
spręsdamas perspektyvą, temato vien „buožių“ eilę. Abiem 
atvejais visuomenės apraiškų kvalifikacija išeina perdaug 
nesudėtinga. 

Itin reikšmingas mūsų laikams pavyzdys yra tai, kas 
vyksta šiuo metu Vokios gyvenime. Juk vokiečiai buvo 

sudarę Europos sausumoje kaip tik tą tautų, kuri geriausiai 
sugebėjo sutelkti senosios santvarkos pajėgas imperijalisti- 
niams savo ekskliuzivizmo tikslams. Todėl paviršutiniam 
žvilgiui buvo net susidarę įspūdžių, jog vokiečiai su savo 
kaizeriu priešakyje yra likę vieninteliai pasaulinio karo kal¬ 
tininkai. Iš tikrųjų, kaipo žymiausieji ir galingiausieji jo 
dalyviai, jie buvo tik kaltingesni už kitas, mažiau pasiruo¬ 
šusias prie karo tautas; bet, žinoma, butų neteisinga suverst 
ant jų vienų visą atsakomybę už netikusią pasaulio tarp¬ 
tautinę politiką. Sykiu ne mažiau reikšmingas faktas yra 
tai, jog vokiečių imperijalistai, labiausiai pasidarbavę karui 
sukelti, taip pat yra labai žymiai padėję bolševizmui įsigalėti 
Rusijoje. 

Kas gi atsitiko, kai atėjo valanda mest išganymo inkarą 
sukeltų audrų sūkuryje? Ar nelaimės kaltininkai rado prie¬ 
monių apmalšinti sukiršintiems gaivalams ir grąžinti tai, kas 
buvo jau pralaimėta? Anaiptol ne, jie bailiai nurimo krizio 
valandai, kad paskui galėtų versti visų nepasisekimų atsa¬ 
komybę ant tų, kurie tuo laiku gelbėjo tai, kas dar buvo 
galima. Ne iš tautininkų imperijalistų ir ne iš internacijo- 
nalistų bolševikų tarpo išėjo žmonės, kurie drįso su tikru 
pasišventimu pasiimti ant pečių sunkų senosios santvarkos 
palikimą ir gelbėti kraštą nuo anarchijos. Lengva suprasti, 
jog šitų naujų žmonių valdžia, pasirinkusi naujosios pažangos 
kelią negalėjo būti nei tvirta, nei neklaidinga, bet ar jai 
padėdavo tie, kurie stovėdami iš dešinės ir iš kairės sudarė 
kraštutinius visuomenės sparnus? Jie tik tykojo, kaip ją nu¬ 
vertus, kad pribaigtų nelemtą savo darbą. 

Ypatingai ryški yra vokiečių tautininkų opozicija, kuri 
ėmė nelyginant stipriai reikštis kaip tik tuo laiku, kai vo¬ 
kiečių tautai tiko atsiskaitinėti už savo nacijonalistų paklaidas. 
Šita deutschnational’ų partija, labiausiai nusikaltusi vokiečių 
politikoje, stengiasi dabar visokiomis kritikos priemonėmis 
išrodyti išvargintam sunkia padėtimi piliečiui, jog už dabar¬ 
tinio gyvenimo sunkenybes neša atsakomybę ne kas kitas, 
kaip naujoji valdžia. Tautinės garbės obalsiu ji demagogiškai 

panaudoja siauriems savo tikslams mieščioniškus biurgerių 
instinktus, kad bent tokiu būdu neišleistų galutinai iš savo 
rankų valdymo vadžių. O tuo tarpu slapti jų sėbriai skina 
jiems taką j valdžią, žudydami iš pasalų žymiausius naujosios 
valdžios reiškėjus. Štai kaip žygiuoja nepatenkinta senųjų 
valdovų ambicija.—Tokiose aplinkybėse teigiamosios visuo¬ 
meninės kritikos uždaviniai pasidaro ypatingai aktualūs. 

II. 

Esame ilgėliau užtrukę bebraižydami bendrą šių laikų 
konjuktūrą dėl tos priežasties, kad norint tinkamai spręsti 
apie tai, kas vyksta visuomeniniame Lietuvos gyvenime, dera 
visuomet jis rišti su pagrindinėmis dabarties linkmėmis, nes 
kitaip negalima išlaikyti tikros perspektyvos įvykių vertinime. 
Tiek paprastas gyvenimo dalyvis, kiek ir jo kritikas — 
pirmas, kad sąmoningai gyventų, antras, kad sąmoningai 
spręstų — privalo nusimanyti, ką reiškia tasai gaivalų sūkurys, 
kuris įvirpino pasaulinio gyvenimo stygas. 

Bet iš antros pusės, kaip kiekviename kitame krašte, 
taip ir Lietuvoje esama savybių, kurios savotiškai paspal- 
vina bendrą dabarties konjunktūrą ir keičia ją pagal gyvenimo 
aplinkybes. Šitokių ypatybių Lietuvos gyvenime yra atsiradę 
nemaža iš to ypatingo likimo, kuris buvo jam istorijos nu¬ 
lemtas. Tai yra jau antras svarbus momentas, su kuriuo 
privalu skaitytis norint tinkamai suprasti ir teisingai įvertinti 
dabartinį Lietuvos gyvenimą. — Kokios gi iš tikrųjų yra 
prielaidos (premisos), kurios dera dėti j Lietuvos visuo¬ 
meninio gyvenimo kritikos pamatą? 

Tai, kas sudaro žymiausiąjį įvykį Lietuvos gyvenime ir 
be ko šitame gyvenime nieko tinkamai suprasti nebegalima, 
yra neabejojant tautinis lietuvių atgimimas. Su šituo sutiks 
kiekvienas, kas nors kiek yra su dabarties Lietuva apsipa¬ 
žinęs. Betgi šalia šito pagrindinio fakto esama dar esminių 
aplinkybių, kurios nėra nei taip ryškiai aiškios, nei taip ne¬ 
ginčijamos, nors yra lygiai svarbios visuomeniniam Lietuvos 
gyvenimui suprasti. 

Visų pirma reik nusimanyti, jog istorinis lietuvių nutautimas 
buvo ėjęs sąryšyje su aristokratizacijos vyksmu Lietuvos 
visuomenėje, ir jog, atvirkščiai, tautinis lietuvių atgimimas 
yra iškilęs į viešumą dj-auge su demokratizmo dvelkimais. 
Taigi, iš čion jau išeina, jog tautinis lietuvių atgimimas, 
priežastingai surištas su visuomenės demokratizacija, yra iš 
prigimties protestas ne tik prieš ištautinimo veiksnius, bet ir 
apskritai prieš aristokratizmo principų viešpatavimą visuo¬ 
menės gyvenime. Ir iš tikrųjų, dairantis dabartiniame Lie¬ 
tuvos gyvenime pigu yra įsitikrinti, jog šita bendra lietuvių 
atgimimo linkmė yra jaučiama kiek politinėje, tiek ir socija- 
linėje srityje. 

Žymios reikšmės yra dargi ta aplinkybė, kad demokratinis 
tautinio lietuvių atgimimo užsimojimas supuola dabar su 
demokratine reakcija prieš tą individualistinį pasaulio krypsmą 
kuris yra jį privedęs prie mūsų laikų suirutės. Šitas su¬ 
puolimas padaro tai, kad šituodu judėjimu abudu stiprėja 
teikdamuosi savitarpinės pagalbos. Bet sykiu uždavinys 
abiedviem sunkėja, nes Lietuvos visuomenei išpuola vienu 
žygiu rūpintis ir tautinės kultūros kūrimu ir visuomeninio 
gyvenimo tvarkymu naujais principais. Jei pridėsime čion, 
kad šitas intensyvios kūrybos darbas tenka dirbti jei ne 
karo, tai bent paliaubų metu, ir kad šitam darbui ne tik 
nepadeda, bet dargi stato kliūčių tradicinė šviesuomenė, kai 
naujosios dar žymiai trūksta, — tai suprasime, kiek sunke¬ 
nybių reikia lietuvių tautai pergalėti norint atsilaikyti ne¬ 
priklausomybėje ir susitvarkyti ant naujų pamatų. Trumpai 
tariant, tautinė lietuvių kultūra, lietuvių visuomenė ir valstybė 
gyvena mūsų laikais savo jaunatvės tarpsnį laimingu krypsniu, 
bet sunkiausiomis aplinkybėmis. 

Jaunatvė, štai kuo ypatingai reiškiasi šiais laikais lietuvių 
tautos gyvenimas, ir kas privalu nuolatos laikyti galvoje 
norint teisingai vertinti jo apraiškas ir statyti tinkamų rei¬ 
kalavimų. Nuo tautos, nuo visuomenės, nuo valstybės, 
kurios gyvena savo jaunatvę, nedera reikalauti kad jos būtų 
jau nūnai subrendusios, jei laimė joms šitaip nėra nulėmusi. 

Panašus reikalavimas ne tik yra beprasmis, bet ir neteisingas. 
Užtat nuo jų galima ir net privalu reikalauti, kad jos sąmo¬ 
ningai eitų tinkamu krypsniu j savo subrendimą. Subren¬ 
dimas yra joms siekiamasis tikslas, bet ne pasmerkimo 
matas. Brandos idealas tarnauja neabejojant palyginamuoju 
matu, kuriuo privalo naudotis kritika, norinti joms nurodyti, 
kuriame savo tarpimo laipsnyje jos besančios, kame jų ydos 
kur joms krypti, prie ko stengtis. Bet kritika, piktai pri¬ 
kaišiojanti joms jaunatvę, elgiasi panašiai, kaip kad peda¬ 
gogas, prikaišiojąs jaunuoliui, kad jis nesąs subrendęs žmogus. 

Jei nuo ko galima reikalauti daugiau subrendimo, tai 
nebent nuo pačių kritikų, nes kritikai, kad ir atvaizdina savo 
nusistatymu visuomenės stovį, vis dėlto privalo būti žmonės, 
iškilę iš vidutinio visuomenės lygio. Tarp kitko kritikai 
privalo suprasti, kad jų tiesioginė priedermė yra ne smerkti, 
bet sąmoninti, taisyti, auklėti visuomenę. Ir šita priedermė 
tampa ypatingai opi, kai turima reikalo su jauna dar visuo¬ 
mene, kurią be to griaužia iš vidaus ir iš lauko pusės grasūs 
jos priešininkai. Netinkamai vedama kritika gali užmušti 
jaunoje visuomenėje pasitikėjimą savo jėgomis, parblokšti 
kuriamąjį jos užsimojimą, paveržti jos inicijatyvą ir paskan¬ 
dinti ją bergždžiame bei pragaištingame sustingime. Jaunosios 
visuomenės kritikas privalo būti pedagogu; kitaip jis lengva 
gali tapti jos tvirkintoju ir žudytoju. 

(Daugiau lauktina.) 

Ernestas Heilo. 


Kritika. 

Žymėtinos mintysi ‘) 

1. Tas. kas ruošiasi teisti, privalo žinoti, jog dvasios 
kilnumas ir žvilgio platumas bei gilumas yra jam ne per¬ 
tekliaus dalykai, bet — dėsniai. 

2. Vidutinio žmogaus paklaidos yra pačios vidutinės ir 
todėl žadina simpatijos siaurojoje kritikoje: jos nepritenka 
ryškumo, o tai kaip tik šitai patinka. Didžiojo žmogaus 
paklaidos apreiškia gyvastingą asmenj, kuris skečia savo 
galias, o mažoji kritika jų neapkenčia ne todėl, kad jos yra 
paklaidos, bet todėl, kad jos yra galingos. 

3. Žmogus, kuris prataria saviška kalba, yra jaunas žmogus 
esamai kartai, pirm negu liks didžiuoju būsimajai. 

4. Genijaus akyvaizdoje didybė būtų nusilenkti; bet mažoji 
kritika niekados nesilenkia: ji visados aukštai kelia galvą ir 
yra didi. Norėdama atkeršyti, ji nurodo trūkstantj genijaus 
koncepcijose kabliuką, o vidutinybė — ploja. 

5. Genijus yra vienintelė kančia, kuri niekur neranda 
pasigailėjimo, net — moteryse. 

6. Kritika yra meno sąmonė. 

7. Vidutinybės akyse genijus yra kaltininkas iš esmės. 

8. Didžioji kritika gyvena susižavėjimu, mažoji — pašaipa. 

9. Entuzijazmas stingsta šiam pasauliui; tegul kritika 
atsideda visa jam sužadinti ir ji pati taps gyva. Tepadeda 
ji savo akmenį j naujosios jaunatvės pamatą, — tos jauna¬ 
tvės, kurios pasiilgsta pasaulis, nes jaunatvės trūksta mūsų 
vargų pakalnėje. .. 

1) Kad skaitytojas galėtų geriau orijentuotis Heilo straipsniuose, surašome 
priešakyje, turinio vietoje, žymėtinas mintis, turinčias aforizmų reikšmės.—šis straip¬ 
snis paimtas iš rinkinio .L’ Homme“. Vertėjas. 

10. Kritika turi kilnaus pašaukimo atgaivinti veikėjų kraują 
ir grąžinti jiems jaunatvę. Tam uždaviniui atlikti jai privalu 
turėti sielos ir dargi daug sielos. 

11. Ten, kur meilė neranda vietos, nėra nieko tikro, nei 
gražaus, nei vaisingo; ogi pagrindinė neigiamosios kritikos 
žymė tai meilės stoka. 

12. Pirmutinis žodis vidutinio žmogaus, kuris teisia, at¬ 
kreiptas yra prieš smulkmeną, ir šitas pirmutinis žodis yra 
visados klaidus, — net tuomet, kai tiesą pasako. Jis yra 
klaidus ta vieta, kurią užima, ta svarba, kuri jam suteikta, 
tuo atskyrimu, kuriame pasilieka. Jis rodosi neigiąs visa, 
ko jis nesako, laikąs svarbiausiu dalyku tai, kas yra niek¬ 
niekis, ir niekniekiu tai, kas yra svarbiausia. 

13. Didysis kritikas kįla pakankamai aukštai, kad vienu 
žvilgiu aprėptų visumą ir dalis. Niekas negali teisti to, 
viršum ko nėra pakilęs. Paprastas prietaras yra šalingumo 
šaltinis; tik kilnus entuzijazmas tėra bešališkas ir sudaro 
teisėjui garbės. Entuzijazmas suteikia drąsos, o šita drąsa 
turi du atžvilgiu: jis grožisi tuo, kas gražu, ir plaka tai, 
kas bjauru. 

14. Didysis kritikas ieško didžiojo poeto, kaip kad geležis 
ieško magneto... Kritikas (vaisina dirvą ir skelbia dėsnius. 
Jis yra radęs poetą ir deda jam vainiką ant galvos... Tas, 
kas pajėgia tarti nežinomam veikėjui: „Brolau, tu esi 
genijus!“ tasai užsitarnauja nemirtingumo, kurį žada kitam. 
Suprasti tai prilygti, yra pasakęs Rafaėlis. 

15. Kritika privalo pradėti atžvilgiu j žmogų, laukiantį 
spręsmo, žmonijos vaidmenį, ir pragysti vedamąją gaidą, 
kurią busimoji karta užbaigs koncertu ant jo kapo. 


Kritika! Be abejojimo, jūs esate kartais girdėję šitą žodį. 
Bet ar suprasdavo jo prasmę tas, kas jį tardavo? Nemanyčiau. 
Maža tėra žodžių, kurių supratimas būtų labiau prarastas. 
Jei literatinė kritika įsigalėtų nūdien Paryžiuje, pasaulio 
vaizdas pakitėtų per vieną savaitę. 

Kritika, tokia bent, kokia paprastai daroma, yra baili ir 
saldi plepėtoja, kuri nemoka kalbėt Ir dargi to nenori ir 
nedrįsta daryti. Kritikas Povilas pažįsta rašytoją Petrą; jam 
išpuola gailėtis Petro nežiūrint, kaip ką šitas darytų. Be to, 
Petru yra susižavėjęs Jokūbas: taigi Povilas lenkiamas taip 
pat juo žavėtis. Ogi iš tikrųjų Povilas neturi nieko pasakyti: 
jisai neturi nei idėjos, nei stiliaus, nei troškimų, nei gailesčio, 
nei akiračio. Jis laiko paprastu dalyku, kad Petras yra į jį 
panašus: jis ploja Petrui, ir tiek. Arba dargi Povilas yra 
skaitęs savo jaunatvėje vieną kurią knygą, pažymėtą senu ir 
žinomu vardu; nuo ano laiko Povilas yra susižavėjęs ta 
knyga ir ją perša pavyzdžiu visiems būsimiems rašytojams. 
Povilas yra tvirtai įsitikinęs, jog visos knygos, kurias yra 
skaitęs jaunatvėje, esančios šventos, jog didysis žmogus 
nebeturįs teisės gimti, ir jog Kūrėjas esąs pavargęs. Povilas 
mano, jog kalbėjus Biufonui ir Montėskijui, nieko nebe¬ 
lieka pasakyti. 

Dairydamasis Paryžiuje dažnai sakausi: Mano Dieve! 
Kiek išdykusių jėgų daužosi šito nelemtojo miesto sūkuryje) 
Tuo tarpu, kai šalti vidutinės žymės žmonės džiaugiasi pigiu 
laimėjimu, kiek tikrų inteligentų, paklydusių arba netekusių 
vidaus laisvės, nėra radę, nesant vadovui ir atramai, savo 
kelio ir išvadavimo. 

Kiek jaunų žmonių, gali būti gyvybe nešinų, atstumta 
šaltai priešingumu arba dar baisesniu abejingumo persekio¬ 
jimu, — to abejingumo, kuris nepakenčia jokio kėsinimosi 
ant savęs, — ir neatšaukiamai pasmerkta už tai, jog jie yra 
likę savim nežiūrint draudimo pedantų, norinčių, kad kiek¬ 
vienas būtų panašus į visus, ir kad nieks neprašoktų žinomo 
visiems lygio! Kiek čia darbo kritikui, kuris tarsi Herkulis 
pereitų pasaulį atlygindamas teisybę! 

Pamąstykite valandėlę, kas pasidarytų Europoje ir visame 
pasaulyje, jei Paryžiuje įsigalėtų Meno srityje teisingumas 
gyviems ir įnirusiems! Įsivaidinkite valandėlei (nebijokite, 
tai tik svajonė), jog šitas intelektualinis teisingumas teka 
šiandien kartu su mūsų saule įmigusio miesto viršumi! 


101 




Kritika 


Sakysim, žmonėms yra leista pajusti akimirksniui savo širdį, 
plakančią išvien su tiesa; nukrėsti nuo savęs šaldanti švino 
apsiaustą, nuspaudusį jiems petis ir apdengusį akis; nubusti 
gaivioje šviesoje ir dargi tikrųjų grožybių akyvaizdoje, atsi- 
vadavus nuo senųjų klaidų, kartojamų nuo mažumės, ir 
prisisunkus jaunosios ir atnaujinančios meilės, — meilės to, 
kas nesensta. Įsivaizdinkit, kad šios dienos saulė apšviečia 
šitokį vaizdą Paryžiuje ir atspėkit, ką apšviestų ant žemės 
paviršaus rytojaus saulė. 

Tačiau nelemtas nepasitikėjimas savo jėgomis, tasai 
baisus pragaro vylius, yra čia pat: jis šaldo sielą ir stabdo 
ištiestą ranką. „Tu nepadarysi visko, sako jisai, tad nedaryk 
nieko“. Bet iš tikrųjų, ar tai protinga? 

Ar, kad kalbėtume, reikia laukti, kol visi bus susitarę iš 
anksto, ir nejaugi žodis nustoja savo teisių, kadangi esama 
kurčių? Nemanau. Tad kalbėkime, kad ir esama pastarųjų. 

Kalbėkime apie kritiką, kokia yra, ir apie kritiką, kokia 
turėtų būti. 

Kad pasakyčiau mažajai kritikai, jog ji yra vidutinė ir 
menka, nenustebinčiau jos labai. Žmonės gana lengvai su¬ 
tinka būti vidutiniais, kadangi yra įsitikinę, jog negalima 
būti kitokiais nepuolant į perdėjimą. 

Bet jei pasakyčiau jajai, jog yra žiauri, nustebinčiau ją, 
nes, nesivertindama pati rimtai, ji taip pat nevertina rimtai 
ir žaizdų, kurių teikia jos šalta pirštinėta ranka. Jei pasa¬ 
kyčiau dar jai, jog, bejėgė ką nors statyti, ji puikiai pajėgia 
griauti; jog, neturėdama galios teikti gyvybės, ji vis dėlto 
išgali plėsti mirtį, ir jog, kad nustotų buvusi žiauria, ji turėtų 
tapt inteligentiška, — tai, nebesuprasdama, ką noriu pasakyti, 
ji atsakytų man, jog nueinu kiek pertoli, nes ji neturinti pasi¬ 
ryžimo plėsti mirties—Gerai, bet aš nekalbu apie jūsų pasi¬ 
ryžimus! Aš žinau labai gerai, kad jūs neturite idėjinių pasi¬ 
ryžimų ir kaip tik tatai aš prikišu jums: jūs privalote jų turėti. 

Tas, kas ruošiasi teisti, privalo žinoti, jog dvasios kilnu¬ 
mas ir žvilgio platumas bei gilumas yra jam ne pertekliaus 
dalykai, bet — dėsniai. 

Parodykit paprastam vidutiniam kritikui nežinomą chef- 
d’oeuvre’ą: nedrįsdamas ištarti savo nuomonės jis lauks 
jūsiškės. Pirm negu susidarytų savą pažiūrą, jis atsiklaus 
savo reikalų ir pabos, ką išreiškia jo draugų veidas. Išai- 
kvojęs savo palankumą seniesiems dievaičiams, jis tegal 
patiekti užsikirtimo arba abejingumo tiems, kas kovoja, kas 
kenčia ir kas reikalauja padrąsinimo. 

Pakeiskit veikale autoriaus pavardę, — ir puslapiai, ku¬ 
riuos jis laikė kvailais, jam pasirodys kilnumo kupinais, ir 
atvirkščiai. 

Jis pataikauja arba varžo ir persekioja. 

Apskritai, mažoji kritika laiko visa ką negalima; ji te¬ 
pripažįsta buvimo galimybės vien tam, ko esama jos 
įpročiuose. Genijus betgi nėra jos įpročiuose; todėl ji pa¬ 
sitinka jį taip, kaip kadaisia jinai pasitiko garvežius ir elektros 
telegrafus. Užtat seniai jau mirusių žmonių genijų ji skelbia 
prie kiekvienos progos neatbodama, kiek tai teisinga, nes 
ji yra įpratusi tai skelbti, o be to ji maža tetiki anų žmonių 
buvimu. Pilnomis rieškučiomis ji mėto žmonėms, jos su¬ 
pratimu išsvajotiems, vainikus, kurių jai nesunku skirstyti, 
kadangi šitų žmonių nėra gyvųjų tarpe. Kad praeitis turinti 
savo garbingųjų žmonių, ji sutinka, nes ji netiki nei praeitimi, 
nei garbingaisiais žmonėmis; bet dabartis? bet ateitis? kas 
per kalba! 

Todėl irgi šita mandagi, išlaikyta, saldi bet vidutinė kritika 
teturi tik nudėvėtų nuomonių, nusaikintų nusistebėjimų, 
oficijalių entuzijazmų. Ji nedovanos jums modernaus pa¬ 
žangumo, jei kartu jūs nesate vidutinės žymės žmonės; 
vidutinybei ji turi kažkokio meilaus nuolaidumo: ji atranda 
save joje ir tuo gėrisi. Net tada, kai ji sutinka, jog vidu¬ 
tinybė nesanti be priekaišto, ji dovanoja jai, ji pataikauja jai. 

Vidutinis žmogus štai siaurosios kritikos mylimasai vai¬ 
kas, tariant Benijaminas. Ji apreiškia jam silpnumo. Vi¬ 
dutinybei pakanka būti vidutinybe, kad turėtų teisių prie 
kalbamos kritikos palankumo, nes vidutinio žmogaus pa¬ 
klaidos yra pačios vidutinės ir todėl žadina simpatijos šitoje 

kritikoje: jos nepatenka ryškumo, o tai kaip tik patinka 
šiai pastarajai. Didžiojo žmogaus paklaidos apreiškia gy¬ 
vastingą asmenį, kuris skečia savo galias, o mažoji kritika 
jų neapkenčia ne todėl, kad jos yra paklaidos, bet todėl, 
kad jos yra galingos. 

Skysta ir negyva ji mėgsta visa, kas skysta ir negyva. 
Bijodama, kad žmogus, pasigavęs idėjos, nešūkterėtų kiek 
galingiau, kaip kad yra įprasta klausyti, ji bevelija, ir dargi 
visu pamėgimu, tuos, kurie rašo nieko nepasakydami; šitie 
yra jai labiau palenkti: ji gėrisi juose atradusi pačią save. 
Ji draudžia žmogui būti savim ir jam įsako būti panašiam 
j ką kitą; tai ji vadina drausmingumu. Pirm negu ką pa¬ 
gerbtų, ji knisasi iš pradžios savo įpročiuose, norėdama 
įsitikinti, ar paprastai gerbiama tai, kas pateko į jos akyvaizdą, 
arba panašūs dalykai, ir gero skonio vardu ji atsisako pri¬ 
pažinti grožį visame, kas iš anksto nebuvo įgiję reikšmin¬ 
gumo jos akyse. Ji neteisia tam, kad teistų, bet tam, kad 
pasigerintų saviems teisėjams; todėl ji mėgsta tuos, kurie 
kartoja įprastus jau posakius, nes šitie negresia sukompro- 
mitavimu; ji yra tikra, jog šitokis pinigas eis per rankas; 
įprasti posakiai tai senosios pažintys, kurių ji jau nebesibaido. 
Žmogus, kuris prataria saviška kalba, yra jaunas žmogus 
esamai kartai, pirm negu liks didžiuoju būsimajai. Mažoji 
kritika, įsitikinusi, kad didieji žmonės niekados nebuvo jauni, 
ir net gyvenę, ir kad visados jie buvo senoviniai, t. y. mirę 
bent prieš keturis tūkstančius metų, pašiepia gyvąją dabartyje 
didybę ir nuo jos atsigręžia su panieka. Pasibaisėjime, 
kurio ji turi genijui, yra primaišyta gėdos. Šito nepažįstamo 
akyvaizdoje ji rausta už tai, kuo ji yra. Genijaus akyvaizdoje 
didybė būtų nusilenkti; bet mažoji kritika niekados nesilen- 
kia: ji visados aukštai kelia galvą ir yra didi. Norėdama 
atkeršyti, ji nurodo trūkstantį genijaus koncepcijose kabliuką, 
o vidutinybė — ploja. 

Nežiūrint, kokios keistos reikšmės turi šitas faktas, vi¬ 
dutinybė nenusimena niekados. Ji yra užsigeidusi laimėti 
šį pasaulį; todėl reikalauja jo sau, tikindama apie tiesias 

savo teises ir griebiasi jjjj, tarsi jis tepriderėtų jai vienai. 
Vidutiniams žmonėms tereikia pasirodyti, kad durys atsida¬ 
rytų pačios; kilnaus žmogaus akyvaizdoje tos pačios durys 
savaime užsidaro. 

Ir pamąstykite tik apie vidutinių žmonių skaičių. Entu- 
zijazmas yra vientisumo (simplicitė) dovana, ogi painiai 
sudėtingos sielos nenujaučia ir nesuvokia nieko kaip reikiant. 
Nesitikėkit, kad vidutinybė susigraudintų jūsų drąsa, jūsų 
pastangomis, nes šitoks yra jos būdas: ji iš prigimties 
nežino pasigailėjimo! Jei tik vieną sykj ji nustebtų ir 
graudžiai susijudintų, ji nebebūtų jau savimi. 

Jos judesyse nieko nėra nenumatyta. 

Jos fizijonomijoje tėra tik to, kad ji apsimeta rimtumu; 
iš tikrųjų ji yra įkyri, smulki, triukšminga, aukšta ir pavydi. 
Ji mėgsta mažus dalykus, menkąjį matą, nykius sumanymus, 
įprastus menkniekius, bailiai pareiškiamas nesąmones; ir 
tokie yra jos visų dienų patiekalai. Ji sprendžia apie žmogų 
iš jo amžiaus, pasisekimo, visuomeninės padėties, turto. 

Ji teisia jįjį iš jo praeities ir regimybių, nepasitikėdama 
nei žmonių tikrumu, nei jų ateitimi. Ji teturi giliausios 
pagarbos žmonėms, kurie yra jau daug prispaudinę. Ji 
sveria viską, nieko betgi nematuoja. Turėdama prieš akis 
nežinomą dar žmogų ji nedrįs ištarti: „Štai garbė ir genijus“. 
Pamačiusi žmogų, kupiną gyvybės ir meilės, ji apsups jį 
kapinėmis. 

Jei primygtinai pabrėžiu nesąmoningą kvailumo žiaurumą, 
tai todėl, kad šitas žiaurumas nepastebimas to, kas jį vykdo, 
arba kas jį mato iš tolo. Genijus tėra vienintelė kančia, 
kuri niekur neranda pasigailėjimo, net — moteryse. Moterys, 
susigraudinančios taip lengvai netikromis didybėmis, dažnai 
nežino gailestingumo tikrosioms. Jos mėgsta tai, kas žiba, 
ir nemėgsta to, kas šviečia. 

Susekit vardus visų tų, kurie yra laimėję ne pagarsėjimo, 
bet garbės, ir paskaitykit jų istoriją. Paklausti, jie jums 
atsakys, jog yra padėję takui sau praskinti per minią daugiau 
pastangų, kaip kad jų reikėtų tūkstančiui chef-d’oeuvre’ų 

sukurti. Jie pergyvendavo skaudaus neteisingumo kančias 
per ilgas valandas, kurios galėtų būti gražios ir vaisingos; 
jie yra išaikvoję gryniausią savo kraują bergždžioje išlauki¬ 
nėje kovoje, stabdančioje kuriamąjį meno darbą; nusiminimas 
yra išplėšęs jiems ir pasauliui puikiausius kilsmus, gražiau¬ 
sius jaunatvės užsidegimus. Kiek valandų, kurios būtų turė¬ 
jusios būti šviesiomis genijaus valandomis, kurios būtų gal 
įspindusios laike ir erdvėje, kurdamos nemirtingų veikalų, 
yra buvę bergždžio liūdėjimo ir prislėgimo! Deja, tai gal tik 
buvo mažosios kritikos darbas, — kritikos, likusios abejinga. 
Ji pasistatė uždaviniu užslopinti šventąją ugnį, užuot kursčiusi. 

Kad ji gyva atsigultų į žemę! 

Ar norite žinoti, iki kur gali pakilti kritika? — pažvelkit 
iki kuriam daiktui ji gali nusileisti. Matuokit galimas jos 
geradarybes piktadarybėmis, kuriomis sugeba pasireikšti. 

Menas turi savo tarpsnių, savo amžiaus laikotarpių; ir 
štai vieną kartą įvyksta jo gyvenime, kad įgauna pilno susi¬ 
pratimo, pilnos sąmonės. Nejaugi nežino kiekvienas mūsų 
tų stebuklingų išvidinės šviesos valandų, kai rodos žmogus, 
savo būtybės bei galybės akyvaizdoje, pirmą kartą įžvelgia 
savo esmę ir susipažįsta su savimi? Tartume, jog, apgalėjęs 
kliūtis ir išsiveržęs iš tamsybių, kurios buvo pridengusios 
jau jį patį, jis pagaliau išeina į laisvę ir džiaugsmą savo 
buitimi. Tai yra aprėpimas akimi valstybės, laikytos jau 
prarasta; tai yra žmogaus žvilgio atbudimas. Šitos akimirkos 
retos ir staigios. 

Dažniausiai mes patys savęs nematome, netekę savo 
esmės. Tik per žaibo žybtelėjimą žmogus tepažįsta pats 
save. Žaibas perplėšia nakties glūdumą, težiba valandėlę ir 
vėl gęsta, o žmogus gyvena atminimu, belaukdamas naujo 
žybtelėjimo. 

Kai žaibas nušviečia meną, vadinasi kritika pabunda. 
Dera atlyginti šitam žodžiui „kritika“ skriaudą, kurios jam 
daryta vartojant jį neigiamąja ir siaurąja prasme. Jis reiškia 
atskirstymą (discernement); ogi atskirstymas yra šviesos darbas. 

Kritika yra meno sąmonė. 

Kai menas pats save mato ir jaučia, kai jis taria „štai 
esmi“, jo džiaugsmo šūkterėjimas yra obalsis atbundančiai 
kritikai. Todėl ji gyvena dvasios pakilimu, bet ne neigimu. 
Ji vaidinama su veidu visuomet atgręžtu j nebuitį, aš matau 
ją atsigręžusią j buitį. Metas jau, kad ji gyventų gėrėjimuosi 
bei grožėjimuosi. 

Viena iš genijaus prerogatyvų yra tai, kad entuzijazmas, 
kuris vienas tesugeba jį atjausti, vienas taip pat teturi teisės 
jį teisti. Vidutinybė, neturinti šitos jausies, temato genijuje 
vienat neigiamosios pusės, trūkumo; todėl ji teisia jį, kaip 
kad teisėjas valdininkas teisia apskųstąjį. Vidutinybės akyse 
genijus yra kaltininkas iš esmės; ir net tada, kai vidutinybė 
neberanda pamokose, kurias žino atmintinai, straipsnio jį 
smerkiančio, nėra jam pasigailėjimo: jis pasmerktas iš anksto 
neskelbiamu įstatymu, jam vienam tepritaikomu. Didžioji 
kritika gyvena susižavėjimu, mažoji — pašaipa. Entuzijazmas 
stingsta šiam pasauliui; tegul kritika atsideda visa jam su¬ 
žadinti ir ji pati taps gyva. Tepadeda ji savo akmenį į 
naujosios jaunatvės pamatą, — tos jaunatvės, kurios pasi¬ 
ilgsta pasaulis, nes jaunatvės trūksta mūsų vargų pakalnėje. 
Šaltų lavonų gyvenama menininkų dirbtuvėse ir būstuose. 
Ištvirkimas yra per ten praėjęs. Tai jis klajodina Paryžiuje 
po visai jauna saule dviejų dešimtų metų senius. Tuo tarpu 
kritika turi kilnaus pašaukimo atgaivinti veikėjų kraują ir 
grąžinti jiems jaunatvę. Tam uždaviniui atlikti jai privalu 
turėti sielos ir dargi daug sielos. 

Nejaugi jūs nežinot, kad menininkas pasiryžęs kurti, 
visados neapsakomai kenčia? Ar galvojate jūs apie tai, kad 
jis niekados neįvykdo to, ko buvo norėjęs? Ar galvojate 
jūs apie tai, kad kiekviena dailenybė yra neišvengiamai auka? 
Ar galvojate jūs apie tai, kad didysis menininkas kovoja 
kovą su įsitikinimu, ją pralaimėsiąs, kadangi yra pasmerktas 
niekados nepasiekti savo tikslo, nes šitas tikslas yra nelyg¬ 
stamasis grožis, kuris jam įsakyta siekti, bet uždrausta laimėti 
savo veikale?... Pašvęsti savo gyvenimas ir sykiu klausūs, 
ar kartais nepašvenčiamas jis nenaudingai; pradėti darbas 

ir obejoti apie jį; visa ko baidytis ir sykiu žygiuoti tarsi 
nieko nebijoma, — štai jo likimas. Tuo tarpu įkvėpimas 
reikalauja laimės, o vis dėlto esama žmonių, kurie yra dirbę 
nuliūdime, nakties glūdumoje, tarp skausmų; kurie yra už- 
stelbę savo sielos šauksmą; kurie yra nepaisę savo kančių, 
kad neliktų bergždi; kurie yra kūrę, kadangi norėjo kurti, 
norėjo net tada, kai jau nebesidžiaugė kūryba. 

Tačiau didysis menininkas veltui ieškotų aplink save at¬ 
balsio. Jo lygmens nėra šio pasaulio. Jam lemta žygiuoti 
per užšalusius vienatvės plotus. 

Pastebėjusi jį iš tolo, mažoji kritika (norėčiau tikėti, jog 
ji nesižino, ką daranti), geli jį tūkstančiais būdų, norėdama 
bežaidžiant pamatyti, kiek kraujo lašų telieka jam dar išlieti. 

Ar suprantate dabar kilnų uždavinį, kuris peršasi tikrajai 
kritikai. Jai privalu pasidaryti tiek didelei, kad galėtų teikti 
paguodos. Reikia, kad ji įžengtų į gyvybės taką, viena 
ranka paimtų už šaltos rankos vienatvėje žygiuojantį žmogų, 
ir kad antrąja ji nurodytų jį pasauliui. Jai dera turėti pa¬ 
kankamai drąsos gėrėtis bei grožėtis arba plakti nesivaržant 
pašaliniais atžvilgiais. Ji turi sugėdinti žmonių bandą dėl 
jos neprotingo klusnumo žlibiams, kurie ją veda ir dėl jos 
neprotingo spyrimosi prieš tuos, kas mato šviesą. Ten, 
kur meilė neranda vietos, nėra nieko tikro, nei gražaus, 
nei vaisingo; ogi pagrindinė neigiamosios kritikos žymė tai 
meilės stoka. Tegul kritika sužadina savyje begalybės meilę 
ir meno veidas bus pakeistas: tik mylėdama begalybę, kritika 
įsigys visumos žvilgio. 

Pirmutinis žodis vidutinio žmogaus, kuris teisia, atkreiptas 
yra prieš smulkmeną, ir šitas pirmutinis žodis yra visados 
klaidus, — net tuomet, kai tiesą pasako. Jis yra klaidus ta 
vieta, kurią užima, ta svarba, kuri jam suteikta, tuo atskyrimu, 
kuriame pasilieka. Jis rodosi neigiąs visa, ko jis nesako, 
laikąs svarbiausiu dalyku tai, kas yra niekniekis, ir niekniekiu 
tai, kas yra svarbiausia. 

Didysis kritikas kįla pakankamai aukštai, kad vienu žvilgiu 
aprėptų visumą ir dalis. Niekas negali teisti to, viršum ko 

nėra pakilęs. Paprastas prietaras yra šalingumo šaltinis; 
tik kilnus entuzijazmas tėra bešališkas, ir sudaro teisėjui 
garbės. Entuzijazmas suteikia drąsos, o šita drąsa turi du 
atžvilgiu: jis grožisi tuo, kas gražu, ir plaka tai, kas bjauru. 

Ko gi tad reikia? Drąsos! — štai visam kam sąlyga. 

Jei jūs esate didis, kritika privalo tai pasakyti, kad ir jūs 
patys apie tai nebūtumėt žinoję ir kad tai jus ir nustebintų. 
Dera, kad ji su jumis elgtųsi, nepaisant jūsų vardo ir jūsų 
amžiaus, tarsi keturi tūkstančiai metų būtų praėję jūsų kapo vir¬ 
šumi. Tai jos prievolė, stovinti po negarbės grasme. Jei esate 
pavogę sau vardą, ji turi tai pasakyti, nesidairant, kas esate. 

Kas gi varžo mūsų drąsą ir ko bijome? Iš kur šita 
neprotinga niekybės pagarba? Nejaugi mirties galingumas 
yra neperžengiamasai dėsnis? Kodėl teteiksime žodį, tarsi 
monopolį, vien tiems, kurie yra pasiryžę trukdyti kraujui 
plaukti ir širdžiai plakti? Nejaugi esama užvaldymo teisės 
kvailybei ir nedorybei, kai jos įprata viešpatauti? Pakelkit 
tad balsą, jūs, kurie teisiant, — sukurto mums meno aky- 
vaizdoje pakelkit balsą, kuris smerktų! Kam gi jums tarnauja 
ginklas, kurį laikote rankose, jei jūs su šaltu abejingumu 
žiūrite j visuotinąjį nusmukimą? jei pakenčiat žmones, 
kurie vadinasi menininkais ir kurie bijo, kad mūsų žemei 
nepritrūktų purvo? Šitie juk yra užsigeidę sustiprinti realaus 
gyvenimo bjaurumą bjaurumu vaizdinamojo gyvenimo, į 
kurį mus veda. 

Sužadinkit tad pūblikoje slopinamąją kibirkštėlį — pasi¬ 
ilgimą grožiu! Kritikai, pakelkit balsą ir tarkit šitiems žmo¬ 
nėms: „Jūs, menininkai, jūs, žmonės apdovanoti tokia verte 
ir tokia galybe, kad jūsų mintis tampa penu, kuriuo minta 
kiti žmonės, krauju, kuris plaukia jų gyslose, — jūs, kalbos 
grynumo saugotojai, jūs esat sudarkę kalbą, jūs esat įdiegę 
savo ydas visai savo kartai, kad paskui panaudotumėt že¬ 
miems savo tikslams jų ištvirkimą, kuris yra jūsų rankų 
padaras. Jūs, kurie turite artisto vardą ir kurie taip brangiai 
parduodat žmonėms savo gėdą, suvokit prarastą savo vertę, 
kad galėtumėt, jei pajėgsit, išmatuoti jūsų puolimo gelmes“. 

Didysis kritikas ieško didžiojo poeto, kaip kad geležis 
ieško magneto. Neklauskit manęs, katras katro valdo; 
aš nenurodau jiemdviem eilės, nes apsupu juodu lygia pa¬ 
garba, lygiu susižavėjimu. Kritika yra viena aukščiausiųjų 
meno rūšių. Kritikas jvaisina dirvą ir skelbia dėsnius. Jis 
yra radęs poetą ir deda jam vainiką ant galvos. Abudu perė¬ 
jo bandymą; abudu yra drįsusiu, kovojusiu, kentėjusiu. 
Abudu turi garbės žadinti tą patį pasipiktinimą, nes tie, kurie 
yra ipratę lenktis prieš pigias garsenybes, lygiai jųdviejų 
nepakenčia. Tad tegul viena pagarba suveda juodu j draugę! 
Leiskim jiedviem susitikti ir susidraugauti drąsos ir džiaugs¬ 
mo aukštybėse. Tas, kas pajėgia tarti nežinomam veikėjui: 
.Brolau, tu esi genijus!* tasai užsitarnauja nemirtingumo, 
kurį pažada kitam. Suprasti tai prilygti, yra pasakęs Rafaėlis. 

Kritikos dirva yra platesnė, kaip kad paprastai manoma. 
Ji nėra apribota viena kuria augalų rūšimi. Prigimtis—štai 
josios plotas. Jos privalo atsirasti visur, kur esama kurios 
norint didybės pavojuje. Su Vasco-de-Gama ji yra pra¬ 
plaukusi pro Gerosios Vilties kyšūlj. Visos gaidos ir visos 
harmonijos yra jos žinioje; jai leista mylėti ir teikti pagal¬ 
bos. Ji buvo turėjusi sau vietos šalia Kristupo Kolumbo 
penkios minutės prieš tai, kaip šūkterėjimai: .Žemė! žemė!" 
suskambėjo palaiminto laivo viršumi. Ir tai net tikra jos 
vieta; tai jos darbas, pašaukimas, garbė. Ištikimybė! štai 
jos laimėjimo obalsis. Ištikimybė tai pastovumas, pagaliau 
laimėtas entuzijazmu. Kritika privalo būti ištikima, kaip 
būsimoji karta, ir skelbti dabartyje ateities žodj. 

Kritika privalo pradėti atžvilgiu j žmogų, laukiantį spręsmo, 
žmonijos vaidmenį, ir pragysti vedamąją gaidą, kurią būsi¬ 
moji karta užbaigs koncertu ant jo kapo. Ji privalo dalyti 
vardus, teikti garbės; jos galioje įžibinti aureoles. Ar šitokia 
nuopelno palmė neverta atsidėjimo? Aš bent manau, kad 
gera turėti savo tarpe žmogus, kuris, visados budrus ir pa¬ 
siryžęs, galėtų, atidengęs Ameriką ir nenusidėjęs nei šmeižtu 
nei išdavimu, žvilgterėti tiesiai j akis Kristupui Kolumbui. 

Vertė Salduvos Žynys. 

Ernestas Heilo . 


Kritikos Prievolės. 1 ) 

Žymėtinos mintys: 

1. Nūnai literatūros kritika ieško knygoje idėjos, o ra¬ 
šytojuje — žmogaus. 

2. Kritika yra principų taikymas prie literatūros. 

3. Literatūros principai yra surišti su filosofiniais prin¬ 
cipais. 

4. XVIII-jo šimtmečio kritika tesiekė žodžių. XIX-jo 
šimtmečio kritika siekia dalykų. Dabar reikia, kad kritika 
siektų idėjų. 

5. Didelis dailininkas randa laimės grožėdamasis kitu 
dideliu dailininku. Juodu papildo viens antrą. Bendras 
džiaugsmas štai tikro dailininko žymė. 

6. Reikia, kad kritika keltų asmenis ir daiktus, kuriuos 
palyti. Tokia yra jos esmė, jos dvasia, jos siektinas tikslas. 

7. Kritika tur tyrinėti analizuojamojo autoriaus ligą, no¬ 
rėdama surasti tinkamą vaistą. 

8. Kritika privalo tirti žmogų ne tik jo įvykusiame puo¬ 
lime, bet ir kilime, kurį jis būtų turėjęs vykdyti. Ji neprivalo 
tik konstatuoti; ji privalo atstatinėti. 

9. Paprastai žmogus puola krypsniu labiausiai priešingu 
tajam, kuriuo jis turėtų kilti. Žmogus, labiausiai tikęs meilei, 
jei išsimuša iš kelio ir suklumpa, darosi galįs nepaprastai 
neapkęsti. 

10. Kritika tur sykiu gyventi teisybe ir meile. Teisybė 
įspėja, meilė pakelia. 


1) Šis straipsnis paimtas ii rinkinio „Le Siėcle“. Vertėjas. 

XIX-sis šimtmetis, kaip beveik visi didžiuotojai, susiteikia 
tariamųjų nuopelnų ir pamiršta tikruosius. Jis yra išdidęs 
klaidomis, kurias skelbia, ir beveik pamiršta tiesas, kurias 
yra pažinęs. Apsvaigęs netikromis savo didybėmis, jis el¬ 
giasi su tikrosiomis tarsi su daiktais, neturinčiais reikšmės. 

Ogi prie tikrųjų didybių, kurių jis rodosi iki šiolei never¬ 
tinęs, reik priskirti aukšta literatūros kritika. Jis yra iškėlęs ją 
aikštėn, bet, nuo kurio laiko, beveik dedasi jos nebepažįstąs. 

Prislėgtas savo darbų našta ir ypačiai savo rūpesniais 
(nes greičiau šie pastariejie, nekaip anie, tikrai slegia) jis 
atrodo pamiršęs kritiką, garbingąją savo dukrę, ir todėl 
esama reikalo jam jinai priminti. 

Istorinė kritika yra gimusi šešios dešimtys metų atgal 
(t y. pirmoje XIX-jo šimtmeči > pusėje. Vertėjas). Kadaisia 
istorija buvo papasakojama; dabar ji interpretuojama, — 
interpretuojama blogai ar gerai. 

Kadaisia istorija buvo dinastijų išvardijimų, mūšių nusa¬ 
kymu ir datų nustatymu. 

Dabar istorija nebesitenkina papasakojusi: ji komentuoja. 
Ji nenurimsta įvykių akyvaizdoje. Ji ieško jų priežasčių ir 
išdavų. Ji ieško sąryšio tarp idėjų ir faktų. 

Panašus darbas yra atliekamas literatūros kritikoje. 

Kadaisia ji nusitverdavo žodžių ir priemonių, skirdama 
paprastą, nusaikintą ir kilnią rūšį. 

Kilnumas, užuot buvęs pakilimo vaisiumi, jai būdavo 
priemone. 

Nūnai literatūros kritika knygoje ieško idėjos, o rašyto¬ 
juje — žmogaus. 

Žmoguje jinai tiria socijalines apystovas, kurios yra pa- 
rėmusios jį ar numarinusios, padrąsinusios ar įveikusios 
jojo dovanas. 

Šituo jinai sutaria su istorine ir su filosofine kritika. 

Literatinė, istorinė ir filosofinė kritikos dabar ieško prin¬ 
cipų, kurie turėtų joms vaduoti. Jos ieško šitų principų 
tiesos arba klaidos valstybėje. Jos teiraujas apie juos tikė¬ 
jime arba netikėjime; bet abu kartu jos ieško jųjų kur nors. 

Kalbama čia kritika yra principų taikymas prie literatūros. 
Šitasai aukštas rašyto žodžio supratimas buvo maža teži¬ 
nomas klasinei senovei. Senovė labai mėgo dramą ir dailę, 
bet nesamprotavo dėl jų. Iš čion teišskiriu Platoną, turėjusį 
sykiu Rytų ir moderniųjų laikų genijaus. Platonas pasižymi 
veizdėjimu, privalomu rytiečiams, ir žinojimu, privalomu 
mūsų laikams. Jei jis neturėjo mūsų specijalių žinių, tai 
vis dėlto jam buvo savos mokslinės mūsų linkmės. 

Kaipo rytietis, Platonas domisi pasauliu. Kaipo moder¬ 
nusis žmogus, jis domisi savimi. 

Jj išskyrus, senovė net tada, kai kurdavo didžiuosius 
daiktas, neturėdavo to didelio, sintetinio bei analitinio, 
žvilgio, kuris šituos daiktus sprendžia, tiria ir palygina vieną 
su kitu. Ji kartais turėdavo genijaus patirties, bet retai 
teturėdavo jo sąmonės. 

Bet, jei, nenusileidžiant iki jos, mes tik kalbėtume apie 
paskutinįjį šimtmetį (t. y. apie XVIII-ąjį. Vertėjas), mes 
nustebtume tuo lauku, kurį jis būtų patiekęs mūsų atiden¬ 
gimams. Tasai tiriamas laukas nebūtų nei erdvus, nei 
gražus, bet užtat giliai įdomus ir tikrai pamokomas. 

Mes rastume jame visiškąją principų stoką. 

Bendrai kiek (sakau — nedaug) žinoma, jog XVIII-sis 
šimtmetis pristigo filosofinių ir religinių principų. Užtat 
nežinoma visai, kuriame laipsnyje jam trūko literatinių 
principų, kadangi visai nežinoma, kuriame laipsnyje litera- 
tiniai principai surišti su filosofiniais principais. 

Šituo atžvilgiu Volteras yra tiek pat įdomus, kiek ir 
nežinomas. Mes leidome sau sakyti jį esant dideliu litera¬ 
tūros kritiku. 

Šitas prietaras privalu suardyti: jame esama klaidos ir 
dargi klaidos kenksmingos. Šis ardymas mums parodytų, 
kiek siaura buvo enciklopedistų galva, kuri padrąsindavo 
kritiką, rodydama jai kelią, jos einamą jau ištisą šimtmetį. 

Paprastai voltėrininkai nemėgsta, kad jiems cituotų Volterą. 
Nuo seniai aš darau šitą patirtį, tiek linksminamą, kiek 
pamokomą. Voltėrininkai nori, kad Volteras pasiliktų ne- 

liečiamas tolimame miglyne, kuriuo apgobia jį jųjų sena 
pagarba. Pagonija tur tokių silpnybių: ji mėgsta pulti ant 
kelių nesidairydama j patį dievaitį, nes atsitinka, kad jis 
nėra gražus. Kelios čion prisitaiko, bet akys neįstengia to 
padaryti. 

Kai žmogus yra netikįs ir revoltuotas, jo kelios stebėtinai 
lengvai prisitaiko prie bet kokio dievaičio. Jos pačios svįra 
prie žemės, tos nelemtosios kelios! Užtat vargas garbintojo 
akims, jei jo žvilgis atsiduria į dievaičio veidą. Štai kodėl 
ištraukos iš Voltero raštų padaro rūpesnių voltėrininkams. 
Tai ir jiems ir kitiems išganomasai susirūpinimas, į kurį 
gera kartais jie pastumti, žiūrint jų lygiai kaip ir mūsų naudos. 

Ar žino voltėrininkai, ką mano Volteras apie veiksnį, 
gaminantį didžiuosius dailininkus? Paklausykime Volterą iš¬ 
duodant vieną iš savo paslapčių: 

„Mandevilis, sako jis, mano, jog be pavydo menai būtų 
vidutinai kultyvuojami, ir jog Rafaėlis nebūtų būvąs dideliu 
dailininku, jei nebūtų turėjęs pavydo Mykolui Angelui. 
Mandevilis gal būt yra paėmęs lenktyniavimąsi už pavydą. 
Gali dargi būti, jog lenktyniavimasis tėra pavydas, laikantis 
padorumo ribų“. 

Aš gėriuosi ta nuokraipa, kuria Volteras dedasi stengiąsis 
įveikti negarbingą nuomonę, kad pats maždaug pritartų jai 
keliomis eilutėmis toliau. Dar labiau aš gėriuosi teisybe, 
kuri yra teisusi šitą žmogų, versdama jį išsiduoti ir mums 
patiekti savo paslaptį. 

Kokią turėjo sielą tasai kritikas, kuris galėjo sumaišyt 
įkvėpimo kilsmą su šaltu pavydo arba, jei jums geriau pa¬ 
tinka, lenktyniavimosi išskaitymu? Didelis dailininkas randa 
laimės grožėdamasis kitu dideliu dailininku. Juodu papildo 
viens antrą. Bendras džiaugsmas štai didelio dailininko 
žymė. Bet Volterui tai atrodo kitaip, ir aš esu dėkingas 
jam, turėjusiam najyvumo pasisakyti mums apie tai. Jo 
nuosavas įkvėpėjas buvo pavydas, išlaikytas gali būti pado¬ 
rumo ribose ir įvardytas lenktyniavimuosi. 

Volteras cituoja puikią grožio aptartj, Platono patiektą, 
ir jis cituoja ją tam, kad jąją pašieptų: „Paklauskit velnio; 
jis pasakys jums, jog grožybė yra dvejetas ragų, ketveri 
nasrai ir viena uodega. Pasiteiraukit pagaliau filosofų: jie 
atsakys jums nesąmonėmis“. 

Čia susilaikau nedrjsdamas berašyt ištraukų iš pagarbos 
skaitytojui; nenoriu jūsų versti klausyti Volterą, išvedantį 
ant scenos rupūžę ir jos klausiantį apie tai, ką ji mano apie 
grožj. Aš esu jau jus privertęs išgirst jj kvosiantį velnią ir 
tikiuosi, kad to pakaks. 

Štai kokį grožio supratimą turėjo žmogus, kuris atstovavo 
poezijai XVllI-ojo šimtmečio įsitikinimu. 

Štai kritika savo puolime, štai Volteras. Aštuonioliktojo 
šimtmečio kritika tesiekė žodžių. 

XIX-jo šimtmečio kritika siekia dalykų. Tai didelė pa¬ 
žanga; bet ji nėra dar pakankama. Dabar reikia, kad kritika 
siektų idėjų. 

Voltero kritika žemina asmenis bei daiktus, kuriuos ji 
palyti. Šių laikų kritika konstatuoja liečiamų asmenų bei 
daiktų stovį. 

Nūnai reikia, kad ji keltų asmenis bei daiktus, kuriuos 
palyti. 

Tokia yra mano įsitikinimu jos esmė, dvasia, siektinas 
tikslas. 

Koks yra kelias, kuris ten veda? Kokios yra priemonės? 
Kuris yra kelio krypsnis? 

Kiekvienas žmogus turi savą įprotį. 

Ir kiekvienas žmogus turi savą tipą. 

įprotis dažnai esti bjaurus, bet tipas visados yra gražus. 

Kritika paprastai tenkinasi ištyrusi žmogų, koks jis yra, 
pažymėjusi jo įpročius. 

Man rodos, ji turi kilti aukščiau. Ji privalo ieškoti tiria¬ 
mojo žmogaus tipo; ji privalo šitą tipą jam nurodyti. 

Jei jos tiriamas žmogus liko ištikimas tiesiajam keliui, 
ji privalo Jai konstatuoti su džiaugsmu. Jei tiriamas žmogus 
yra suklydęs, ji privalo jam tarti: Štai kelias, kuriuo esi 

ėjęs, ir antai kelias, kuriuo būtum turėjęs eiti. Kritika 
privalo tyrinėt analizuojamojo autoriaus ligą, kad surastų 
tinkamą vaistą. Kritika privalo tirti žmogų ne tik jo įvyku¬ 
siame puolime, bet ir kilime, kurį jis būtų turėjęs vykdyti. 
Ji privalo tirti rašytoją tokį, koks jis yra, ir jam nurodyti, 
koks jis turėtų būti. Ji neprivalo tik konstatuoti; ji privalo 
atstatinėti. 

Paprastai žmogus puola krypsniu labiausiai priešingu 
tajam, kuriuo jis turėtų kilti. 

Žmogus, labiausiai tikęs meilei, jei išsimuša iš kelio ir 
suklumpa, darosi galįs nepaprastai neapkęsti. 

Kiekvienas žmogus, kiekvienas rašytojas tur šalia savęs 
kalną, kuris jo laukia, ir bedugnę, kuri jam gresia. Jei jis 
yra puolęs į šitą bedugnę, kritika turi jam tarti: Tu esi puolęs. 
Bet jinai turi jam taip pat pirštu prikišamai parodyti kalną 
ir tarti: Apsimąstyk; pažvelk, dar laikas! Dvasia, kaip kad 
širdis, turi savą meilę. Jos kritika turi sykiu gyventi teisybe 
ir meile. Teisybė įspėja; meilė pakelia. 

Vertė Salduvos Žynys. 



116 




Dantės Mirties 600 Metų 
Sukaktuvėms. 

Fr. W. Fdrster’is. 

1. Dantės „Dieviškoji Komedija“. 

Jau seniausiose Parsifalio sagos versijose yra pasakojimas 
apie atvertą Amfortos žaizdą, pramuštą šventąja ietim. Ką 
reiškia ši Amfortos žaizda? Tai yra nesutarimas, nesantaika, 
kurią krikščionybė atnešė j žmones. Nuo to laiko, kai 
Kristus pasirodė, savo darbą atliko, savo pavyzdį į širdis 
įleido, žmogus nebėgai taip galvot ir gyvent, kaip ligtol; 
jis dabar žino kažką, ko pirma nežinojo, jis žino, kaip 
jis privalėtų gyvent, jis nebėgai pasibaigt, susivartot pri¬ 
gimties pageidimuos; jam į sąžinę įdeginta jo aukštesnio 
paskyrimo sąmonė; jis nebėgai pult, nejausdamas puolimo 
kaip prasilenkimo su savo tikrąja buitimi ir tikslu; atbaigto 
žmogaus įvykusi svaja nepaliaujamai bado jį varydama 
paakiui, išplėšia jį iš jo savimi pasitenkinimo ir paaštrina 
visą jo savęs pažinimą ir jo apie save sprendimą: jis su¬ 
žeistas šventa ietim ir sau ramybės gal rast tik tiek, kiek 
jis išauga aukščiau už save, ir gyvuoja bei elgiasi iš 
dieviško pavaizdo. 

Per šį naująjį gyvą žmogui pastatytą tikslą, kuris jam 
nėra, sakytum, iš salies primestas, bet reiškia gilaus ilgesio 
įvykimą, jo sielai liko atvertas pirmiau nenujaustas plėto¬ 
jimosi ir išsivadavimo plotas Jam radosi galima atlikt 
kažkas, kas dar nebuvo galima senovės amžių žmogui, 
būtent, beribis išsivadavimas iš paveldėtos prigimties, kaltybės, 
paklaidos suvaržymų, iš viso to, ką senovė regėjo selinant 
paskui žmogų kaip neišvengiamą fatą. 

Ši išvaduojanti ir aukštyn kelianti Kristaus veikmė 
žmogaus sielai gal būt niekur neatvaizduota tokiu ryškumu 
ir giliu sielos žinojimu, kaip Dantės „Dieviškojoj Komedijoj“. 
Čia giliausioji krikščionių pasaulėžvalgos esmė, gryniausiai 
išreiškiama, išeina aikštėn kaipo kosminės pasaulėžvalgos 
priešginybė. Kosminė pasaulėžvalga teiraujasi materijos 
evoliucijos dėsnių ir augimo principų, ji siekia nustatyt šiuos 
dėsnius paprasčiausių gyvybės lyčių bei vyksmų stebėjimu 
ir įterpt žmogų j šias materijalines eiles. Krikščionių 
pasaulėžvalga žiūri toliau kaip už paprasčiausių buities 
laipsnių; ji ima galvon aukščiausią gyvybę, pasirodžiusią 
žmogaus pavidalu: Dievažmogio ir jo atliktojo žygio šviesoj 
mato ji visos žmonių giminės dvasinį evoliūcijos dėsnį ir iš 
ten suvokia visos kūrybos prasmę bei viršugamtės pasaulio 
tikrumą. Rods, viena pažiūra nešalina kitos; bet aukščiau¬ 
sios ir tobuliausios gyvybės šioj žemėj aiškinimas gyvam 
žmogui, be abejojimo, yra svarbesnis kaip pirmuonio gyvelio 
mokslas; ir taip pat gyvybės mokslui teikia jis reikšmin¬ 
gesnių išvadų, kaip tik vienų žemumų tyrimas; nes ir tos 
pačios žemumos tegali būt teisingai aiškinamos ir per visas 
jų gilybes suprantamos tik iš aukšto. 

Ir tai yra neprilygstama Dantės poemoj. Ogi Kristus 
tenai neskelbiamas iš aukšto, bet iš apačios; suklydusi ir 
pavergta siela giliausiame skausmo patyrime paliudija Jį 
kaipo savo gyvybę ir savo išsipildymą; atvaduotojas pasirodo 
ne tik kaip koks pranašas ir žmonijos mokytojas; anaiptol, 
Jis apsireiškia kaip sielų evoliūcijos dėsnis ir tikslas; jų 
mirtis ir jų gyvybė apsprendžiami sulig tuo, kiek jos nuo 
jo nutolusios, ir kokį skausmą junta žmogus dėl šio nuo¬ 
tolio; jo milžiniškas pavaizdas giliai prasimuša į plikos 
gamtos kurtumą, į nukreiptų nuo Dievo pastangų tamsybę 
ir supurto Dievo valios akyvaizdoj pačią žemiausią karaliją. 
Nuo to laiko sielų pasaulį apgali nenutildomas neramumas, 
neapžvelgiamas judėjimas aukštyn; kūrybos padare užsidega 
visai naujas pasiilgimas žodžio iš amžinojo savo Leidėjo. 
Ir visas šis neregimas vyksmas išvidinėj žmogaus karalijoj. 

suimtas iš giliausio savimi domėjimosi ir patyrimo, pastatė 
viso kosmoso esmę bei prasmę visai naujoj šviesoj ir iškėlė 
išviršinio pasaulio priklausomumą nuo išvidinio su ligi tol 
nežinotu aiškumu. 

Ateis laikai, kada visas gyvybės materijos mokslas, bū¬ 
damas tolimas prieštaraut krikščionybei, lenksis prieš tai, 
ką religija ir vidaus patyrimas ištaria apie pasaulio istorinę 
ir kosminę Kristaus pasijos paslaptį, ir kada nebeneigs, kad 
Pasaulio Nugalėtojas nepalyginamai giliau atskleidė mums 
gyvybės esmę ir dėsnį nuo jo žemiausio ligi aukščiausio 
laipsnio, kaip kuomet galėjo ir galės visokia bijologija 
padaryt. 

Sulietuvino Pr. Dovydaitis . 


Fr. Muckermann'as. 

2. Dantės Kultūrinė Misija Dabarty. 

Nuostabu, kaip vienybėje jaučiasi pasaulis išpažindamas 
Dantę. Tas ^usidriskęs šių dienų pasaulisl Žmonės, kurie 
politikos, visuomenės, religijos klausimuose kovoja laikraš¬ 
čiuose, kongresuose, iš katedrų, tampa viena bendruomenė, 
gerbia kažką bendrai ir iš sielos gelmių ištaria vienų vienu 
susižavėjimo šauksmu: Kaip tai gražu! Kaip kad po karštų 
dienos kovų bei aitrios maišaties vakare sužiba ant dangaus 
nuostabiausias spalvų žaidimas ir besikovusieji, užmiršę 
ginklus ir įnirtimą, stovi kaipo pastyrę ir tik šnabžda: Kaip 
gražu, kaip gražu! . . . Tokia yra ši Dantės bendruomenės 
šventė. 

Tai yra pirmiausia grožio išpažinimas ir tačiau ne tiktai 
jo. Šių dienų estetika nebenor daugiau girdėt apie juokus 
darantį l’art pour Tart (meną menui). Ji jaučia, kad grožio 
veikmė yra aukščiau plasnojanti gyvybė, ir toliau, kad gyvybė 
eina tik iš gyvybės, taigi, kad menas privalo būt gyvybė. 

Tatai šis grožio išpažinimas drauge yra lytim surišto turinio 
išpažinimas, mūsų atveju, Dantės mene išsiveikiančių įdėjų 
išpažinimas. 

Šūkterėjimo „Kaip grąžui“ vidaus logika pasako dar 
gilesnį dalyką. Per meno turinį arba jame turėtų ji taip 
pat pripažint ir idealią tikrybę, kuri yra motiniškas „Dieviš¬ 
kosios Komedijos“ gružas. Kiekvienas didis kūrinys yra į 
gyvą buitį pašauktas galimas pasaulis. Kurt Dievo prasme 
žmogus, žinoma, negali; jis gali tik eit paskui, ką pagamino 
amžinoji Išmintis. Veikdamas Jos sukurtas jau lytis pakeičia 
jis daiktuose, kas juose atsitiktina — spalvą, toną ir pavi¬ 
dalą. Kas juose amžina, tą jis turi palikt nelietęs, nes idėjos 
yra įsistiprinusios Dievo, taigi nekintamo dalyko, esmėj. 
Per visas galimybės ir tikrybės karalijas eina jos kaip neuž- 
gęstamai šviečiančios linijos. Pripažint idealinį turinį kūriny 
todėl reiškia nelygstamai pripažint šias vertybes. 

Nereikia jokio įrodymo, kad Dantėje tampa gyvas pa¬ 
saulėvaizdis, esąs atbaigta katalikų kultūros išraiška. Nuo¬ 
sakiai imant Dantės išpažinimas yra ne kas kita, kaip katalikų 
kultūros vertybių išpažinimas. Iškilęs į tokią aukštybę, kuri 
matyt šimtmečiais, skambančiu kilnumu gieda jis savo reli¬ 
gijai aukštąją giesmę. Ir mes stovime prieš nuostabų faktą: 
pasaulis sužavėtas klausosi tokios giesmės, kurios turinį jis 
diena po dienos neigia, ir su kuriuo kovoja. Visa žemė laiko 
aukštoj pagarboj — gal būt ji ir netur sąmonėje to gerbimo 
paskuntinės prasmės — tąją religiją, kurią toks daugelis vadų 
persekioja kaip kultūrai priešingą veiksnį. Čia glūdi Dantės 
kultūrinės misijos problema ir viliojąs slaptingumas. 

Ar galima mene melstis prieš tai, ką atmeti gyvenime? 
Ir kieno tada teisybė — gyvenimo ar meno? Aš atsakau: — 
meno. Šimtu atžvilgių užsileisdamas gyvenimu, tačiau vienu 
jis vis dėlto praneša. Pažinimo jėga, dirbanti aukščiau iš¬ 
siplėtojusiais kultūros laikotarpiais, nebėr najyvi, savaiminga, 
bet reflektuojanti, sistemingai išvystyta. Ji stato įrodymų, 
daro išvedimų, teikia vadaujarnų linijų, dalyko centrą pigiai 
nustumia iš objektyvios srities į subjektyviąją, tiesą dažnai 

pastato žemiau asmens dalyko, pareina nuo aplinkinių apy- 
stovų ir auklėjimo apsunkinta tikslais ir reikalavimais. Mene 
kitaip, bent didžiajam mene. Jis veikia, kaip gamta, be tarpo 
Jis tur kažko, kas priverčia, suriša. Kai jis idėjų apsireiškimo 
lytis atvaduoja nuo visa nereikalinga, nuo visa tendencinga, 
nuo visa, kas kliudo, jis tuo pašalina tūkstantį daiktų 9 atsi- 
stojančių tarp žmogaus ir teisybės. Esmės įžvelgimas, šiaip 
pažinimo procese pakeistas abstrakcijos, dedukcijos ir induk¬ 
cijos aplinkiniais keliais, čia virsta faktu, ir tuo būdu gražus 
apvalkalas, daugiau atidengiąs kaip uždengiąs, yra neregimam 
dalykui tik regimas tiltas, kuriuo tur eit visoks dvasinis 
dalykas, kad patektų, pasiektų į žmogaus sielą. Dar daugiau. 
Tuo tarpu kai pasaulis netur grožiui jokio intereso, kurio 
nėr pačios esmės apraiškoj, jis kilnia prasme palikdamas 
žaidimas, įeina į žmogų ne plakdamas arba varydamas į ką, 
bet švelnindamas ir ramdydamas, judindamas visa tame 
viduje, kur gyvena neišdildomas tiesos varžtas. Ir tada pasi¬ 
rodo tas retas ir tačiau toks prigimtas dalykas, kad magne¬ 
tinės jėgos, tarpininkaujančios tarp idėjų daiktuose ir tiesos 
ieškojimo žmogaus širdy, gali nekliudomai plisti laisvame 
srovės lauke. Per visokį gudravimą, per visas kliūtis lekia 
vienas prie kito; žmogus stipriai prisikimba prie tiesos ir į 
ją įsisulpia ir palaimingame vidaus susisiekime su jąja pajunta 
tą nuotaiką, kuri suteikia laimės ir šviesos, kaip netektojo 
rojaus atsiminimas. 

Čia jau matyt, kaip tai gali atsitikt, kad kultyvuota pa¬ 
žinimo jėga neigia, ką tur teigt najyvi prigimtis, kuri pagaliau 
nulemia visuos paskutiniuosiuos klausimuos. Panašių nuo- 
tikių juk patinkam ir šiaip literatūroj. Antai, kartais atsitinka, 
kad poetas teorijoj atstovauja tokiai sistemai, kurią jis nu¬ 
neigia savo paties kūryboj. Tas pat Šileris, kuris savo 
populiariniuose moksliniuose prozos raštuose kovoja su 
krikščionybe ir katalikų Bažnyčia, tačiau iš gilesnių sluoksnių 
iškilusio genijaus dvelkime tą pačią krikščionybę išaukština. 
Kuo dabar aš turiu daugiau tikėt, ar Šileriu — teorizuojančiu 
kantiečiu, ar Šileriu — poetu, pinančiu vainiką krikščioniškam 

nusižeminimui? Atsakymas negal sukelt abejojimo. Su Dante 
tas itin gerai išeina. Jo esmėj nėra jokio dvejopumo/ Jo 
kūrinys yra grynas menas. Rods, jis nori kažko, bet tik 
kaip menininkas. Esminiai dalykai jo pavyzdingame kūriny 
taip vidumi pareina nuo kits kito, kad net nė minties negal 
atsirast, jj čia siekiant pašalinių tikslų. Priešais mus stovi 
iš pačių pagrindų sąžiningas, pilnas charakterio pranašas, 
kurs, šventos ugnies naikinamas, skelbia savo pasiuntinybę. 
Pilname nusivylimo ir skaudžiausio tragizmo gyvenime nuo 
jo atkrito visi atsitiktini, kasdieniniai, praeiną dalykai, o paliko 
tik amžinas branduolys. Jis jį išlukštena iš poetinio padėlio 
pilnybės taip, kaip jis antrąkart tokiu matu negali būt gy¬ 
venamas. Jau daugel kartų nurodyta, koks buvo jame lyčių 
gausumas. Kas kitas kuomet mokėjo taip suvaliot kalbą, 
kaip jis. Briaunuota Pragaro plastika, plaukiąs Skaistyklos 
minkštumas, skambanti Rojaus šviesa, visa kūrinio liringa 
pagrindinė nuotaika, lygiu saiku paakiui žengiančio vaizda¬ 
vimo jauki epika, pilna gyvybės dramatika, pakelianti veiksmu 
kiekvieną aprašymą, — kame visa tai yra buvę taip susiėję 
j draugę, kaip čia? Ir milžiniškoj pilnaty ta spindinti tvarka! 
Griežta tercinų lytis, suskaičiuotos strofos, gilūs įpjūviai j 
milžinišką masę, tos dispozicijos ir ekspozicijos, tas sąmo¬ 
ningas kontrastų panaudojimas, — kas visa tai kuomet mokėjo 
sujungt su nuolatinio gyvumo įspūdžiu? Ir kas į šitą kalbą 
nesusitelkia! Panašiai kaip scholastikų kunigaikštis, Dantė 
su katalikišku platumu ima tiesą visur, kur tik ją patinka. 
Tai juk nėra katalikų kultūros reikalavimas, kad ji bet kurią 
tiesą iš savęs išmestų. Ji yra visa tiesa ir daugiau nieko. 
Taip Dantė eina į graikus ir arabus, į šventuosius ir pasau¬ 
linius raštus, į filosofiją, astronomiją, teologiją ir kaip tie 
visi mokslai ten besivadina. Nenuilstamu, ištisus dešimtmečius 
tveriančiu uolumu nugali jis savo gadynės kultūrą, būdamas 
tikras mokslininkas ir tačiau niekada nepalikdamas tiktai 
mokslininkas, bet visada poetas, kuriam visa ir kiekvienas 
daiktas yra medžiaga, ir tiktai medžiaga dideliam asmens 
kūrybos darbui. Kokia didelė yra buvusi jo kūrybos jėga, 

išaiškinta iš to, kiek jis padarė daugiau už savo pirmatakus; 
juk jis yra tikrasis savo liaudies tautinės literatūros pagrindėjas. 

Jei mes šiandien turėtume sąvokomis atnarpliot visus 
gadynės klaidžiojimus, tai kaip mes surastume galą! Žinoma, 
mes norime dirbt, kiek kiekvienas jėgų užtenka. Turėdami 
vadaujamų idėjų mes prasidėsime statyt gadynės trobesį. 
Į bokštą ir sienas mes įterpsime, kas dvasios darbavietėse 
patiekiama tinkamų vertybių. Mes džiaugiamės matydami, 
kaip šis darbas duoda savo vaisių, jei tas šimtmetis, tokiu 
bjauriu pavidalu pergyvenęs klaidingus filosofinius ir religi¬ 
nius padarus, savo filosofija ir menu vėl pamažu pradeda 
artintis prie tiesos. O tačiau visa rodosi Sizifo darbas. 
Nes plačias minias, taip pat ir šviesuomenę vėl išblaško 
liberalizmas, paskui Šteinerio mistika, paskui socijalistinis 
materijalizmas. Bet mes vis dėlto neturim nusfvilt. Kiek¬ 
vieną iš šių sistemų mes turim mėgint iš nauja suskaidyt, 
kas teisinga joje atskirt nuo klaidinga, ir vis tačiau stovime 
prieš naujas baisenybes. Juk priešais mus viduj ir anapus 
visa to veikia mysterium iniąuitatis, ne tik paklaidos 
dorai ieškančių, bet taip pat ir dorinio sugedimo ir ant¬ 
žmogiškos piktybės demoniška neapykanta. Mes dairomės 
pagalbos, ir, žiūrėk, ateina genijus. 

Toks milžinas, kaip Dantė, eina savu keliu, — tarsi 
ugnis, nudeginanti Stepus ir žabarus, tarsi lavina, laidojanti 
smulkius žmogaus padarus. Sistemos ir išmiklinta išmintis — 
jam tik vortinkliai. Su stiprios prigimties pirmuone pajėga 
jis žengia per visa ir trijumfuoja, nugalėtojas grožio apsiaustu. 
Kame dabar jūsų šnekos apie katalikybės priešingumą kul¬ 
tūrai, jei Dantė buvo katalikas, ne tik katalikas iš priepuolio, 
bet ir iš esmės, jei jo religija buvo jo asmenybės širdis, jo 
pasaulinės poemos varomoji jėga? Jūs matote Bažnyčioj 
žmogiškų dalykų, ir tas jums užtemdo įdėją. Ir Dantė tai 
matė. Kiek popiežių jis nukišo į pragarą! O šių dienų 
popiežius — žinoma, nusmerkdamas, kas neteisinga — 
kviečia skaityt ir Dantę, aukština jį. Ar tas jums neduoda 
pagalvot, kad neseka nusmerkt idėjų ir institucijų, jei joms 

neatitinka neištesią žmonės? Kas jus stebina Dantėje, tai 
šių dienų katalikų Bažnyčia, kuri apima visą tiesą ir kuri 
jaučiasi dargi gimininga su kiekvienu tiesos atspindžiu, kad 
ir šis toli nuoskrietų nuo saulės, tarsi klajūnė žvaigždė. Jei 
šis kūrinys yra gražus, o už jo esąs dalykas yra bjaurus, 
tai tada menas jau pasiliovė buvęs dievybės apreiškimas. 
Kaip jūs galit Dantę garbavot kaipo poetą, tačiau nepaliau¬ 
dami tauškėt kataliką negalint būt tautininku. Dantė juk 
yra toks, kuris savo liaudyje veikia šimtmečius, kurs savo 
tautos garbę neša per visą žemę kaip retas kuris senųjų 
cezarių, kurio idealas, kaip gyva galybė, dar ir šiandien 
gaivina jo liaudj. Surinkit visus prietarus, kurių tik nuo 
reformacijos laikų prisirinko ir pasidrąsinkite juos sviest 
Dantei j akis; ir jei prieš jo tyrą ak j, prieš jo rūsčią akį 
šie prietarai sutikš ir išlakstys, tai atminkit, kad tai yra tyra 
jo religijos akis, mistinio Kristaus, kurį jūs turit mylėt, nors 
būtumėt nuo jo ir nutolę. 

Bet taip pat ir mes, vadiną Dantę mūsiškiu, įeikim į 
save pačius, ne dėl to, kad kas mumyse būtų, ką šis pra¬ 
našas turėtų nusmerkt bet kuriame pragaro rate. Ir ne 
dėl to, kad mes esam iš tų, kurie nenori turėt dangaus ir 
kurie paniekia taip pat ir pragarą, iš tų begalinio skaičiaus 
bebūdžių, kurie amžinai vaikosi paskui kintančius obalsius. 
Kas kilnu ir dora ir stipra eina iš mūsų vidaus, tas prasimuša, 
nors tai yra ir katalikiška arba kaip tik dėl to, — tai įrodo 
Dantė. Mes dar per daug susmulkėję, dar per maža prisi¬ 
pildę Dievo vaikų laisvo jausmo, viešumoj dar vargiai pa¬ 
žįstami kaip sena diduomenė, kaip seniausios pasaulio 
kultūros bendrovės paveldamieji nariai. Kaip kitaip mes 
išrodytume, jei mes tikėtume, tikėtume, kaip Dantė, mūsų 
idealų didumu; jei mes šiuos idealus norėtume pastatyt 
aukščiau visų partijos, draugijos ir bažnyčios bokšto interesų! 
Kad ideali Dantės Bažnyčia mumyse gyventų! Ji dar daugiau 
sužavintų pasaulį, nekaip puikiausias apie tai kūrinys. Dorą 
kovą su priešininku ji niekada neprileistų prie piktinančių 
rietenų, bet visai šiai kovai suteiktų vertybės, kuri stovėdama 

aukščiau viso ieškančių įvairumo, išspindėtų iš savęs nepa¬ 
skirstytą, visų ieškomą tiesą. Tai galėtų būt Dantės šventė, 
kurios visi šiandien laukia, — didelė vienybės, netik grožio 
šventė. 

Dantėje mes visi buvome vienybėje, katalikai ir prote¬ 
stantai, ortodoksai ir liberalai; buvo vienybėje romanas, 
anglosaksas, vokietis ir slavas, visas pasaulis. Iš senos, 
amžinai jaunos Romos išėjo šventės šauksmas, ir kultūros 
kunigaikščiai jo pakluso. Pasaulis pajuto pasaulio Bažnyčios 
dvelkimą, tiįara suspindėjo nuostabiu žavėjimu. O viršum 
vainikais išpuoštų salių ir maldingai klausančių susirinkusiųjų 
paslaptingai skambėjo švelnutė gilaus nujautimo muzika: 
Vienas ganytojas ir viena avija . . . 

Sulietuvino Pr. Dovydaitis . 

